(14 މެއި 2020 އާ ގުޅޭ)\nލައިތުގެ ފުރަތަމަ ވިސްނުމަކަށްވީ ކެންޒާއަށް އަނިޔާއެއް ލިބުނީ ކަމަށެވެ. އޭނާއާއި ކެންޒާއާ ދެމެދު ގާތްކަމެއް ނެތްނަމަވެސް ލައިތު ކަންބޮޑުވިއެވެ. ހާމަކުރުމަކާނުލާ އެ އަންހެންކުއްޖާގެ ޠަބީޢަތް ގޯސްވެއްޖެކަން ލައިތު ދެނެގަތެވެ. އޭނާގެ ނަފްސުގައި ނިދާފައި އޮތް ޖަޒުބާތަކާއި ހަވަން ޚިއްޞު އެއްބައިވެ ސަމާލުކަމަށް އައީ ކީއްވެކަމެއް ޚުދު އޭނާއަކަށް ވެސް ނޭނގެއެވެ.\n"އިޓްސް ނަތިންގް" ލައިތު ކުރިއަށް އަންނަން ފެށުމުން ދުރަށް ޖެހެމުން ކެންޒާ ބުނެލިއެވެ.\n"ތަދުވަނީތަ؟" ފިޔަވަޅު މަޑުޖައްސާލަމުން ލައިތު އަހާލިއެވެ. ކެންޒާ އަވަސްއަވަހަށް ދެފަރާތަށް ބޯހޫރާލިއެވެ. މިފްރާހަށް އިތުބާރު ނުކުރެވޭ ފަދައިން ކުރިމަތީގައި ހުރި ލައިތަކަށް ވެސް ކެންޒާއަށް އިތުބާރެއް ނުކުރެވެއެވެ. އެހެންވިޔަސް ދޭހަކުރަން އުނދަގޫވީ ލައިތުގެ ލޮލުން ފާޅުވާ ކަންބޮޑުވުމެވެ.\nފަޓުލޫނުގެ ދެ ޖީބަށް އަތްކޮށްޕާލަމުން ލައިތު ފުންނޭވާއެއްލިއެވެ. ކެންޒާއަށް ބަލަން ހުރެ ދެބުމަ ކައިރިކޮށްލިއެވެ. ކެންޒާ ހަރަކާތެއްކޮށްނުލާ ހުންނަން ފެށުމުން ލައިތު ވާހަކަދެއްކިއެވެ.\n"ދެން ކޮންކަމަކާ ތި ރޮނީ؟" މިފަހަރު ލައިތުގެ އަޑުގައިވީ ހަރުކަށިކަމެވެ. އޭނާ ކަމަކާ ނުރުހުނީ ކަހަލައެވެ.\n"ކަމެއްނުވޭ" ކެންޒާގެ އަޑު މަޑެވެ. ލައިތުއާ ހަތަރުކަޅި ބައްދަލުނުކޮށްވޭތޯ އޭނާ ބެލިއެވެ.\n"ކަމެއްނުވެ ރޮއެތަ؟... ކަރަށް ވީގޮތެއް ބުނެބަލަ" ހަރުކަށިކަމާއެކު ލައިތު އެއްސެވެ.\n"އަހަރެން ހިނގައިދާނަން" އެނދުމަތީ އޮތް ދަބަސް ތައްޔާރުކުރަން ކެންޒާ ފެށިއެވެ. އެހިނދު ނުރުހުމުގެ އަޑެއް ލައިތު ލައްވާލިއެވެ. އަދި ދެން ފެނުނީ އޭނާ އައިސް ކެންޒާގެ ދަބަހުގައި ހިފެހެއްޓިތަނެވެ.\n"އަހަރެން ހިނގައިދާނަމޭ" ކެންޒާއަށް ބުނެވުނެވެ. އެހިނދު ލައިތު ޝަހާދަތްއިނގިލި ކެންޒާއަށް ދިއްކޮށްލިއެވެ. ދަތްކުނޑިވިކާލުމާއެކު އެހާމެ އަވަހަށް އޭނާ އިނގިލި ލައްޕާލިއެވެ.\n"މިތަނުން ދާން އަހަރެން ބުނިންތަ؟ ނައު ސްޓޭ ސްޓިލް އެން ޝޯ މީ" ކެންޒާގެ ކޮނޑުގެ ދެފަރާތުން ހިފައި ލައިތުއާ ދިމާއަށް އަނބުރާލިއެވެ.\n"މަތިމަތިން މަލަން އަޅާތަ؟" ކެންޒާގެ އިސްތަށިގަނޑު އެއްފަރާތްކޮށްލަމުން ލައިތު ބުންޏެވެ. އޭނާގެ ސަމާލުކަން ވަނީ ކެންޒާގެ ކަރުދޮށުގައި ހުރި މަލަންގަނޑަށް ހުއްޓިފައެވެ.\n"ބޭސް އަޅާނީ ތިހެންނެއްނޫން، ކަމް ވިތް މީ" ލައިތު އެނބުރިލީ ފާޚާނާއާ ދިމާއަށެވެ. އެހެންނަމަވެސް ކެންޒާ ހިނގައިނުގަތުމުން އޭނާ ކެންޒާގެ އަތުގައި ހިފާ ދަމާލިއެވެ.\n"އަހަރެން މިބުނަނީނު ކަމެއްނުވެޔޭ، ކީއްވެތަ ތިހެން ތިއުޅެނީ؟ އަހަންނަށް ބޭސްއަޅަން ނޭނގެނީއެއްނޫނޭ... މީ ޔޫ އާ ބެހޭކަމެއްނޫނޭ" ކެންޒާ ފައްޗަކަށް އޭތިމީތި ގޮވާލިއެވެ. ބޭނުމަކަށްވީ ލައިތު ދުރަށްލުމެވެ.\n"ދެން ޝޯ މީ، އައި ވޯންޓް ޓަޗް" ކެންޒާގެ އަތުން ދޫކޮށްލުމާއެކު ލައިތު ބުންޏެވެ.\n"ނޯ!... ބޭނުމެއްނޫން!" ކެންޒާ ދެފަރާތަށް ބޯހޫރާލިއެވެ.\n"އަހަރެން ނައްޓާލަންވީތަ ތި މަލަންގަނޑު" އިންޒާރެއް ފަދައިން ލައިތު ބުނެލިއެވެ. ކެންޒާގެ މޫނުން ފާޅުވެލި މައުސޫމްކަމުގެ ބިރު ލައިތުގެ ޝައުގުވެރިކަން އަތުލިއެވެ. ކެންޒާ ތުންފިއްތާލިއެވެ. ހީވީ ކުޑަކުއްޖަކު ރުޅިއައިސް ބޮޑާހާކާލިހެންނެވެ. ހަރުކަށިކަމުގެ ފަށަލައެއް ލެވިފައިވި ލައިތުގެ ނަފްސުއެކީ ހިނިތުންވެލި ކަހަލައެވެ.\n"އައި ޑޯންޓް ވޯންޓް އެނީވަން ޓު ސީ އިޓް" އިސްޖެހިފައި ހުރެ ކެންޒާ ބުންޏެވެ.\n"އައި ޑޯންޓް މައިންޑް... ލެޓް މީ ހެލްޕް" ލައިތު ބުނެލީ އޯގާތެރިކަމާއެކުއެވެ. ކެންޒާއަށް އިސްއުފުލާ ބަލާލެވުނީ ޔަގީންކުރަންވީކަމެއް ނޭނގިފައެވެ.\nލައިތު ބޮލުން އިޝާރާތްކޮށްލީ އޭނާ އަތްލުމުގެ ހުއްދައަށް އެދޭފަދައިންނެވެ. އޭރު ލައިތުގެ ވައަތްތިލައިން ކެންޒާ އިސްތަށިގަނޑުން ނިވާކުރަން އުޅޭތީ އެއަތުގައި ހިފާލިއެވެ. ލައިތުގެ ލޮލާއި ބޮލުން އޭނާ ކެންޒާ ނުރުހޭކަމެއްނުކުރާނެކަން ބުނަމުން ދިޔަ ފަދައެވެ. ކެންޒާގެ އިސްތަށިގަނޑު އެއްފަރާތްކޮށްލުމާއެކު މަލަންގަނޑުމަތީ މަޑުމަޑުން ލައިތު ފިރުމާލިއެވެ. ދެމީހުންގެ ނަޒަރު ސީދާވެފައި ހުރިއިރު ކެންޒާގެ ހިތް ނެގިނެގިފައި ޖެހެއެވެ. މަލަންގަނޑު ލައިތު ނައްޓުވާލި ވަގުތު ކެންޒާއަށް އަޑެއްލައްވާލެވުނެވެ.\n"ސޮރީ..." ލައިތު ނިކަން އަވަހަށް ބުނެލިއެވެ.\nކެންޒާގެ ކަރުދޮށަށްވެފައި ހުރި ގޮތެއް ލައިތު ބަލާލުމާއެކު އޭނާގެ މޫނުން ސީރިއަސްކަން ފާޅުވިއެވެ. މަޑުމަޑުން ކެންޒާއާ ދުރަށް ޖެހިލައި އެ މޫނަށް ފަރުވާތެރިކަމާއެކު ބަލާލިއެވެ. ކެންޒާ އިސްޖެހިގޮތަށް އިސްއުފުލައި ނުލިއެވެ.\n"އާ ޔޫ އިންއަ ރިލޭޝަންޝިޕް؟" ލައިތު އަހާލިއެވެ. އޭނާގެ ފޯނު ރިންގުވާން ފެށީ އެވަގުތެވެ. ފަޓުލޫނު ޖީބުން ފޯނުނަގައި ލައިތު ބަލާލިއިރު އޭނާއަށް ގުޅަނީ ސެހްރާނެވެ. ކޯލު ބިޒީކޮށްލުމާއެކު ލައިތުގެ ނަޒަރު އަނެއްކާ ވެސް ކެންޒާއަށް ހުއްޓުނެވެ.\n"އިޓްސް އޯކޭ... އައި އޭމް ނޮޓް ޖަޖިން" ލައިތު ބުންޏެވެ. އޭނާ ބުނީ ކިތަންމެ އާދައިގެ ގޮތަކަށް ނަމަވެސް ކެންޒާއަށް އިޙްސާސްކުރެވުނީ އެބުނީ ވަރަށް ބޮޑު އެއްޗެއްކަމެވެ.\n"ސޯ... ހޫ މާކްޑް ޔޫ" އިރުކޮޅަކު ހުރެފައި ލައިތު އަހާލިއެވެ.\n"ޔޫ ޝުޑް ހޭވް ލެފްޓް މީ އެލޯން" ކެންޒާގެ އަޑު އައީ ކުރެހިގެންނެވެ.\n"އަހަރެން ވެސް ހުރީ ތިހެން ހަދާށޭ" ލައިތު ބުންޏެވެ. އޭނާއަށް އަދިވެސް ނުވިސްނެނީ ކެންޒާ ރޯންޖެހުނު ސަބަބެވެ. އޭނާ ހާސްކުރުވީ ކެންޒާގެ ރަތްކަންއެކުލެވިފައިވި ކަރުނަވީ ދެލޮލެވެ. އެކޮޓަރިއަށް އޭނާއަށް ވަދެވުނީ އެހެންވެއެވެ. ކެންޒާއާމެދު ވިސްނާ ފިކުރުކުރެވޭކަން އޭނާއަށް އެނގޭކަށް ލައިތު ނޭދެއެވެ. ދެވަނަ ފަހަރަށް ސެހްރާނު ގުޅީ އެ ދެމެދަށް ހިމޭންކަންވެރިފައި ވަނިކޮށެވެ. ލައިތު ފޯނުނަގާ ކަންފަތުގައި ޖައްސާލިއެވެ.\n"ކޮންތާކު؟" ސެހްރާނުގެ އަޑުއިވުނެވެ.\n"ބޭރުގައި" ލައިތު ނިކަން އަވަހަށް ބުނެލިއެވެ.\n"ބޭރު ކޮންތާކު؟ ކާރު އެބައޮތް... މުޅިގެ ހޯދިއްޖެ، ސައިނުބޮނީތަ؟ މާމައާއި އަންކަލް ސުވާލު އެކުރަނީ މަށާ" ސެހްރާނު ބުންޏެވެ.\n"މިދަނީ" ލައިތު މިހެންބުނެ ފޯނުކޯލު ކަނޑާލިއެވެ.\n"ކޮންއިރަކުން ކޮލެޖަށްދަނީ؟" ފަޓުލޫނު ޖީބަށް ފޯނުކޮށްޕާލަމުން ލައިތު އަހާލިއެވެ.\n"ގެއަށް ދާނީ" ކެންޒާ ބުންޏެވެ.\n"ވެއިޓް ހިއާ... އެބަ އަންނަން" ލައިތު ބުންޏެވެ. އަދި އޭނާ ދުރުދުރުގައި ފައިއަޅާލުމާއެކު ހަލުވިކޮށް އެ ކޮޓަރިން ނުކުމެގެން ހިނގައްޖެއެވެ.\nފުންނޭވާއެއް ކެންޒާ ލީ ގޮތުން ހީވީ މިހުރިހާއިރު އޭނާ އެ ހުރީ ނޭވާ ހިފަހައްޓާލައިގެން ކަހަލައެވެ. އެނދުގެ ފައިލާކޮޅުގައި ހުރި ދިގު ގޮނޑީގައި ކެންޒާ އިށީނެވެ. ފައިކައިރީ ގޮނޑީގެ އަރިމަތީ ދެއަތުން ހިފަހައްޓާލައިގެން އިސްޖެހިފައި ކެންޒާ އިނީ ވިސްނާށެވެ. ރުޅިއާދެވުނެއްކަމަކު އެ ރުޅި ބޭރުކޮށްލާނޭ ގޮތެއް ނޭނގިފައި ކެންޒާ އިން ކަހަލައެވެ.\nކޮޓަރީގެ ދޮރު ހުޅުވި ލެއްޕުނުއަޑު އިވުނެވެ. ކެންޒާގެ ކައިރިއަށް އައިސް ލައިތު ހުއްޓުމުން ވެސް އޭނާ އިސްއުފުލާނުލިއެވެ. ކެންޒާގެ އަތުގައި ހިފާ ލައިތު އޭނާ ކޮޅަށް ނެގިއެވެ. ފާޚާނާއަށް ވަދެ ބޮޑުލޯގަނޑުގެ ކުރިމަތީ ހުއްޓުމާއެކު ކެންޒާ ބަލާލިއެވެ. ލައިތުގެ އަތުގައި އޮތީ ކްރީމްފުޅިއެކެވެ.\n"މި އުނގުޅަންތަ ތިއުޅެނީ؟ އެތަން ފިލާނެތަ؟" ހިތްއަވަސްވެފައި ކެންޒާއަށް އަހާލެވުނެވެ. ބޮޑުކޮށްލެވިފައިވާ އެ ދެލޮލަށް ގެއްލިފައި ލައިތުއަށް ހުރެވުނެވެ. ދެން ފެނުނީ އޭނާ ހީނލިތަނެވެ.\n"ޓެލް މީ ދި ޓްރުތް؟ ހައު ދިސް ހެޕެން... ވައި ހީ ލެފްޓް ހިސް ޓީތްމާކް، އެވަރުވީކަން އެވަގުތު ނޭނގުނީ ދޯ" ލައިތު ލާނެތްވެލިއެވެ. ކެންޒާ ހިމޭންވީއެވެ. ލައިތު އެހީކުރާގޮތަށް ވީކަމެއްނޫންކަން ބުނާނޭ ގޮތެއް ކެންޒާއަށް ނުވިސްނުނެވެ.\nކެންޒާގެ ކަރުގައި ރަތްކަން ވެރިވެފައި ހުރި ހިސާބުގައި ލައިތު ކްރީމްކޮޅެއް ޖަހާދިނުމަށްފަހު އިނގިލިތަކުން މަސާޖުކޮށްލިއެވެ. އަދި އެ ކުރީމްފުޅި ކެންޒާއަށްކަން އޭނާ ބުންޏެވެ. އެއީ އެލޯވިރާ ކްރީމްކަމާއި އައިސް އެޅުމުގެ އިތުރުން މޮއިސްޗަރައިޒިން ކްރީމަކުން ނުވަތަ އޮއިލްއަކުން މަސާޖުކުރުމުން އެ ރަތްކަން ފިލާލެއް އަވަސްވާނޭ ކަން ލައިތު ބުންޏެވެ.\n"ބޮޑު ބޭސްގަނޑެއް އަޅާހެން ކަވާނުކުރިޔަސް ތުނި ޕެޗެއް ހަރުކޮށްލުމުން ފުދޭނެ، އެކަމަކު އަހަންނަށް ފާހަގަވިހެން އެހެންމީހުންނަށް ވެސް ކަރުގަ އެއްޗެއް އިނީމަ އަޅައިގަންނާނެ، އަންހެންކުދީން އާންމުކޮށް މޭކަޕްއިން ދޯ ފޮރުވަނީ، ވައި ޑޯންޓް ޔޫ ޓްރައި ދެޓް" ލައިތުގެ އަތް ދުރުކޮށްލުމާއެކު ކެންޒާއާ ދުރަށް ޖެހިލިއެވެ.\nލައިތު ގެނައި ކުރީމް އުނގުޅިފަހުން ދިލަނުނަގާކަން ކެންޒާއަށް ފާހަގަވިއެވެ. ހަންގަނޑަށް ފިނިކަމެއް އިޙްސާސްކުރެވުނެވެ. ލައިތުއަށް އެ ހުރިހާ މަޢުލޫމާތެއް އެނގެންވީ ގޮތަކާމެދު ކެންޒާއަށް ވިސްނާލެވުނެވެ. އެއާއެކު ލައިތުގެ ދިރިއުޅުމުގައި ޚާއްޞާ އަންހެންކުއްޖަކު ހުރީކަން ކެންޒާ ޤަބޫލުކުރިއެވެ. އަތްދޮންނަން ހުރި ލައިތުގެ ސޫރައަށް ލޯގަނޑުން ކެންޒާ ބަލާލިއެވެ.\n"އެބޮޑާކަމާއި ހަރުކަށިކަމުގެ ތެރޭ އިންސާނިއްޔަތުކަންވާކަން ޔަގީން، ހީ ޝުއާ ނޯސް ހައު ޓު ކެއާ، އެނީ ގާލް ވިލް ބީ ޕްލީޒްޑް ވިތް ހިމް" ކެންޒާގެ ހިތުގެ އަޑު އެ ހަށިގަނޑުގެ ހުރިހާ ހިސާބަކަށް އިވިލިއެވެ.\n"އައި ހޭވް ޓު ގޯ" ދެއަތް ފުހެމުން ލައިތު ބުނެލިއެވެ. އެ މޫނަށް ބަލަންހުރެ ކެންޒާއަށް ހިނިތުންވެވުނީ ބޭއިޚްތިޔާރުގައެވެ. އޭނާ ހިތްހަމަނުޖެހޭނެ އެއްވެސް ކަމެއް ލައިތު ނުކުރާކަން ކެންޒާއަށް ފާހަގަވިއެވެ. ލައިތު ޖީބުން ނެގި މަލަންފާޑު ޕެޗެއް ކެންޒާގެ އަތްތިލައަށް ލައިދިން އިރު ވެސް ކެންޒާއަށް ހުރެވުނީ ޚިޔާލުތަކަށް ގެއްލިފައި ހުރި މީހަކު ފަދައިންނެވެ. ލައިތު ދެއްކި ވާހަކައެއް އޭނާއަށް ސާފެއްނުވެއެވެ. އެ ސޫރަ ކުރިމަތިން ގެއްލުމުން ކެންޒާއަށް ހަމަހޭވެރިކަންވީ ކަހަލައެވެ. ލައިތުއަށް ޝުކުރު އަދާކުރަން ކެންޒާ ބޭނުންވިއެވެ. އޭނާ ފާޚާނާއިން ނުކުތްއިރު ލައިތު ކޮޓަރިން ނުކުންނަނީއެވެ. ލައިތުއަށް ގޮވާލަން އުޅެފައި ވެސް ކެންޒާއަށް ނުކެރުނީއެވެ. އޭގެ ބަދަލުގައި ލައިތުގެ ނަން އޭނާ ކިޔާލީ އަމިއްލަ މީހާއަށް އަޑުއިވޭނެހާ މަޑުންނެވެ.\nމޭޒުދޮށުގައި އައިސް ލައިތު އިށީނުމާއެކު ކަސްތޫރީ ސުވާލުކުރިއެވެ. ފާޚާނާގައި އުޅެފައިކަން އައީ ލައިތު ބުނެލިއެވެ. ނަމަވެސް ސެހްރާނުގެ މޫނުން ފާޅުވީ ހައިރާންކަމެވެ. އޭނާއަށް ލައިތު ދޮގު ހެދީކަން ޔަގީންވާތީއެވެ. އޭނާ ލައިތު ހޯދުމަށް ނުބަލަނީ ގޭގެ ޚާދިމުން އުޅޭ ބައި އެކަންޏެވެ. އެބަޔަކީ އެތަން ނުބެލީ އެއީ އެމީހުން ވަދެ އުޅޭ ބައެއްނޫންވީމައެވެ.\nސަރަފީނާ އެންޖީއޯގެ ތަމްރީނު ބެޗަކާއެކު ފުރަން އުޅޭކަން ހުރިހާ ކުދީންގެ ގާތުގައި ބުންޏެވެ. މަންމަ އެނބުރި އަންނާނީ ކޮންއިރަކުންތޯ ޖިނާން އެއްސެވެ. އެއްމަސްދުވަހުގެ ދަތުރެއްކަމުގައި ސަރަފީނާ އޮޅުންފިލުވާދިނެވެ. ދަރުމައަށް މަސައްކަތްކުރުމުގައި އެގޮތަށް ފުރައިގެން ދިއުމަކީ ސަރަފީނާގެ ޢާންމު ދިރިއުމުގެ އެއްބައެވެ. މަންމަ ނެތުމުން ލައިރާ އެކަނިވާނޭކަން ސަރަފީނާއަށް އެނގެއެވެ.\n"ޒުބިން ކޮންއިރަކުން އަންނަނީ؟" ސަރަފީނާ އަހާލިއެވެ.\n"މިކޮޅަށް އަންނަ ވާހަކަ ދެއްކި" ލައިރާ ބުންޏެވެ.\n"ޒުބިން ނިމޭކަށް ގިނަދުވަހެއް ނެތެއްނު" އަސަދު ވާހަކަދެއްކިއެވެ. ލައިރާ އެވާހަކައަށް ބޯޖަހާލީއެވެ. މޭޒުދޮށުގައި އިން ސެހްރާނާއި ލައިތުގެ އިތުރުން ޔާދިން ވެސް އިނީ ލައިރާގެ ހަރަކާތްތަކަށް ބަލާށެވެ. އެއިން ކޮންމެ މީހަކަށް ވެސް ލައިރާއަށް ބަދަލުތަކެއް އަތުވެއްޖެހެން ހީވަނީއެވެ.\n"އަހަރެން ގުޅާލާނަން ޒުބިންއަށް، ސަރާ ނެތަނަސް އަހަންނާއި މަންމަ ހުންނާނެއެއްނު މިކޮޅުގައި" އަސަދު ބުންޏެވެ.\nކާމޭޒުދޮށުން ފޭބި ގޮތަށް ސެހްރާނު އައީ ލައިތުގެ ފަހަތުންނެވެ. އޭނާ ހެދި ބޮޑު ދޮގުގެ ހަޤީޤަތް ހޯދާށެވެ. ނަމަވެސް ލައިތު ހުރީ ބުނާގޮތަކަށް ނޫނެވެ. އޭނާ މިސްރާބު ޖެހީ ގެއިން ނުކުންނާށެވެ.\n"މޯނިންގަ ބޯޑް މީޓިންއެއް އެބައޮތް، އެ ދެމީހުން ނުކުމެގެންދިޔަތަން ނުފެނޭތަ" ލައިތު ބުންޏެވެ. އޭނާ އިޝާރާތް އެކުރީ އޭނާއަށްވުރެ ކުރީން ނުކުމެގެން ދިޔަ ޔާދިންއާއި އަސަދަށެވެ. ސެހްރާނު ބޭނުންވިޔަސް ލައިތު ނުހުއްޓުވޭނެކަން އެނގި އޭނާ ޕޯޓިކޯގައި މަޑުކުރީއެވެ.\nއެލެވޭޓާގެ ދޮރު ހުޅުވުނުއިރު އެތެރޭގައި ކެންޒާ ހުރީތީ ލައިރާ ހައިރާންވިއެވެ. ކުލާހަށް އަދި ނުދަންތޯ އޭނާއަށް އަހާލެވުނެވެ. ކެންޒާ މިއަދު އެއްވެސް ކަމެއް ކުރާހިތެއްނެތެވެ. އެހެންވެ އޭނާ ޝެޕްކޯޓު ބާލައި އަލުން އެގެއަށް އައިއިރު ލައިގެން ހުރި ހެދުންލީއެވެ. އަދި އޭނާ އައީ ގެއަށްދާން ގަސްދުކޮށްގެންނެވެ. އެގޭގެ މީހަކާ ދިމާވެދާނެތީ އޭނާ ކުރީބައިގަ ދައްކާނޭ ބަހަނާތައް ރޭވިއެވެ. އެހެންނަމަވެސް ކުރިމަތީ ހުރި ލައިރާ ފެނުމުން ކެންޒާއަށް އެއްޗެއް ބުނަން އުނދަގޫވިއެވެ.\n"މިއަދު ނުދަން... ގެއަށް މިދަނީ" ކެންޒާ ބުންޏެވެ.\n"ކަމެއްވީތަ؟" ލައިރާއަށް އަހާލެވުނީ ކަންބޮޑުވުމާއެކުއެވެ. އެދިމާއަށް ސެހްރާނަށް އާދެވުނީ އެވަގުތެވެ. ކެންޒާއަށް އިތުރަށް ވާހަކައެއްނުދެއްކުނެވެ.\n"ކެން! ހާއި!..." ސެހްރާނަށް ކެންޒާ ފެނުމާއެކު ހިނިތުންވުމަކާއެކު ވާހަކަދެއްކިއެވެ.\n"އިހަށް އަހަންނާއެކު ހިނގާ" އެލެވޭޓާގެ ތެރެއަށް ލައިރާ ވަނެވެ. އޭނާގެ ފަހަތުން ސެހްރާނު ވެސް ވަނެވެ.\nކެންޒާ ގޮވައިގެން ލައިރާ ގަސްދުކުރީ އޭނާ އުޅޭ ބަޔަށް ގެންދާށެވެ. ސެހްރާނު އެމީހުންގެ ފަހަތުން އަޅުވާލިއެވެ. އަންހެންކުދީން ދައްކާނީ ނިކަން ޝައުގުވެރިވާހަކައޭ ކިޔަމުން އެމީހުންގެ ފަހަތުން ސެހްރާނުއައެވެ.\nލައިރާގެ އެޕާޓްމެންޓަށް އެންމެން ވަންއިރު އިލިޔާނާގެ ހުނުމުގެ އަޑުއިވިއިވި ހުއްޓެވެ. ބޮޑެތި ސޯފާތަކުގައި އިށީނުމުގެ ބަދަލުގައި ލައިރާ އައީ ދަރިފުޅުގެ ގާތަށެވެ. ކެންޒާ އޭނާއާއެކު އައުމުން ސެހްރާނު ވެސް އެ ދެ އަންހެންކުދީން ފަހަތުން އައެވެ.\n"ދަރިފުޅާ... އިލީ!" ލައިރާ ގޮވާލިއެވެ.\nބޯކެހެރިގަނޑެއް ފަދަ ބޮޑު ރަގުގެ މަތީ އިލިޔާނާ އޮތީ ކުޑަފުއްގަނޑެއްކަހަލަ ބުޅަލެއްގައި ބައްދާލައިގެންނެވެ. އެކުއްޖާގެ ބޯކައިރީ ކަޅުކުލައިގެ ބޮޑު ބިޔަ ބުޅަލެއް އިނދެގެން އިލިޔާނާގެ އިސްތަށިގަނޑުގައި ދޫލައި ރީތިކޮށްދެއެވެ. އެ ސޮރު ހީވަނީ ކުޑަވަރެއްގެ ސިންގާއެއްހެންނެވެ. ސިންގާގެ ހުންނަފަދަ ވަރުގަދަ ހުޅިގަނޑެއް އޭގައި އޮތެވެ. ކެންޒާއަށް އެމަންޒަރު ބަލަން ހުރެވުނީ އަޖައިބުވެފައެވެ. އެވަގުތު އެތެރެއިން ބިދޭސީ އަންހެންކުއްޖަކު ދުވަމުން ނުކުމެގެން އައެވެ. އޭނާގެ އަތުގައި އޮތް ކުދި ހަތަރު ބުޅާ އިލިޔާނާ ކައިރީ ރަގުމައްޗަށް ލިއެވެ.\n"ސޭމީ!" ޚާދިމުންގެ ޔުނީފޯމްގައި ހުރި ބިދޭސީ ކުއްޖާއަށް ލައިރާ ގޮވާލީއެވެ. އޭނާ އަވަސްއަވަހަށް މަޢާފަށް އެދުނެވެ. އިލިޔާނާ ބުޅާތައް ގޮވައިގެން އައީކަމުގައި ބުންޏެވެ. އެއާއެކު ލައިރާއަށް އަހާލެވުނީ މާމައަށް އެކަން އެނގޭތޯއެވެ. އެހިނދު ސަމަންތާ ބޯޖަހާލީއެވެ.\nއެންމެންގެ ސަމާލުކަން އަތުލީ ކެންޒާ ސިހިފައި ދުރަށް ޖެހުނު ގޮތުންނެވެ. އޭރު އޭނާގެ ފައިކައިރިން ފަރިކޮށް "ކެޓްވޯކް"ގައި ދިގުކެހެރިގަނޑެއްގެ ވެރި ހުދު ބުޅަލެއް އައީއެވެ. އެ ސޮރު ގޮސް ރަގުމައްޗަށް އަރައި ޖައްސާލީއެވެ.\n"އިސްކަންދަރު" ލައިރާ ގޮވާލިއެވެ. އަދި އައިގޮތަށް އައިސް އިލިޔާނާގެ އިސްތަށިގަނޑުގައި ދޫލަން އިން ބޮޑު ބުޅާ ދުރަށް ޖެއްސިއެވެ.\n"ކެން ބިރުގަނޭތަ ބުޅާދެކެ" ސެހްރާނު އަހާލީ ނިކަން ހިނިއައިސްފައި ހުރެއެވެ.\n"މަޑުއެއްޗެއް ފައިގަ ހޭކުނީ ސިއްސައިގެން ދިޔައީ، ބިރެއްނުގަނޭ... ކިހާ ލޯބި އެހެން އުޅޭއިރު" ކެންޒާ ވެސް ހިނިތުންވެލީއެވެ. އެވަގުތު އިލިޔާނާ އުރައިގެން އުޅުނު ބުޅާ ހިފައިގެން އައިސް ކެންޒާއަށް ދިއްކޮށްލިއެވެ.\n"ބީފީ" އިލިޔާނާ ބުނެލިއެވެ. އޭނާ ބުނިއެއްޗެއް ނޭނގުނެއްކަމަކު ކެންޒާ ބުޅާ އުރާލިއެވެ. މަންމަގެ އަޑުލުމުން ސަލާމަތްވާނޭ ގޮތް ކުޑައެއްކަމަކު އިލިޔާނާއަށް އެނގުނީއެވެ. އެކުއްޖާ އަވަހަށް ބެލީ ކެންޒާއާ ގުޅާލެވޭތޯއެވެ.\n"މީ ބީފީތަ؟" ސެހްރާނު އަހާލީ އިލިޔާނާގެ ގާތުންނެވެ. އެހިނދު އަވަސްއަވަހަށް އެކުއްޖާ ބޯޖަހާލިއެވެ. ކެންޒާގެ އަތުގައި ހިފައިގެން ގެންގޮސް ރަގުގައި އިށީނުމަށް ބުންޏެވެ. އެތަނުގައި ތިބި ބުޅާތަކުގެ ނަންތައް ކެންޒާއަށް އިލިޔާނާ ކިޔާދިނެވެ. ކެންޒާ ބުޅަލަށް ބީފީއޭ ގޮވާލުމުން ސެހްރާނު ހޭންފެށިއެވެ.\n"އިޓްސް ނޮޓް ދެއާ ރިއަލް ނޭމް، ބީފީ ސްޓޭންޑްސް ފޯ ބީފާނު، އެއީ އެންމެ ކުޑަ، މާމަގެ ފޭވަރިޓް، މީ ރެހެންދީއާއި އިސްކަންދަރުގެ ދަރީން، ކެންގެ ފައިގަ އުނގުޅިލާފަ އައީ ރެހެންދީ، މާމަ ފިޔަވާ ހުރިހާ ބުޅަލެއް ވަކިކުރަން އެނގޭ މީހަކަށް މިގޭގަ އުޅޭނީ ލައިތު..." ސެހްރާނު ބުންޏެވެ. އެހިނދު ކެންޒާއަށް އޭނާއާއި ލައިތުގެ ބައްދަލުވުން ހިނގައިދިޔަގޮތް ހަނދާންވިއެވެ. ބޭއިޚްތިޔާރުގައި ހިއްލާލި އަތުން ކަރުދޮށުގައި އަތްޖައްސާލެވުނެވެ.\nއޮފީހުން ނުކުމެ ކާރަށް އެރީއްސުރެ ލައިތުއަށް އިނދެވުނީ ފުން ޚިޔާލަކަށް ގެއްލިފައެވެ. އޭނާގެ ވައަތްތިލައަށް ނަޒަރު ހުއްޓާލަމުން ބޮޑުވައި އިނގިލިން އަތުގެ އެހެން އިނގިލިތަކުގެ ކޮޅުގައި ހާކާލިއެވެ.\n"އައި ލައިކް ޔޯ ހެއާ... ރިއަލްތަ؟" ލައިތުގެ ހަނދާނުގެ ދޮރުތަކުން ދޮރެއް ހުޅުވުނެވެ. އޭނާގެ އިނގިލިތަކަށް ކުރެވުނު އިޙްސާސް އެ އިނގިލިތައް ވެސް ދެނެގަތް ކަހަލައެވެ.\nޚިޔާލުތަކަށް ގެއްލިފައި އިނދެ ލައިތު ކާރު ދުއްވާލިއެވެ. ބޮޑެތިމަގުތަކުން ކުދި މަގުތަކަށްވަދެ ކަންކަންމަތިން ލަނބަމުން އައިސް މަގެއްގެ އެއްފަރާތުގައި ލައިތު ކާރު މަޑުކޮށްލިއެވެ. ކަންމަތީގައި ހުރި ގެއަށް އޭނާ ބަލާލިއެވެ. އިމާރާތަށް އެއްވެސް ބަދަލެއް އައިސްފައެއް ނެތެވެ. އެކަމަކު އޭނާގެ ހަނދާނުގައި ރައްކާކުރެވިފައިވީ ދޮރޯށީ ހުރީ ބަދަލުވެފައެވެ. ހެންވޭރަށް ދިއުމުގެ ބަދަލުގައި އޭނާ އައިސް އެ އިނީ ގަލޮޅުގައެވެ.\n"ވައި އެމް އައި އީވަން ހިއާ... ނަތިން އިޒް ލައިކް ބިފޯ" ގޭގެ ނަންބޯޑަށް ބަލާލާފައި ލައިތު އޭނާގެ މޫނުގައި ދެއަތުން ފިރުމާލިއެވެ. ރިނދަލި ގޭ ދޮށަށް އޭނާ އައީ ކޮން ބޭނުމެއްގައި ކަމެއް ޚުދު އޭނާއަކަށް ވެސް ނޭނގެއެވެ.\nފަހު 20 މިނެޓްގައި އަރައި ސުއަރޭޒްގެ ދެ ލަނޑު\nސުޝާންތު ޑްރަގް ނަގަނިކޮށް ޝްރައްދާއާ ސާރާއަށް ފެނުނު


Lankaa ge mubaaraathu gai Red Wings vaadha kuranee\nލަންކާގެ މުބާރާތުގައި ރެޑްވިންގްސް ވާދަކުރަނީ\nސްރީލަންކާގެ ވެރިރަށް ކޮލަމްބޯގައި ބާއްވާ، ޕޯސްޓް ސީޒަން ބާސްކެޓްބޯޅަ މުބާރާތުގައި ވާދަ ކުރަން ރާއްޖޭގެ ރެޑްވިންގްސް ބާސްކެޓްބޯޅަ ކުލަބުން ތައްޔާރު ވެއްޖެ އެވެ.\nމި މަހު 25 ން ނޮވެމްބަރު މަހު ފަހަކަށް ބާއްވާ އެ މުބާރާތަކީ ކޮލަމްބޯގެ ބާސްކެޓްބޯލް އެކެޑެމީން ބާއްވާ މުބާރާތެކެވެ. ކޮލަމްބޯގައި ބާއްވާ މުބާރާތަށް އެ ސިޓީއަށް ނިސްބަތްވާ ކުލަބުތަކަށް ވެސް ވަނީ ދައުވަތު ފޮނުވާފަ އެވެ.\nމި މުބާރާތަށް ދިއުމަށް، ރެޑްވިންގްސްއިން ތައްޔާރު ވަމުންދާއިރު މި އަހަރުގެ މާޗް މަހުން ފެށިގެން ރާއްޖޭގެ ޓޮޕް ޑިވިޝަންގެ ކުލަބު ލެވެލްގެ އެއްވެސް މުބާރާތެއް ބާއްވާފައެއް ނުވެ އެވެ.\nރެޑްވިންގްސްގެ ކެޕްޓަން މުހައްމަދު އަޝްމަލް ބުނީ، ރާއްޖެއިން ބޭރުގެ މުބާރާތެއްގައި ވާދަ ކުރަން ފުރުސަތު ލިބުމަކީ އެ ޓީމުގެ ކުޅުންތެރިންނަށް ލިބޭނެ ވަރަށް ރަނގަޅު ތަޖުރިބާއަކަށް ވާނެ ކަމަށެވެ.\n"ހީއެއް ނުވޭ މިކަހަލަ ޗާންސެއް ކޮންމެ ކޮންމެ ފަހަރަކު ލިބޭނެހެނެއް، އެހެންވެ ކުޅުންތެރިން ތިބީ މި އޮޕަޗިނިޓީ ބޭނުން ރަނގަޅަށް ހިފަން ތައްޔާރަށް،" އަޝްމަލް ބުންޏެވެ. "މި މުބާރާތުގެ ސަބަބުން މި ޓީމުގެ ކުޅުންތެރިން އިތުރަށް މެޗުއާ ވާނެ، ކޮންމެގޮތެއްވިޔަސް ކުޅޭނީ ފެންވަރު ރަނގަޅު ޓީމުތަކާ ދެކޮޅަށް އެއީ ވަރަށް ބޮޑު އެކްސްޕީރިއަންސަކަށް ވާނެ."\nޓީމުގެ ވައިސް ކެޕްޓަން މުހައްމަދު ޒީދާން ޒައީމް ބުނީ ޑޮމެސްޓިކް މުބާރާތްތައް ނެތް އިރު ވެސް ބޭރުގެ މުބާރާތަކަށް ދާން ފުރުސަތު ލިބުމަކީ ވަރަށް ބޮޑު ހިތްހަމަޖެހުމެއް ކަމަށެވެ. އޭނާ ބުނީ އަންނަ އަހަރުގެ މުބާރާތްތަކަށް ތައްޔާރުވާއިރު ލަންކާގެ މުބާރާތުން ގިނަ ކަންކަމެއް ދަސްވެގެން ދާނެ ކަމަށެވެ.\n"ޑޮމެސްޓިކް އެއްވެސް މުބާރާތެއް ނުބާވާތާ ގިނަ ދުވަސްތަކެއް ވީއިރު މިހަލަ ފުރުސަތެއް ލިބުނީމަ ވަރަށް ބޮޑަށް އެގްޒައިޓް ވެއްޖެ،"\nރެޑްވިންގްސްގެ ކޯޗް މުހައްމަދު ނަޒީފު ބުނީ، މި މުބާރާތަށް އޭނާގެ ޓީމު ދިއުމުގެ ކަންކަން ހަމަޖައްސައި ދިނުމަށް ބާސްކެޓްބޯލް އެސޯސިއޭޝަނުން ކޮށްދިން މަސައްކަތް ޝުކުރުވެރި ކަމާއެކު ފާޙަގަ ކުރާ ކަމަށެވެ. މުބާރާތަށް ކުޅުންތެރިން ރިލީޒް ކޮށްދިނުމަށާއި ޓީމަށް ދިން އެއްބާރުލުމަށް އެމްބިއޭގެ އެކްސްކޯ މެންބަރު އަދި ހަޒާންދާރު އާދާމް މުހައްމަދު (އެޑަމް) ކޮށްދިން މަސައްކަތް ނަޒީފު ފާހަގަ ކުރި އެވެ.


Baaru Vayaaeku Kuri Vis'saaraigai3Geakah Bodethi Gehlun Libijje\nރޭ ދަންވަރު ގަދަވަޔާއެކު ކުރިވިއްސާރައިގައި މީދުއަށް ...\nއައްޑުއަތޮޅަށް ރެއިންފެށިގެން ކުރަމުންދާ ވިއްސާރައިގެ ރޭ ދަންވަރު 3:30 ހާއިރު ބާރުވަޔާއެކު އައި ކޮޅިގަނޑެއްގައި މީދޫއާއި ހުޅުދޫގެ ބައެއް ގެތަކަށް ބޮޑެތި ގެއްލުންވެއްޖެ އެވެ. މިގޮތުން3ގެއެއްގެ ފުރާޅު އެއްލާލާއި އެތިންގެއަށްވަނީ ބޮޑެތި ގެއްލުންތަކެއް ލިބިފައިވެއެވެ.\nމީގެތެރެއިން ބާރުވަޔާއެކު އެއްލާލި މީދޫ ރޯނުގޭ ފުރާޅުގެ ބައެއް ގޮސްޖެހިފައިވަނީ އޯކިޑްމާގޭ ފުރާޅުމަތީގައެވެ. ހުޅުދޫ ކިނާރާގެ ފުޅާގެ ބޮޑުބައެއްވެސް ގަދަވަޔާއެކު އެއްލާލާފައިވާއރު މީދޫ އޯކިޑްމާގޭ ފުރާޅުގެ ބައެއްވެސް ގަދަވަޔާއެއކު އެއްލާލައި ބޮޑެތި ގެއްލުންތަކެއްވަނީ ލިބިފައެވެ.\n11 އޯގަސްޓް 2019: މީދޫ ރޯނުގޭ ފުރާޅު އެއްލާލުމުގެ ސަބަބުން ބޮޑެތި ގެއްލުންތަކެއްވަނީ ލިބިފައި\nމިހާތަނަށް ބެލި ބެލުމުން މިތިންގޭގެ ފުރާޅު އެއްލާލުމުގެ ސަބަބުން ސީލިން ހަލާކުވެ ފަރުރީޗަރުތައްވެސްވަނީ ބޭނުންނުކުރެވޭވަރަށް ވަނީ ހަލާކުވެފައެވެ. މިތިންގެގޭ ތެރެއިން އެންމެ ބޮޑަށް ގެއްލުން ލިބިފައިވަނީ މީދޫ ރޯނުގެއަށްކަން ފާހަގަކޮށްލެވެއެވެ.\nރޭ ދަންވަރު ގަދަވަޔާއެކު ކުރި ވިއްސާރައިގައި މީދޫގެ އެކި ސަރަހައްދުތަކުން ރުއްގަސްތައްވެސްވަނީ ވެއްޓިފައެވެ. އަދި މީގެ އިތުރަށް މީދޫ އިޖުތިމާއީމަރުކަޒުގެ ފާރުންބައެއްވެސްވަނީ ވެއްޓިފައެވެ.\nރޭ ކުރި ވިއްސާރައިގައި ލިބުނު ގެއްލުންތަކުގެ މައުލޫމާތު ކައުންސިލުން މިހާރު ބަލަމުންދާކަމަށާ ސިފައިންނާއި ފުލުހުން އަދި ޑިޒާސްޓާ މެނޭޖްމަންޓް ސެންޓަރު ގުޅިގެން ގެއްލުން ލިބުނު ފަރާތްތަކަށްއެހީތެރކަންފޯރުކޮށްދެމުން އަންނަކަމަށްވެސް ކައުންސިލުންވަނީ ހާމަކޮށްފައެވެ.\n11 އޯގަސްޓް 2019: ގަދަވަޔާއެކު އެއްލާލި މީދޫ ރޯނުގޭ ފުރާޅު އޯކިޑްމާގެ ގޯތިތެރޭގައި\nރޭ ދަންވަރު 3:41 ގައި އައްޑު އަށް 51 މޭލު ބާރު މިނުގައި ވައި ޖެހިފައިވާ ކަަމަށް މޫސުމާ ބެހޭ ގައުމީ އިދާރާއިން ވަނީ މައުލޫމާތު ދީފައެވެ. އަދި ރޭ ދަންވަރު ޖެހުނު ގަދަ ވައިގައި އައްޑުއަތޮޅުގެ އެކިއެކި ރަށްރަށުން 24 ގެއަކަށް އެކި ވަރުގެ ގެއްލުން ވެގެން ރިޕޯޓު ކޮށްފައިވާ ކަމަށް ފުލުހުންވެސް ހާމަކޮށްފައިވެއެވެ.\nމީދޫގައި މިހާރު ހިގަމުންދާ 20 އަހަރުން ދަށުގެ ” އައްޑޫ ޔޫތު ޗެލެންޖް 2020 ” ފުޓްބޯޅަ މުބާރާތުގައި ...\nvomadmin September 19, 2020\nހުޅުދޫ ފަޅުކޮށްފައިވަނީ ސިޔާސީ ފިކުރުތަކުން – އައްބާސް\nހުޅުދޫ ރަށްޔިތުން ހުޅުދޫ ފަޅު ނުކުރާކަމަށާ ހުޅުދޫ ފަޅުކޮށްފައިވަނީ ސިޔާސީ ފިކުރުތަކުންކަމަށް ލޯކަލް ކައުންސިލް އިންތިޚާބުގައި ހުޅުދޫދާއިރާއަށް އަމިއްލަގޮތުން ...\nރައީސް ސޯލިހު ރަސްމީ ދަތުރުފުޅެއްގައި އިންޑިއާއަށް ވަޑައިގެންފި\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި އަނބިކަނބަލުން ފަޒްނާ އަހުމަދު ރަސްމީ ދަތުރުފުޅެއްގައި އިންޑިއާއަށް ވަޑައިގެންފި އެވެ. މިއީ ވެރިކަމާއި ...\nޝަމްސުއްދީން ސްކޫލްގެ ގުރުއާން މުދައްރިސް އަލްހާފިޒު މުހައްމަދު އަބްދުލްކަރީމް ގުރުއާން މުދައްރިސްކަމުން ރިޓަޔަރ ކޮށްފިއެވެ. ވީއޯއެމްއަށް އެނގިފައިވާގޮތުގައި ގުރުއާން ...\nvomadmin November 1, 2019\nމިހާރު މީދޫގައި ކުރިއަށްދާ “ގައުމު ސްޓްރީޓް ކަޕް 2020” މުބާރާތުގެ އިއްޔެ ކުޅުނު މެޗްތަކުގެ ނަތީޖާ: އެފްއާރުޓީ އަދި ...


ރައީސް ޔާމީން މިނިވަންވެ 2023 އަށް ނިކުމެވަޑައިގަންނަވާނެ: ޑރ.ވަހީދު\nމަރިޔަމް ލީނާ 28 ޖޫން 2020 11:38\nރައީސް ޔާމީން މިނިވަންވެ 2023 ވަނަ އަހަރުގެ ރިޔާސީ އިންތިހާބުގައި ވާދަކުރައްވާނެ ކަމަށް ކުރީގެ ރައީސް އަދި އިދިކޮޅު ޕީޕީއެމްގެ އެޑްވައިޒަރު ޑރ.މުހައްމަދު ވަހީދު ހަސަން މަނިކު ވިދާޅުވެއްޖެއެވެ.\nޑރ.ވަހީދު މިހެން ވިދާޅުވީ އޮންލައިން ނޫސް "އަވަސް" އަށް ދެއްވި އިންޓަވިއުއެއްގައެވެ. މިގޮތުން ޑރ.ވަހީދު ވިދާޅުވީ އެމަނިކުފާނު ޤަބޫލު ކުރައްވާ ގޮތުގައި ރައީސް ޔާމީން މިނިވަންވެ ވަޑައިގަންނަވާނެކަމަށެވެ. އަދި 2023 ވަނަ އަހަރުގެ ރިޔާސީ އިންތިހާބުގައި ވާދަކުރައްވާ ކާމިޔާބުވެސް ކުރައްވާނެ ކަމަށް ޑރ.ވަހީދު ވިދާޅުވިއެވެ.\nމީގެ އިތުރުން ޑރ.ވަހީދު ވަނީ އެމަނިކުފާނު ޕީޕީއެމްގެ ރިޔާސީ ޓިކެޓަށް ޝައުގުވެރިކަން ނެތްކަންވެސް ހާމަކުރައްވާފައެވެ. އަދި އެމަނިކުފާނަށް ޕީޕީއެމް އިން އެ ޓިކެޓު ހުށަހަޅަން ޖެހޭ ސަބަބެއްވެސް ނެތްކަން ޑރ.ވަހީދު ފާހަގަކުރެއްވިއެވެ. އަދި އެމަނިކުފާނު ޕީޕީއެމްގެ އެޑްވައިޒަރުކަމާއި ހަވާލުވީ އެއްވެސް ކަހަލަ އަމިއްލަ އެދުމެއް އޮވެގެން ނޫންކަމަށްވެސް ވިދާޅުވިއެވެ.\n"ދަންނަވަންތޯ، މޮޅު ލީޑަރުންނަކީ އެހެން މީހުންނަށް ޝަރަފު ހޯދައި ދިނުމަށްޓަކައި އެމީހުން ޕްރޮމޯޓް ކުރުމަށްޓަކައި އެމީހުންގެ ފަހަތުގައި ތިބެގެން މަސައްކަތްކޮށް ދޭ މީހުން. އެންމެ ރަނގަޅު ލީޑާޝިޕަކީ އެހެން މީހުންނަށް ހިދުމަތް ކޮށްދިނުން. އެއީ އަޅުގަނޑުގެ ފިލޯސަފީއަކީ،" ރައީސް ވަހީދު ވިދާޅުވިއެވެ.\nރައީސް ވަހީދު ވިދާޅުވީ، އެމަނިކުފާނާއި އަދި ދާދި ފަހުން ޕީޕީއެމް އާއި ގުޅިވަޑައިގެންނެވި ކުރީގެ ނައިބު ރައީސް ޑރ.ޖަމީލް އާއި އެކު ޕީޕީއެމްގެ ހަރަކާތްތައް ދެންދާނީ ވަރުގަދަ ވެގެންކަމަށެވެ. އަދި ރައީސް ޔާމީން ޖަލުގައި ހުންނެވި ނަމަވެސް މިހާރުވެސް ޕީޕީއެމް އޮތީ ވަރަށް ވަރުގަދަކޮށްކަން ޑރ.ވަހީދު ފާހަގަކުރެއްވިއެވެ.\nޑރ.ވަހީދު ރައީސް ޔާމިން\nއާދެ! ކޮންމެއަކަސް ދަންނަވާލަންޖެހެނީ ވެރިކަންކުރެވޭ ވެރިކަމަށް އެކަށޭނަ ޢިލްމީ ޤާބިލް ބޭފުޅުންނަށްކަން. މިހާރު ފެނިގެންދާ ތިޔަޓީމަކީ ދިވެހިރާއްޖޭގައި ހަރުދަނާ ރާއްޖޭގެ ރައްޔިތުންނަށް ބޭނުންވާ އެންމެހައި ޙައްޤުތައް ހިމާޔަތްކޮށްދީ ރައްޔިތުންނަށް ޚިދުމަތްފުރިހަމަ ގޮތުގައި ހޯދައިދެވޭނެ ބޭފުޅުންކޮޅެއް! އެހެންނަމަވެސް ހިތާމަޔަކީ ސަރުކާރުގައި އޮތީ އިސްތިއުފާދެއްވި ރައީސް ނަޝީދުގެ ޓީމަކާއި ރައީސް އިބޫސޯލިހުގެ ޓީމެއް. އޮތްއިރު ދުވާލުން އިސްތިއުފާދެއްރައީސް ނަޝީދު އެގެންދަވަނީ އަދި މަޖްލީހުގެ ރައީސް ކަމުގައި އިންނަވައިގެން ޤައުމުގެ ހުރިހާކަމެއް ދޫކޮށްލާ އެކުރައްވާ މަސައްކަތަކީ ސަރުކާރުހިންގުމުގެ އެންމެހައި ބާރުތައް އެކިގޮތްގޮތުން މުށްތެރެއަށް ލުން. އެގޮތުން މިނިސްޓަރީތަކުގެ ބާރެއްނެތް. ޖުޑިޝަރީވެސް އޮތީ އެމަނިކުފާނުގެ އަތްމަތީގައި. އެމަނިކުފާނު ބޭނުންފުޅުވާ ހުރިހާކަމެއްކުރެއްވޭ ގޮތަކަށް ޖުޑިޝަރީއިން ކަންކަން ނިންމެވުމުގައި އެމަނިކުފާނު އަމިއްލަ ފުޅު ގޮޑިއެއް އެބައިން. މިއީ ޑިމޮކްރެޓިކް ވެރިކަން އެމަނިކުފާނު ބަދަލުކޮށްގެން އެޖެންޑާ 19އިގެ ތެރެއިން ކުރައްވަން ނިންމަވައިގެން ހުންނެވި ބަރުލަމާނީ ނިޒާމަށް ބަދަލުކުރުމަށް އެމަނިކުފާނު ކުރައްވައިގެން ހުރިކަންތައް. ދެން ފެންނާނީ އެނިޒާމަށް ބަދަލުކޮށް އެމަނިކުފާނު އިންޑިއާގައި އޮތްގޮތަށް ޕްރައިމިނިސްޓަރވުން. އެހިސާބުން އެއޮތީ ރައީސް އިބޫސޯލިހު ބޭކާރުމީހަކަށްވީ. އެމަރުހަލާގެ ތެރެއިން އެމަނިކުފާނު މިހާރު ކުރައްވާ މަސައްކަތަކީ ފުލުހުންގެ އިދާރާ ހައިޖެކްކުރުން. އެކަމަކު ކުރަނީ ޤާނޫނަކުން. އެއަކަށް ކުރެވޭނެ ކަމެއްނެތް. އެއަށްފަހު މިލިޓަރީ އަށް ޤާނޫނޫނެއްފާސްކޮށް އެމީހުންގެ މިހާރުއޮތް ޤާނޫނު އުވުނީމާ ދެން އެއިދާރާގެ ބާރުއޮންނާނީ އިސްތިއުފާދެއްވި ރައީސް ނަޝީދަށް. އެއޮތީ އެޖެންޑާ 19އައިސްފަ. މިހާރުވެސް އެމަނިކުފާނުގެ ރޭވުންތެރިކަން އެއިނީ ތިޓީމާއިދިމާލަށް. ނިކަންވިސްނަވައިގެން ތިއްބަވަންވީ. ދެންއޮތީ ކޮވިޑް19އިގެ ބޭނުންހިފައި މުޒާހަރާއެއް ނުކުރެވޭނެ. އެހެންހިތާ ނިކުންނަވައިފި ބޭފުޅެއްގެ އަޖަލު ނިމިގެންދާނީ ޖަލަށް.


Prince Harry aai Meghan Markle ah firihen beyfulheh | Mihaaru\n07 މެއި 2019 - 09:304comments\nކައިވެންޏަށް އަހަރެއް ވާން ކައިރިވެފައި ވަނިކޮށް މޭގަން އިއްޔެ ލިބިވަޑައިގަތީ ފިރިހެން ބޭފުޅެކެވެ. ހެރީ އާއި މޭގަންގެ އިންސްޓަގްރާމް އެކައުންޓް، ސަސެކްސް ރޯޔަލް އާއި ކެންސިންޓަން ޕެލެސްގެ ޓްވިޓާގައި މި ވާހަކަ ހިއްސާކޮށްފައިވެ އެވެ. އަދި މޭގަން އާއި ދަރިފުޅުގެ ހާލު ވެސް ރަނގަޅު ކަމަށް ވަނީ ބުނެފަ އެވެ.\nބައްޕައަކަށް ވުމުން ހެރީ ވިދާޅުވީ މިއީ ވަރަށް ވެސް އުފާވެރި ވަގުތެއް ކަމަށާއި މުޅި އާއިލާ އަށް ހާއްސަ އުފާވެރި ކަމެއް ލިބިފައިވާ ކަމަށެވެ. އަދި މިއީ ލިބިވަޑައިގެންނެވި އެންމެ ބޮޑު އެއް އުފަލުގެ ގޮތުގައި ސިފަ ކުރައްވާފައިވެ އެވެ.\nޕްރިންސް ހެރީ އާއި މޭގަން ކައިވެނި ބައްލަވައިގަތީ މިދިޔަ އަހަރުގެ މެއި މަހުގެ 19 ވަނަ ދުވަހު އެވެ. އަދި ދެ ކަނބަލުންނަށް ދަރިއަކު ލިބިވަޑައިގަންނަވާކަން ޝާހީ އާއިލާ އިން އިއުލާންކުރީ މިދިޔަ އަހަރުގެ އޮކްޓޯބަރު މަހުގެ ތެރޭގަ އެވެ.\nޕްރިންސް ހެރީ އަކީ އަވަހާރަވެފައިވާ ޕްރިންސެސް ޑަޔާނާ އާއި ޕްރިންސް ޗާލްސްގެ ހަގު ދަރިކަލުންނެވެ. ދޮށީ ދަރިކަލުން ޕްރިންސް ވިލިއަމް 2011 ގައި ކޭޓް މިޑްލްޓަންއާ ކައިވެނި ބައްލަވައިގެންފައިވާ އިރު، ތިން ބޭފުޅުން ލިބިވަޑައިގެންފައިވެ އެވެ. އެއީ ދެ ފިރިހެން ބޭފުޅުންނާއި އަންހެން ބޭފުޅެކެވެ.\nގިނަ ބަޔަކު މިހާރު އިންތިޒާރު ކުރަނީ ޕްރިންސް ހެރީ އާއި މޭގަންގެ ދަރިކަނލުންގެ ނަން އިއުލާން ކުރައްވާނެ ވަގުތަކަށެވެ. ކިޔާނެ ނަމަކާ ބެހޭ ގޮތުން މީޑިއާތަކުގައި ވެސް ބޮޑެތި ބަހުސްތަކެއް ކުރެވިފައިވެ އެވެ.


Layal ah dhin ticket PPM in anburaa nagaifi\nލަޔާލްއަށް ދިން ޓިކެޓް ޕީޕީއެމްއިން ނަގައިފި\nލަޔާލް ޔާމީންގެ ދިފާއުގައި މަގުމަތީ އަޑު އުފުލަނީ: ބައެއް ދާއިރާތައް ދޫކޮށްލަން ޕީޕީއެމްއިން ވަނީ ނިންމާފަ- އަހުމަދު ޝުރާއު | އަވަސް\nޗެނަލް13ގެ ނޫސްވެރިއެއްގެ ގޮތުގައި ހަރަކާތްތެރިވި ލަޔާލް މަނިކަށް ޕީޕީއެމްއިން ދިން ޓިކެޓް އަނބުރާ ނަގައިފި އެވެ.\nއަންނަ ރައްޔިތުންގެ މަޖިލީހުގެ އިންތިހާބަށް ޖުމްހޫރީ ޕާޓީއިން ޕީޕީއެމްއާއެކު ކޯލިޝަން ހަދަން އުޅޭ ކަމުގެ އަޑުތައް ފެތުރުނެވެ. އޭގެފަހުން މަޝްވަރާތައް ފެށި ކަމަށް ވެސް ހަބަރުތައް ފެތުރުނެވެ.\nމައުލޫމާތު ލިބޭ ގޮތުގައި ކޯލިޝަން އެއްބަސްވުމަކަށް ނުދިޔަ ނަމަވެސް ޕީޕީއެމްއިން މިހާރު ވަނީ ޖުމްހޫރީ ޕާޓީއަށް ބައެއް ދާއިރާތައް ދޫކޮށްލުމަށް ނިންމާފަ އެވެ. އެ ދާއިރާތަކުން ޕީޕީއެމްއިން ވާދަކުރައްވާ ކެންޑިޑޭޓުންގެ އަތުން ޓިކެޓް ނަގަން ވެސް ވަނީ ނިންމާފަ އެވެ.\nއެފަދަ އެއް ދާއިރާއަކީ ލަޔާލް ވާދަކުރަން ނިންމި މަތިވެރި ދާއިރާ އެވެ. އެ ދާއިރާގެ މިހާރު ވެސް މެންބަރު ހުސައިން މުހައްމަދު ޖުމްހޫރީ ޕާޓީގެ ޓިކެޓްގައި ވާދަ ކުރައްވަ އެވެ.\nލަޔާލް މިރޭ އަވަސްއަށް ބުނި ގޮތުގައި މަތިވެރި ދާއިރާއަށް ޕީޕީއެމްއިން ވާދަ ނުކުރަން ނިންމާފައިވާކަން މިރޭ އަންގާފައިވާ ކަމަށެވެ. އަދި އެކަމުގެ ލިޔުން މާދަމާ ހަވާލު ކުރާނެ ކަމާއި އެކަމަށް ލަޔާލްގެ ކިބައިން މާފަށް އެދޭ ކަމަށް ޕީޕީއެމްއިން ބުނެފައިވާ ކަމަށެވެ.\nއެހެން ބައެއް ދާއިރާތަކަށް ވާދަ ނުކުރަން ވެސް ޕީޕީއެމްއިން ނިންމާފައިވާ ކަމަށް މައުލޫމާތު ލިބެ އެވެ. އެއް ދާއިރާއަކީ ގެމަނަފުށީ ދާއިރާ އެވެ. އެ ދާއިރާގެ މެންބަރުކަން މިހާރު ވެސް ކުރައްވާ ޖަމީލް އުސްމާންގެ އަތުން ޓިކެޓް ނަގައި، އޭނާގެ ތާއިދު ޖުމްހޫރީ ޕާޓީގެ ކެންޑިޑޭޓް ކަމަށްވާ އަލީ އާދިލަށް ޖަމީލްގެ ތާއިދު ދެއްވުމަށް ރައީސް އަބްދުﷲ ޔާމީން އަންގަވާފައިވާ ކަމަށްވެ އެވެ. އަދި ހަނިމާދޫ ދާއިރާއަށް ވާދަ ނުކުރަން ވެސް ޕީޕީއެމްއިން ވަނީ ނިންމާފަ އެވެ. އެ ދާއިރާގެ މިހާރުގެ ވެސް މެންބަރު ހުސެއިން ޝަހުދީ ޖުމްހޫރީ ޕާޓީގެ ޓިކެޓް ވާދަ ކުރައްވަ އެވެ.\nއެ ދާއިރާތަކަށް ވާދަނުކުރަން ޕީޕީއެމްއިން ނިންމިއިރު ޓިކެޓް ދިން ބައެއް ބޭފުޅުން ވަނީ ފުޅާ ގޮތެއްގައި ކެމްޕެއިން ވެސް ފައްޓަވާފަ އެވެ.\nރައީސް އަބްދުﷲ ޔާމީން ޕީޕީއެމް ގާސިމް އިބްރާހިމް + ޖުމްހޫރީ ޕާޓީ މަޖިލިސް އިންތިހާބު 2019 ޕީޕަލްސް ނޭޝަނަލް ކޮންގްރެސް - ޕީއެންސީ


10 Point Ge Lead Eh, City Huttumeh Nei – adduLIVE\n10 ޕޮއިންޓުގެ ލީޑެއް، ސިޓީ ހުއްޓުމެއް ނެތް\nFeb 18, 2021, 09:59 ހަސަން ރަޝީދު\nއެވަޓަންގެ މައްޗަށް 3-1 އިން ކުރި ހޯދައި ޕްރިމިއާ ލީގުގެ އެއްވަނައިގައި މެންޗެސްޓަރ ސިޓީން 10 ޕޮއިންޓުގެ ލީޑެއް ނަގައިފިއެވެ.\nމި މޮޅާއެކު އެއްވަނައިގައި ސިޓީ މިހާރު އޮތީ 56 ޕޮޮއިންޓާ އެކުއެވެ. ދެވަނައިގައި އޮތް މެންޗެސްޓަ ޔުނައިޓެޑް އަދި ލެސްޓަ ސިޓީ އަށް ވެސް ލިބިފައިވަނީ 46 ޕޮއިންޓެވެ. ޔުނައިޓެޑަށް ދެވަނަ ލިބެނީ ގޯލުގެ ތަފާތުންނެވެ.\nއެވަޓަންގެ ދަނޑުގައި ރޭ ކުޅުނު މި މެޗުގެ ފުރަތަމަ ގޯލު ކާމިޔާބުކޮށް ލީޑު ނެގީ ސިޓީންނެވެ. އެގޮތުން މެޗުގެ 32 ވަނަ މިނެޓްގައި މި ގޯލު އެޓީމަށް ކާމިޔާބުކޮށްދިނީ ފިލް ފޮޑެން އެވެ. ނަމަވެސް ފުރަތަމަ ހާފް ނިމުމުގެ ކުރިން ރިޗާލިސަން ވަނީ އެވަޓަން އަށް ނަތީޖާ އެއްވަރުކޮށްދީފައެވެ.\nދެ ޓީމު އެއްވަރެއްގައި އޮވެ ފުރަތަމަ ހާފް ނިމުނުއިރު، މެޗުގެ 63 ވަނަ މިނެޓްގައި ރިޔާދް މަހްރޭޒް ވަނީ ހިތްގައިމު ގޯލެއް ކާމިޔާބުކޮށް ސިޓީ އަށް އަލުން ލީޑު ނަގާދީފައެވެ. މި ގޯލު މަހްރޭޒް ކާމިޔާބުކުރީ ޕެނަލްޓީއޭރިއާގެ ބޭރުގައި ހުރެ ފޮނުވާލި ހަމަލާއަކުންނެވެ. ސިޓީގެ ތިންވަނަ ގޯލު މެޗުގެ 77 ވަނަ މިނެޓްގައި ކާމިޔާބުކޮށްދިނީ ބާނަޑޯ ސިލްވާ އެވެ.\nރޭގެ މެޗުން މޮޅުވުމުގެ އިތުރަށް ސިޓީ އަށް ލިބުނު އަނެއް ހިތްހަމަޖެހުމަކީ އަނިޔާ އިން ރަނގަޅުވެ އެޓީމުގެ އިތުބާރު މިޑްފީލްޑަރު ކެވިން ޑި ބްރައިނާ އަލުން ކުޅުމުގެ ތެރެއަށް އައުމެވެ. އެގޮތުން އޭނާ ވަނީ ރޭގެ މެޗުގެ ފަހު 13 މިނެޓްގައި ކުޅެފައެވެ.\nރޭގެ މޮޅަކީ ސިޓީން ޖެހިޖެހިގެން ހޯދި 17 ވަނަ މޮޅުކަން ފާހަގަކޮށްލެވެއެވެ. ލީގުގައި އެޓީމު ދެން ބައްދަލުކުރާނީ އާސެނަލްއާއެވެ.


ފެހުރިހި - ވިކިޕީޑިއާ\nފެހުރިހި (އިނގިރޭސި ބަހުން: Rhincodon typus)ނުވަތަ (އިނގިރޭސި ބަހުން: Whale shark) އަކީ މިޔަރުގެ ވައްތަރެކެވެ. އެންމެ ބޮޑެތި މަހުގެ ވައްތަރުތަކުގެ ތެރޭގައި ފެހުރިހި ގުނާލެވެއެވެ. ބެލެވޭ ގޮތުގައި މިއީ މިޔަރުގެ ބާވަތްތަކުގެ ތެރެއިން އެންމެ ބޮޑު އަދި ކަނޑުގައި އުޅޭ އެންމެ ބޮޑު މަހެވެ. ފެހުރިހި 12 މީޓަރަށް ބޮޑުވާ ކަމަށް ވެއެވެ. މިއީ އިންސާނުންނަށް ނުރައްކާތެރި މިޔަރެއް ނޫން ކަމުން ފެތުންތެރިންނާއި، ފީނުންތެރިން މިބާވަތުގެ މިޔަރާއި ވަރަށް ގައިގޯޅި ވެއެވެ.\nފެހުރިހި އަކީ ރިންކަޑަން ޖީނިއަސް ގައި ހިމެނޭ ހަމައެކަނި މެންބަރެވެ. ނުވަތަ ވައްތަރެވެ. ބުނެވޭ ގޮތުގައި ފެހުރިހި ހިމެނޭ މިޔަރުގެ އާއިލާ އުފަންވެގެންއައީ މީގެ 60 މިލިއަން އަހަރުކުރިންނެވެ. ފެހުރިހި ފުރަތަމަ ފެނިފައިވަނީ 1828 ވަނަ އަހަރު ދެކުނު އެފްރިކާގެ މޭޒު ކަނޑުއޮޅި އޭ ކިޔުނު އައްސޭރި ފަށުންނެވެ. އެއީ މޫދުގެ 4.6 މީޓަރު އަޑިންނެވެ. ފެހުރިހި ފުރަތަމަ ފެނުނީ ދެކުނު އެފްރިކާގެ ކޭޕް ޓައުންގައި ކޭމްޕްކޮށްގެން ތިބި އިގިރޭސި ސިފައިންގެ ތެރޭގައި ހިމެނުނު މިލިޓަރީ ޑޮކްޓަރެއް ކަމަށްވާ އެންޑްރޫ ސްމިތް އަށެވެ. ފަހުން ފެހުރިހި ނުވަތަ މިމަހުގެ ތަފްޞީލް 1849 ވަނަ އަހަރު ޑޮކްޓަރު އެންޑްރޫ ސްމިތު އާއްމުކުރިއެވެ.


National Billiard Championship: Azra balikoh, anhen division ge championkann Dheena hoadhaifi - One Online\n6 ޑިސެމްބަރު 2021، މާލެ، ގައުމީ ބިލިއާޑް މުބާރާތުގެ އަންހެން ޑިވިޝަންގެ ފައިނަލުގައި ދީނާ ވާދަކުރަނީ --- ފޮޓޯ/ އެމްޕީބީއޭ\nއަޒްރާ ބަލިކޮށް، އަންހެން ޑިވިޝަންގެ ޗެމްޕިއަންކަން ދީނާ ހޯދައިފި\nމޯލްޑިވްސް ޕޫލް ބިލިއާޑް އެސޯސިއޭޝަން (އެމްޕީބީއޭ) އިން އިންތިޒާމުކޮށްގެން ބާއްވާ ލިޓަސް ގައުމީ ބިލިއާޑް މުބާރާތުގެ އަންހެން ޑިވިޝަންގެ ޗެމްޕިއަންކަން ދީނާ އަހުމަދު ހޯދައިފިއެވެ.\nނޭޝަނަލް ބިލިއާޑް ސެންޓަރުގައި ކުރިއަށްދާ އެ މުބާރާތުގެ އަންހެން ޑިވިޝަންގެ ޗެމްޕިއަންކަން ދީނާ ހޯދީ ރޭ ކުޅުނު އެ ޑިވިޝަންގެ ފައިނަލުގައި އާމިނަތު އަޒްރާ ބަލިކޮށްގެންނެވެ.\nއަންހެން ޑިވިޝަންގެ ފައިނަލުގައި ވާދަކުރި ދީނާއަކީ އަންހެނުންގެ ރޭންކިންގެ ދެވަނައެވެ. އަޒްރާއަކީ ރޭންކިންގެ ހަތަރުވަނައިގައި އޮތް ކުޅުންތެރިޔާއެވެ. ރޭ ކުޅުނު ފައިނަލުގައި އަޒްރާގެ މައްޗަށް ދީނާ ކުރި ހޯދީ 7-4 ފްރޭމުންނެވެ. އެ ޑިވިޝަންގެ ތިންވަނަ ހޯދީ މަރިޔަމް ހުދުނާއެވެ.\nއެ މުބާރާތުގައި އިއްޔެ ހަވީރު ވަނީ ފިރިހެން ފުރަތަމަ ޑިވިޝަނާއި ދެވަނަ ޑިވިޝަންގެ ސެމީ ފައިނަލުގެ މެޗުތައް ކުޅެފައެވެ. ފުރަތަމަ ޑިވިޝަންގެ ސެމީގައި އެމްޕީބީއޭ ރޭންކިންގެ އެއްވަނައިގައި އޮތް ހަސަން ޝާޒް މުހައްމަދު އަތުން 6-9 ފްރޭމުން ކުރި ހޯދައިގެން ފައިނަލުގެ ފަހު ޖާގަ ހޯދީ ރޭންކިންގެ ދެވަނައިގައި އޮތް ހުސައިން ފަޔާޒެވެ. އަދި ފިރިހެން ދެވަނަ ޑިވިޝަންގެ ސެމީގައި އިބްރާހިމް ރަޝީދު އަތުން 7-4 ފްރޭމުން ކުރި ހޯދައި، އެ ޑިވިޝަންގެ ފައިނަލުގެ ފަހު ޖާގަ ހޯދީ އައްބާހެވެ.\nފިރިހެން ފުރަތަމަ ޑިވިޝަނާއި ދެވަނަ ޑިވިޝަންގެ ފައިނަލު މެޗު ވެސް ރޭ ވަނީ ކުޅެފައެވެ. ފުރަތަމަ ޑިވިޝަންގެ ފައިނަލުގައި ރޭންކިންގެ ހަވަނަގައިގައި އޮތް މުހައްމަދު ޝާހިލް ހަމީދު އަތުން 11-7 ފްރޭމުން މޮޅުވެ، ޗެމްޕިއަންކަން ހޯދީ ފަޔާޒެވެ. އެ ޑިވިޝަންގެ ތިންވަނަ ހޯދީ ޝާޒެވެ. އަދި ދެވަނަ ޑިވިޝަންގެ ފައިނަލުގައި އަލީ ޝާވިން އަތުން 7-11 ފްރޭމުން މޮޅުވެ، ޗެމްޕިއަންކަން ހޯދީ އައްބާސް ސައީދެވެ. އެ ޑިވިޝަންގެ ތިންވަނަ ހޯދީ އިބްރާހިމް ރަޝީދެވެ.\nމިދިޔަ ބުދަ ދުވަހުން ފެށިގެން މިމަހުގެ 15ގެ ނިޔަލަށް ކުރިއަށްގެންދާ އެ މުބާރާތުގެ ފިރިހެން ފުރަތަމަ ޑިވިޝަން ކުރިއަށްދާނީ 32 ކުޅުންތެރިން ހިމެނޭ ގޮތަށް9ބޯލްސް، ޑަބަލް އެލިމިނޭޝަން އުސޫލުންނެވެ. ފައިނަލް މެޗު ފިޔަވައި، އެ ޑިވިޝަންގެ ހުރިހާ މެޗެއް ކުޅުމަށް ހަމަޖެހިފައިވަނީ ރޭސްޓު7ފްރޭމްސްއަށެވެ. އަދި ފައިނަލް މެޗު ކުޅުމަށް ހަމަޖެހިފައިވަނީ ރޭސްޓު 11 ފްރޭމްސްއަށެވެ.


Covid-19: Miadhu positive vee 108 meehun | Jazeera\tކޮވިޑް-19: މިއަދު ޕޮޒިޓިިވްވީ 108 މީހުން - Jazeera\nކޮވިޑް-19: މިއަދު ޕޮޒިޓިިވްވީ 108 މީހުން، މާލެ ސަރަހަައްދުން 17 މީހުން\nއިބްރާހިމް މުޢާން އަބްދުﷲ July 29, 2021 105 views0\nފާއިތުވި 24 ގަޑިއިރު ތެރޭގައި ކޮވިޑަށް 108 މީހަކު ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ޓުވީޓެއްގައި ބުނީ، ރާއްޖޭގެ އެކި ސަރަހައްދުތަކުން ފާއިތުވި 24 ގަޑިއިރުތެރޭގައި 5،272 ސާމްޕަލް ނަގާފައިވާ ކަމަށާއި، އޭގެތެރެއިން އެންމެ ގިނަ ބަޔަކު ޕޮޒިޓިވްވެފައިވަނީ އަތޮޅު ތެރެއިން ކަމަށެވެ.\nގްރޭޓާ މާލެ ސަރަހައްދުން - 17 ކޭސް\nއަތޮޅުތެރެއިން - 60 ކޭސް\nރިޒޯޓުތަކުން - 28 ކޭސް\nސިނާއީ މަސައްކަތްތަކަށް ބޭނުން ކުރެވެމުން އަންނަ ރަށްތަކުން -2ކޭސް\nރާއްޖޭގައި މިވަގުތު ކޮވިޑަށް ފަރުވާ ހޯދަމުން އަންނަ މީހުންގެ އަދަދު ވަނީ 2،541 އަށް ދަށްވެފައެވެ. މީގެތެރެއިން ހޮސްޕިޓަލުތަކުގައި ފަރުވާ ދެމުން އަންނަ މީހުންގެ އަދަދުވެސް ވަނީ 14 އަށް ދައްވެފައެވެ.\nމިއަދާ ހަމަޔަށް އެޗްޕީއޭގެ ތަފާސްހިސާބުތައް ދައްކާގޮތުން 77،202 މީހަކު ވަނީ ކޮވިޑަށް ޕޮޒިޓިވްވެފައެވެ. އަދި މިހާތަނަށް 74،429 މީހުން ބަލިން ރަނގަޅުވެފައިވާއިރު، ބަލީގައި 220 މީހަކު ދުނިޔެ ދޫކޮށްފައިވެއެވެ.


ވިވެކް އޮބްރޯއީ އާއިލާއާއެކު ރާއްޖޭގައި ވިވެކް އޮބްރޯއީ އާއިލާއާއެކު ރާއްޖޭގައި\nވިވެކް އޮބްރޯއީ އާއިލާއާއެކު ރާއްޖޭގައި\nވިވެކް އާއިލާއާއެކު ރާއްޖޭގައި/ ފޮޓޯ: ވިވެކް އޮބެރޯއީ ޓްވިޓަރ\nބޮލީވުޑްގެ މަޝްހޫރު ތަރި ވިވެކް އޮބްރޯއީ ރާއްޖޭގައި ޗުއްޓީ ހޭދަކުރަމުން އެބަދެއެވެ. ވިވެކް ރާއްޖެ އައިސްފައިވާކަން ހާމަކޮށްފައިވަނީ އޭނާ އިންސްޓަރގްރާމްގައި ކޮށްފައިވާ ޕޯސްޓެއްގައެވެ.\nވިވެކް އޭނާގެ އާއިލާއާއެކު ޗުއްޓީ ހޭދަކުރަމުންދަނީ ސައި ލެގޫން މޯލްޑިވްސްގައެވެ. ވިވެކް އަންނަނީ ރާއްޖޭގައި އޭނާ ހޭދަކުރަމުންދާ މަންޒަރު ދައްކައިދޭ ފޮޓޯތައް އިންސްޓަރގްރާމްގައި އޭނާގެ ފޭނުންނާއި ހިއްސާކުރަމުންނެވެ.\nވިވެކްއަކީ ޢާއްމުންގެ ތެރޭގައި މަޤުބޫލު އެތައް ފިލްމެއް ކުޅެފައިވާ އެކްޓަރެކެވެ. އެގޮތުން އޯމްކަރާ އަދި ސާތިޔާ ފަދަ ފިލްމުތަކަކީ ބޮލީވުޑްގައި އޭނާގެ ފާހަގަވެފައިވާ ފިލްމުތަކެކެވެ. ބޮޑު ސްކްރީނުން ވިވެކް އެންމެ ފަހުން ފެނިގެން ގޮސްފައިވަނީ ޕީ.އެމް ނަރެންދުރަ މޯދީ ކިޔާ ފިލްމަކުންނެވެ. އަދި އޭނާގެ ކުރިއަށް އޮތް މަސައްކަތަކީ މުމްބާއީ ސާގާ ކިޔާ ފިލްމެކެވެ.\nރާއްޖޭގެ ޓޫރިޒަމްގެ ޕީކްގެ ގޮތުގައި ފާހަގަވެފައިވާ މި ދުވަސްވަރު ބޮލީވުޑްގެ ގިނަ ފަންނާނުންތަކެއްވަނީ ޗުއްޓީއަށް ރާއްޖެ އައިސްފައެވެ. އެގޮތުން ވަރުން ދަވަން، ޓައިގަރ ޝްރޮފް އަދި ކެޓްރީނާ ފަދަ ތަރިން ދާދި ފަހުން ރާއްޖެ އައިސްފައިވެއެވެ. އަދި މިވަގުތު ސޮނާކްޝީ ސިންހާވެސް އަންނަނީ ރާއްޖޭގައި ޗުއްޓީ ހޭދަކުރަމުންނެވެ.\nރާއްޖޭގެ ބޯޑަރ ހުޅުވާލުމާއެކު ދެވަނައަށް އެންމެ ގިނަ ފަތުރުވެރިން ރާއްޖެ އައިސްފައިވަނީ އިންޑިޔާ އިންނެވެ.\nރަހަތަފާތު: ތަފާތު ރަހަތަކާއެކު މިއަހަރުވެސް، ކައްކަން ތައްޔާރުތަ؟\nމިރޯދަމަހު "ތިޔަބޭފުޅުންގެ ފުރުޞަތު" ބޮޑެތި އިނާމުތަކާއިއެކު، ޓީމްއެއްކޮށްލާ\n"ހައްދު" އާއި "ބަވަތި" އިންޑިއާގެ ފިލްމް ފެސްޓިވަލަށް


Dharinnaa eku vaguthu heydha koh, kankan hissaa kurumuge muhimmu kan!\nދަރިންނާއެކު ވަގުތު ހޭދަކޮށް، ކަންކަން ހިއްސާ ކުރުމުގެ މުހިއްމުކަން!\nކުޑަކުދިން އެންމެ ބޭނުންވާ ކަމަކީ މައިންބަފައިންގެ އަޅާލުމެވެ. މައިންބަފައިން ގިނަ ވަގުތު އެކުދިންނާ އެކު ހޭދަކުރުމެވެ. އެކުދިންގެ ބޭނުންތައް ފުއްދައިދީ އަބަދު ވެސް އެ ކުދިންގެ ކައިރީގައި އުޅުމެވެ.\nއެކުދިންނާއެކު ވަގުތު ހޭދަކުރަން މައިންބަފައިން މަސައްކަތް ކުރަންޖެހޭނެ އެވެ. ދަރިންނާއެކު ބޭރަށް ގޮސް އެކުގައި ކުޅެ މަޖާކޮށް، ރެސްޓޯރެންޓަށް ކާން ދިޔުން ފަދަ ކަންކަމުން ދަރިންނަށް ހިތްހަމަޖެހުން ލިއްބައިދޭނެ އެވެ.\nމައިންބަފައިން ދަރިންނާއެކު ވަގުތު ހޭދަކުރުމަކީ ކުދިންނާއެކު އޮންނަ ގުޅުން ވެސް ބަދަހިވުމަށް އެހީވެދޭ ކަމެކެވެ. ވަކި އުމުރަކަށް ދިޔުމުން ކުދިން މައިންބަފައިންނާ ދުރުވާ މައްސަލަ ހައްލު ކުރަން ވެސް ކުރެވެން އޮތް އެންމެ މުހިއްމު ކަމަކީ ކުޑައިރުން ފެށިގެން ކުދިންނާއެކު ވަގުތު ހޭދަ ކުރުމެވެ.\nދަރިންނާ ކަންތައްތައް ހިއްސާކޮށް އެކުދިންގެ ވާހަކަތައް އަޑު އަހާ، ކަންކަމުގައި ދެކޭ ގޮތް ހިއްސާ ކުރުމަކީ މުހިއްމު ކަމެކެވެ. ދައްކާނެ ވާހަކައެއް ނެތްނަމަ އެކުދިންނަށް ދިމާވާ އެކި ކަންކަން ހިއްސާ ކުރަން ހިތްވަރު ދޭށެވެ.\nދަރިންނާ ވާހަކަދައްކާ، ކަންކަން ހިއްސާކޮށް، އަޑު އަހައި ހެދުމުން މައިންބަފައިން ދަރިންނާ މެދު ޝައުގުވެރިވާކަމުގެ އިހުސާސް ކުދިންނަށް ކުރެވޭނެ އެވެ. މިއީ ވެސް މައިންބަފައިންނާއި ދަރިންގެ ގުޅުން ބަދަހި ކުރަން އެޅޭ ފިޔަވަޅެކެވެ.\nއެންމެ ކުޑަ އިރުން ފެށިގެން ކުދިންނާއެކު ވަގުތު ހޭދަކޮށް، ވާހަކަތައް ހިއްސާކޮށް ހެދުމަކީ ކުއްޖާ ފުރާވަރު އުމުރަށް އަޅާއިރު ވެސް އެ ގުޅުން ވަރުގަދަކޮށް ދެމެހެއްޓުމަށް އެހީތެރިވެދޭނެ ކަމެކެވެ. މިއީ ހުރިހާ މައިންބަފައިން ވެސް ވިސްނުން މުހިއްމު ކަމެކެވެ.


SunOnline: #VAAHAKA: Majubooru veemaa - Part 5\nމަޖުބޫރު ވީމާ - (5)\nމަރިޔަމް ހިމްނާ (ހިމީ) 11 Aug 2019, 20:00\n"މަގުމަތީގައި އެފަދަ ބައިވަރު މީހުން އުޅޭނެ. ބިރުދައްކަން ކޮންމެ ފަދަ ވާހަކައެއްވެސް ދައްކަފާނެ. މާ ބޮޑަށް އަޅާނުލާ އިބާ... ތެދުވެގެން އަވަހަށް ދޭ ތެތް އެއްޗެހި ބަދަލުކުރަން، އެހެންނޫނީ ބަލިވެދާނެ. އިބާ ބަލިވީމަ އިބާ ބަލާހެން އަހަރެންގެ މަންމަ ބަލާނެ މީހަކުވެސް ނުހުންނާނެ" އިބާގެ އަތުގައި ހިފާ ނަގަމުން ނަވީން ވާހަކަ ދެއްކިއެވެ. އިބާވެސް ތުންފަތަށް ލުއި ހިނިތުންވުމެއް ވެރިކޮށްލިއެވެ. އެއަށްފަހު ގޮސް ކޮޓަރިއަށް ވަނެވެ. ނަވީން ވެސް ދިޔައީ އޭނާގެ ކޮޓަރިއަށެވެ. އޭރު އޭނާގެ ވިސްނުން ގުޅިފައިވަނީ މިރޭ އިބާއާ ދިމާކުރި ޒުވާނާއާއެވެ.\nކޮޓަރިއަށް ވަތް އިބާ ލަސްނުކޮށް ފާހާނާއަށް ވަނެވެ. އެތައް އިރަކު މޫނުދޮންނަ ތަށި ކައިރީގައި ހުރެގެން އަތްގޮށިން މޫނަށް ފެންޖެހިއެވެ. ދިހަވަރަކަށް ފަހަރު އެހެންހެދުމަށް ފަހު ކުރިމަތީގައި ހުރި ލޯގަނޑުން ފެންނަމުންދިޔަ އަމިއްލަ މީހާގެ ސޫރައަށް ބަލާލިއެވެ. ބޮލުގައި ދެ އަތުން ހިފައްޓާލަމުން އަމިއްލަ ނަފްސު ހަމައަކަށް އެޅުވޭތޯ އިބާ މަސައްކަތް ކުރިއެވެ.\nފެންވަރާ ހަދާލައިގެން ނުކުމެ ނިދޭތޯ ޖައްސާލިނަމަވެސް ވެރިވަމުންދިޔަ ހިޔާލުތަކުގެ ސަބަބުން ނިދި ވަނީ މުޅިން އޭނާއާ ދުރުވެފައެވެ.\nގަޑިން ބާރަޖަހައިފިއެވެ. އެނދުގެ ހެޑްބޯޑުގައި ލެނގިލައިގެން އިން ޔާސިރުގެ ލޮލުގައި ނިދީގެ އެއްވެސް ކަންފުޅެއް ނެތެވެ. އެއްދިމާލަކަށް ނަޒަރު ހުއްޓާލައިގެން އިންއިރު އޭނާގެ ވިސްނުން މީގެ އަހަރުތަކެއް ކުރިއަށް ދަތުރު ކުރަމުން ދިޔައެވެ. ގާތުގައި ލައިލާ އޮތީ ގަދަ ނިދީގައެވެ. ފިނީގެ އަރާމު އޭގެ އެންމެ ފުރިހަމަ ގޮތުގައި ލިބިގަންނަނީ ކަންނޭނގެއެވެ.\n"އާނ... އަހަރެން ކަންތައް ކުރީ އެންމެ ރަނގަޅަށް..." އަމިއްލަ ނަފްސާ ވާހަކަދައްކަމުން ޔާސިރު ބޯ ޖަހާލިއެވެ. އެހެން އިންދާ ދެން އޭނާގެ ހިޔާލުތައް ގުޅެން ފެށީ މާހިރާއާއެވެ.\n"އަދިވެސް ނުނިދަނީތަ؟ އެކަނި އިނދެ ކޮން ވާހަކައެއް ތި ދައްކަނީ؟" މޯޅިއަކަށް ދެމިލަމުން ތެދުވި ލައިލާ ނިދިއަޑުން ބުނެލިއެވެ.\n"އެއްޗެއް ނުބުނަން. މިރޭ ނިދި ނައިސްގެން މިއުޅެނީ... ލައިލާ ނިދާލާ... އަހަރެންވެސް އިރުކޮޅަކުން ނިދާނަން" ލައިލާއަށް ބަލާލަމުން ޔާސިރު ބުނެލިއެވެ. ލައިލާ އަނެއްފަރާތަށް އެނބުރުމާއެކު އަނެއްކާވެސް އޭނާ ހިޔާލުތަކުގައި ބެހިގެން ހިގައްޖެއެވެ.\nސައްބީސް އަހަރު ކުރި\nޔާސިރު ގެއަށް އައިސް ވަތް އިރު އޭނާ ހުރި ތެމި ފޯވެފައެވެ. އިސްޖަހާލައިގެން ހުރެ މަޑު ފިޔަވަޅުތަކެއްގައި ގޭތެރެއަށް ވަދެގެން އައިއިރު ހާއިބުގެ އިތުރުން ރަޒީފާ އަދި ޚާލިދާވެސް ބޮޑު ކޮޓަރީގައި ދެކޮޅަށް ހިނގާލަ ހިނގާލާ ތިއްބެވެ. ކޮންމެ މީހެއްގެ މޫނުމަތިންވެސް ފެންނަނީ ކަންބޮޑުވެފައިވާ ފަދަ އަސަރެވެ. ޔާސިރު ހަމަ ފެނުމާއެކު ރަޒީފާ ދުވެލާފައި ގޮސް ޔާސިރުގެ ގާތަށް ހުއްޓުނެވެ.\n"ދަރިފުޅާ... ކިހިނެތްވެފަ ތި ހުރީ؟" ކަންބޮޑުވުން އެކުލެވިފައިވާ އަޑަކުން ރަޒީފާ އަހާލިއެވެ. ޔާސިރު ރަޒީފާގެ މޫނަށް ބަލާލިއެވެ. އެއަށްފަހު ހާއިބުއަށް ބަލާލަމުން ގޮސް ސޯފާގައި އިށީނދެލިއެވެ. ތެމިފައި ހުރުމުގެ ސަބަބުން ސޯފާ ތެމެމުން ދިޔަނަމަވެސް އެކަމަށް އެއްވެސް ސަމާލުކަމެއް އޭނަ ނުދެއެވެ. ޔާސިރު އެފަދަ ގޮތަކަށް ހުއްޓާ މީގެ ކުރިން ދުވަހަކުވެސް އެއިން އެއްވެސް މީހަކަށް ފެނިފައި ނުވެއެވެ.\n"ދަރިފުޅާ... ކިހިނެތްވީ؟" ހާއިބުވެސް ސުވާލުކޮށްލިއެވެ.\n"ބައްޕާ....ބައްޕާ..... މާހިރާ ގެއްލުނުތާ އެއް ހަފްތާ ފާއިތުވެ ހިނގައްޖެ... އެންމެން މާޔޫސްވެފަ ތިއްބާ މި ލިބުނީ ކޮންފަދަ ހަބަރެއްތަ؟ ފުލުހުން....... ފުލުހުން މާހިރާގެ ހަށިގަނޑު ހޯދައިފި..." ޔާސިރުގެ ދެލޯ ހުރީ ރަތްވެފައެވެ. ކޮންމެވެސް ވަރެއްގެ ދުޅަކަމެއްވެސް އެ ދެލޮލުގައި ހުއްޓެވެ. ޔާސިރު ބުނެލި ވާހަކައިން އެތަނުގައި ހީވީ ބޮމެއް ގޮއްވާލި ހެންނެވެ. ރަޒީފާ އަރިއަޅާލިއިރު ގާތުގައި ހުރި ޚާލިދާ ރަޒީފާގެ އަތުގައި ހިފެއްޓިއެވެ.\n"ކީކޭ؟ މާހިރާގެ ހަށިގަނޑޭ... އެކަމަކު އެހެން ކިހިނެތްވާނީ... އެމީހުންނަށް އެހާ ޔަޤީންކަމާއެކު ބުނަން ކެރޭނެތަ އެއީ މާހިރާ ގެ ހަށިގަނޑުކަން. އަހަރެން ގަބޫލެއް ނުކުރާނަން" ރަޒީފާ ވަގުތުން ދެކޮޅު ހެދިއެވެ. އެވަގުތު އެތަނަށް ރުޝްދާ އާއި އޭނާގެ ފިރިމީހާ ޝިމާދުވެސް އައެވެ. އަޑު އިވުނު ވާހަކައިން އެ ދެމީހުންނަށް ވެސް ދެލޯ ބޮޑުކޮށްލެވުނެވެ.\n"ކީކޭ ތި ކިޔަނީ؟ ތި ކިޔާ އެއްޗެއް ތަންކޮޅެއް ސާފުކޮށް ކިޔައިދީބަލަ ޔާސިރު" ޚާލިދާއަށް ވެސް އެއްޗެއް ނުބުނެއެއް ނުހުރެވުނެވެ.\n"ފުލުހުން އަޅުގަނޑަށް ގުޅާފަ ބުނީ... މާލޭ ފަޅުތެރެއިން މަރުވެފަ އޮތް މީހެއް ފެނުނު ވާހަކަ. މާހިރާ ތޯ ނުވަތަ ނޫންތޯ ޔަޤީން ކުރަންވެގެން ގުޅީ... އެއީ ހަމަ މާހިރާ... އޭނާގެ އަތުގައި މާހިރާގެ އުޅާ ވެސް އޮތް... ލިބިފައިހުރި ޒަހަމް ތަކުން މޫނުމަތި ވެސް ވަނީ އެކީ ހަލާކުވެފަ... މާހިރާ ގެ ކަރުގައި އޮންނަ ހާރާ އެ އުޅާ ފެނުމުން ޔަޤީންވީ އެއީ މާހިރާކަން" ހުއްޓެމުން ހުއްޓެމުން ކަހަލަ ގޮތަކަށް ޔާސިޔު ވާހަކަދެއްކިއެވެ.\n"ނުވާނެ އެހެނެއް... މާހިރާއަކަށް ނުވާނެ! ވެދާނެއެއްނު މީހަކު މާހިރާގެ އެއްޗެހި ވަގަށް ނެގީކަމަށްވެސް، އަލުން އެމީހުން ކައިރިއަށް ދާން ހިނގާ! ޔަގީން ކުރަންދާން ހިނގާ!" ރަޒީފާއަށް ކިޔޭ ނުކިޔޭއެއްޗެއްވެސް ނޭނގެއެވެ.\nހަށިގަނޑާއެކު މާހިރާގެ ވޮލެޓް އާއި އައިޑީކާޑުވެސް ފެނުނު..." ޔާސިރު އިތުރު ކޮށްލިއެވެ.\n"އިންނާ ލިއްލާހި ވައިންނާ އިލައިހި ރާޖިއޫން... ކާކުތަ މާހިރާގެ ފުރާނައަށް ދަހިވެތިވެގެން އުޅޭނީ... މާހިރާއަކީ ދުވަހަކުވެސް މިހާކަ އަރައިރުންވެ ދެބަސްވި މީހެއް ނޫން... މީހަކާ ދުޝްމަނުކަމެއް އޮންނާނެ މީހެއްނޫން... އަނެއްކޮޅުން ނަވީން. އެ ތުއްތު ދަރިފުޅަށް ވާނީ ކިހިނެތް؟" ރަޒީފާއަށް ވެސް ސޯފާގައި އިށީނދެވުނެވެ.\nހާއިބުވެސް ހުރީ ބުނަންވީ އެއްޗެއް ނޭނގިފައެވެ.\nއިރުކޮޅަކުން ތަނަށް ވެރިވެގެން ދިޔައި ރަޒީފާ އަދި ރުޝްދާގެ ރުއިމުގެ އަޑެވެ. ޚާލިދާ އަކީ ހިތްވަރު ގަދަ އަންހެނަކަށް ވިޔަސް ރަޒީފާއާއި ރުޝްދާ އަކީ ހިތްބަލި ދެމީހުން ކަމުން އެ ހަބަރު އެ ދެމީހުން އިތުރަށް ބަލިކަށި ކޮށްލީއެވެ.\nޔާސިރު ފޯނު ނަގާ ބަލާލަމުން ފުންނޭވާއެއް ލިޔެވެ. ތާރީޚަށް ނަޒަރު ހުއްޓާލުމާއެކު އޭނާ ނިތް ކުރީގައި ގޮށްމުށުން ޖަހާލިއެވެ.4މާރޗް ވަނަ ދުވަހުގެ ރެއަކީ މާހިރާ މި ދުނިޔެއާ ވަކިވި ހަބަރު އޭނާ ދިން ރެއެވެ. އެރެއަކީ އެ އާއިލާއަށް ފޫ ނުބެއްދޭ ވަރުގެ ހިތާމައެއް ލިބުނު ރެއެކެވެ. ވޭނީ ކަރުނައާއި ގިސްލުމުގެ އަޑުން އެގޭގެ ހަތަރު ފާރުގެ އެތެރެ ގުގުމާލި ނާމާން ބިރުވެރިރެއެކެވެ.\nނަވީންގެ ނަޒަރު އަތު ކުރީ އޮތް ގަޑިއަށް ހުއްޓިފައިވާއިރު އޭނާގެ ލޮލުގައިވެސް ނިދީގެ އެއްވެސް އަސަރެއްނެތެވެ. މަޑުމަޑުން އެނދުން ތެދުވެގެން ގޮސް އޭނާ ސިޓިންރޫމް ސޯފާގައި ޖައްސާލިއެވެ. އޭރު އަނދިރީގައި އިބާ އިންކަމެއް ނަވީންއަކަށް ނޭނގެއެވެ. ދެލޯ މަރާލައިގެން އިރުކޮޅަކު އިން ފަހުން ވޭނީ ގިސްލުމެއްގެ އަޑު އޭނާގެ ކަންފަތުގައިޖެހުނެވެ. ކުއްލިއަކަށް ލޯ ހުޅުވާލަމުން ނަވީން އެ އަޑު އަންނަމުންދިޔަ ދިމާލަށް ބަލާލިއެވެ. އަނދިރީގެ ތެރެއަށް ލޯ ހޭނިފައި ވުމުން ސޯފާގައި އިން މީހާ އޭނާއަށް ފެނުނެވެ. އެއީ އިބާކަން ޔަގީންވުމާއެކު އިތުރު ކަމެއްނުކޮށް ނަވީން އެއިން ގޮތަށް އިނީއެވެ. އިބާގެ ރުއިމުގެ އަޑު އަހަން އިންއިރު ކިތަންމެ ފަހަރަކު އިބާގެނެސް އެ އަތުގެ ތެރެއަށް ލާ ހިމާޔަތް ދޭން ނަވީންގެ ހިތަށް އެރިއެވެ. އެ ގިސްލުމުގެ އަޑާއެކު އޭނާގެ އެތެރެ ހަށީގައިވެސް ބުނެދޭން ނޭނގޭ ޖަޒުބާތުތަކެއް ހޭލައިގެންފިއެވެ. އިބާ އާ މެދު ހަމްދަރުދީ ވެވުނެވެ. ހަޤީގަތުގައި އިބާގެ ދިރިއުޅުމުގެ ވަރަށް ގިނަ ސިއްރުތައް ނަވީންއަށް އެނގެއެވެ. އެހެންނަމަވެސް އެއިން އެއްވެސް ކަމެއް އިބާ އާއި ހިއްސާ ކުރަން ބޭނުންނުވަނީއެވެ.\nހިނދެއްހިނދަކަށް ގިސްލުމުގެ އަޑު މަޑުވަމުން މަޑުވަމުން ގޮސް އެކީ މަޑުވިއެވެ. ހީވަނީ ވަރުބަލިވެ ނިދުނީހެންނެވެ. މަޑުމަޑުން ސޯފާއިން ތެދުވި ނަވީން ގޮސް އިބާ އާއި ދާދި ގާތުގައި ހުއްޓުނެވެ. މަޑުމަޑުން ގުދުވެލުމަށްފަހު ނުހަނު ގާތުން އޭނާ އިބާގެ މޫނަށް ބަލާލިއެވެ. އަނދިރީގެ ތެރެއިންވެސް ކޯތާފަތުން ތިރިއަށް ރޮނގުދެމިގެން ގޮސްފައި ހުރި ކަރުނަތައް އޭނާގެ ލޮލުގައި އަޅައިގަތެވެ. އިބާގެ ކަރުނަތައް ފުހެދޭން މަޑުމަޑުން އަތް ހިއްލާލިނަމަވެސް ހޭލަފާނެ ކަމުގެ ބިރަށް ނަވީން ދެފަރާތަށް ބޯ ހޫރާލަމުން އަތް ތިރިކޮށްލީއެވެ. އެތައް އިރަކު އަނދިރީގެ ތެރޭގައި އިބާގެ މޫނަށް ބަލަހައްޓައިގެން ނަވީން އިނެވެ. އެއަށްފަހު ފެންފޮދެއް ބޯން ވެގެން ކައްކާ ބަޔާ ދިމާއަށް ހިނގައިގަތެވެ. ސިޓިން ރޫމްގެ ބޮކި ދިއްލާލަން އުޅެފައިވެސް އޭނާ އިބާއަށް ބަލާލުމަށްފަހު މަޑުޖެހިލީއެވެ.\nފޯނުގެ ފްލޭޝް ލައިޓް ދިއްލާލަމުން އޭނަ ފްރިޖް ހުޅުވާލިއެވެ. ލައްޕާލަން އުޅެނިކޮށް ފްރިޖްގައި ހުރި ކޮންމެވެސް އެއްޗެއް ވެއްޓުނެވެ.\nއިބާއަށް ހޭލެވުނީ އެ އަޑަށެވެ. މަޑުމަޑުން ލޯ ހުޅުވާލުމާއެކު އޭނާ ދެލޯ ބޮޑުކޮށްލިއެވެ. އެނބުރިލާފައި ކާ ބަޔާ ދިމާ ބަލާލިއިރު މީހަކު ހަރަކާތްތެރިވާތަން ފެނުނެވެ. ފޯނު ދިއްލައިގެން ފްރިޖް ކައިރިއަށް ގުދުވެ އޮތް އިރު އެއީ ނަވީންއަށް ވެދާނޭ އިބާއަށް ވިސްނައެއް ނުގަނެވުނެވެ. ހިސާބަކަށް ބިރުގަނެފައި ހުރިނަމަވެސް ހިތްވަރުކޮށްފައި ތެދުވެ ފިހިގަނޑު ހިފައިގެން އެ ދިމާލަށް އިބާ ހިނގައިގަތެވެ.\n"ހުރެބަލަ. މީހުންގެ ގޭގެއަށް ވަދެ ވައްކަން ކުރަން ދެން ނުކެރޭވަރު ކުރާނަން...." އިބާ ހިތާ ހިތުން ވާހަކަ ދެއްކިއެވެ.\nފިޔަވަޅަކަށް ފަހު ފިޔަވަޅެއް އަޅަމުން ގޮސް އެންމެ ފަހުން އެ މީހާ އާއި ދާދި ގާތައް ހުއްޓިފައި އިބާ ފިހިގަނޑުން އެމީހާގެ ކޮނޑުގައި ޖެހިއެވެ.\nކުއްލިއަކަށް ކޮނޑުމައްޗަށް އެރި ތަދާއެކު ނަވީންއަށް ހަޅޭއްލަވައި ގަނެވުނެވެ.\n"މީހުންގެ ގޭގެއަށް ވަދެ ވައްކަން ކުރަނީ.... ހުރެބަލަ!" ދެވަނަ ފަހަރު ވެސް އިބާ އެމީހާގެ ބުރަކަށީގައި ބޮޑިއެއް އެޅިއެވެ.\n"އިބާ އޭތް.... ނަވީން އޭ" ތިންވަނަ ފަހަރަށް މަޅާލި އަތާއެކު ނަވީންގެ އަޑު އިބާގެ ކަންފަތުގައި ޖެހުނެވެ. ވަގުތުން މީހާ ގަނޑުވެ އިބާގެ ހަރަކާތް ހުއްޓުނެވެ. ގުދަށް އޮވެގެން ކަހަލަ ގޮތަކަށް ގޮސް ނަވީން ލައިޓް ދިއްލާލިއެވެ. ފިހިގަނޑު ހިފައްޓައިގެން ދެލޯ ބޮޑުކޮށްލައިގެން ހުރި އިބާއާއި ގާތަށް ހިނގައިގަންނަމުން ނަވީން އައްދޯތް ޔޭ ބުނެލިއެވެ.\n"އިބާ...." ނަވީން ގޮވާލިއެވެ.\n"ސޮރީ... ސޮރީ... ތަދުވިތަ؟" ހަމަހޭވެރިކަންވީ އިބާއަށް އަވަސް އަވަހަށް ވާހަކަ ދެއްކުނެވެ.\n"ތަދުވާނެއެއްނު... ދިލަވެސް އެބަ ނަގާ... އުނަގަނޑުގެ ކަށިގަނޑު ނުބިދޭ ކަމެއްވެސް ނޭނގެ.... " ނަވީން ބުނެލިއެވެ. އޭނާ ކާ މޭޒު ދޮށުން ގޮނޑިއެއް ދަމާލަމުން އިށީނެވެ. އަދި ބުރަކަށީގައި އަތް ޖައްސާލިއެވެ.\n"ހޮސްޕިޓަލަށް ދާންވީނު" އިބާއަށް ބުނެވުނެވެ.\n"ނޫން އެ އޯކޭވާނެ ކަންނޭގެ.... އެކަމަކު ހާދަ ތަދުވެޔޭ" ނަވީން ދެލޯ މަރާލިއެވެ. އިބާ ހުރި ގޮތުން އޭނަ ގާތަށް ހިނިވެސް އައެވެ.\n"އިޓްސް އޯކޭ... މިރޭ އިގިއްޖެ އަހަރެން ނެތަސް ވަގަކަށް މިގެއަށް ނުވަދެވޭނެކަން..." ނަވީން ލުއި ހިނިތުންވުމެއް ހަދިޔާ ކޮށްލިއެވެ.\n"ބޭސް ބޭނުންތަ؟ ހުންނާނެ ތަދުވާތީ އުނގުޅާ ބޭސް..." އިބާ ވާހަކަ ދެއްކިއަޑަށް ނަވީންއަށް އަނެއްކާވެސް އިބާ އާ ދިމާ ބަލާލެވުނެވެ. ނަވީން ބޯ ޖަހާލިތަން ފެނި އިބާ ފިހިގަނޑު ބަހައްޓާލުމަށްފަހު ކޮޓަރިއަށް ގޮސް އައީ ބޭސް ފުޅި ހިފައިގެންނެވެ. އިބާއަށް ބަލާލާފައި ބޭސް ފުޅި ހިފައިގެން ގޮސް ނަވީން އިށީނީ ސޯފާގައެވެ. އިބާ ކޮޓަރިއަށް ވަތްތަން ބަލަން އިނދެފައި ނަވީން ގަމީސް ބޭލުމަށްފަހު އުނަގަނޑުގައި ބޭސް އުގުޅަން އުޅުނެވެ. ދެފަހަރަކު މަސައްކަތް ކޮށްލުމުންވެސް ރީތިކޮށް އުނގުޅާލެވޭ ގޮތެއް ނުވިއެވެ.\n"އެހީތެރިކަމެއް ވެދެންތަ؟" ދާދި ގާތުން އިވުނު އިބާގެ އަޑާއެކު ނަވީންއަށް ކުޑަކޮށް ފަހަތަށް އެނބުރި ބަލާލެވުނެވެ. އިބާ ތުންފަތުގައި ދަތް އަޅާލިތަން ފެނި މަޑުމަޑުން ބޯ ޖަހާލިއެވެ.\nގަމީސް ނުލާ ނަވީން އެހެން ފެނުމުން އިބާއަށްވެސް އާދަޔާޚިލާފް ގޮތެއް ވެގެންދިޔައެވެ. ނަވީން އިބާ އަތަށް ބޭސް ފުޅި ދިނުމުން ބޭސް އުނގުޅަން އިބާ އަވަސްވެގަތެވެ. މަޑުމަޑުން އިނދެ ބޭސް އުނގުޅާ ނިންމާލުމަށްފަހު އިބާ ތެދުވިއެވެ. ނަވީން އިބާއަށް ޝުކުރު އަދާކުރިއެވެ.\n"އައި އެމް ސޮރީ.... އަޅުގަނޑު ގަސްތުގައެއް ނޫން.... ނޭނގިގެން ޖެހުނީ" އިބާ ހީވަނީ އަދިވެސް ކުރެވުނު ކަމާ ދެރަވެފައި ހުރިހެންނެވެ.\n"އިޓްސް އޯކޭ" ނަވީން ޖަވާބުދީފައި އޭނާގެ އެއްފަރާތުގައި އިށީންނަން އިޝާރާތްކޮށް އަތުން ޖަހާލިއެވެ. އިބާ ނީށީންނަން ހުރުމުން ގަމީސްލާފައި ގޮށް އަޅުވަމުން އަނެއްކާވެސް ލޮލުން އިޝާރާތް ކޮށްލަމުން ނަވީން ހިނިތުންވެލިއެވެ. ނަވީންއަށް ބަލާލާފައި އިބާ އިށީނެވެ.\n"ނިދިނައިސްގެން މިއުޅެނީ... އިބާއަށް އެނގޭތަ؟ އަހަރެންގެ ސިކުނޑި ހީވަނީ މިރޭ ފަޅައިގެން ގޮސް ދާނެހެން...." ނަވީން ފުރަތަމަ ފަހަރަށް އޭނާގެ ހިތުގައި ދައުރުވަމުން ދިޔަ އުދާސްކަމާއި ހިތްދަތިކަން އިބާގެ ކުރިމަތީގައި ބަންޑުންކޮށްލަން އުޅޭ ކަހަލައެވެ.\n"އިބާ ގާތު އަހަރެން މަންމަގެ ވާހަކަ ސިއްރުކޮށްދޭން ބުނީ ކީއްވެކަން އެނގޭތަ؟" ނަވީން ދުރުބަލާލިއެވެ.\n"އަހަރެންގެ މަންމަ ދުނިޔޭގައި ހުރިކަން އެނގެނީ ވަރަށް މަދު މީހަކަށް... ދެން އެންމެން ހީކޮށްގެން ތިބީ އަހަރެންގެ މަންމަ ދުނިޔެ ދޫކުރިކަމަށް... ބަޔަކު މީހުން، އެންމެނަށް ސިއްރުން މަންމަ ބަހައްޓާފަ ހުރީ ލަންކާގެ ސިކުނޑި ހަމަނުޖެހޭ މީހުން ބަލަހައްޓާ މަރުކަޒެއްގަ. އެތައް އަނިޔާއެއް އެ މަންމައަށް ދެމުން ގެންދިޔައީ ޖަލެއްފަދަ ތަނެއްގައި... ހިތާމައަކީ މަންމައަށް އެ ހާލު ޖެއްސި މީހުން އަދިވެސް އުފަލުގަ އުޅޭތީ... އަހަރެން މަންމަ ގެންނަން ވަރަށް މަސައްކަތް ކުރިން.... އެތައް ބައިވަރު ފައިސާއެއް ޚަރަދު ކުރަން ޖެހުނު... މަންމަ މަރުވިކަމަށް ނިންމާފައި ވީތީ ގެންނަން ޖެހުނީ ވަރަށް ގިނަ މީހުންގެ އެހީތެރިކަމާއެކު... އަނެއްކޮޅުން މަންމަ އެތަނުގައި ބަހައްޓާފައި ހުރި މީހާ ދިޔައީ އެކޮޅުގެ މީހުންނަށް ބަރާބަރަށް ގުޅަމުން... އެތަނުގައި ހުރިކަން އެނގުނު ހިސާބުން އަހަރެން މަންމައާއި ބައްދަލުކުރަން ދަން.... އަބަދުވެސް މިކޮޅުން ފައިސާ ފޮނުވާތީ އަހަރެންނަށް މަންމަ ނެރެވޭ ގޮތް ނުވީ... އަހަރެން އަތަށް ބާރު އެރުމާއެކު އެންމެ ފުރަތަމަ ވެސް ކުރި ކަމަކީ މަންމަ ގެނައުން.... ކޮންމެ މަހެއްގައި އެތައް ބައިވަރު ފައިސާއެއް ހިފައިގެން އަހަރެން ދަން... އެކަމަކު މަންމަ އެތަނުން ނުނެރިވުނު.... މަންމައާ މެދު އެ އިހާނެތި އަމަލު ހިންގި މީހުން އަދިވެސް މަންމަގެ ހަބަރު ބަލާ.... ލަންކާގެ މަރުކަޒުގެ މީހުންގެ އަނގަ ބަންދުކުރީ އަހަރެންގެ ވަރަށް ބޮޑު މަސައްކަތުން... މީގެ ސައްބީސް އަހަރު ކުރިން މަންމައަށް ދިމާވި ހާދިސާގެ ސަބަބުން މަންމަގެ ހާލަތު ވަރަށް ބޮޑަށް ގޯވި. ސްކިޒޮފްރޭނިއާ ކިޔާ ބައްޔެއްގެ ޝިކާރައަކަށްވެފައިވާ އަހަރެންގެ މަންމައަކީ ބައިވަރު އެހެން މައްސަލަތަކެއްވެސް ހުރި ބަލިމީހެއް... ކޮންމެ މީހަކު ފެނުނަސް ބިރުން މަންމަ އުޅެނީ އެހެންވެ... ގާތުގައި މީހަކު ނުހުންނައިރުވެސް ސަލާމަތައް އެދި ހަޅޭއްލަވަނީ އެހެންވެ... ކަންފަތުގައި އަތް އަޅަނީ އަހަރެމެންނަށް ނީވޭފަދަ އެތައް އަޑުތަކެއް މަންމައަށް އިވޭތީ... ބިރުން ތުރު ތުރު އަޅަނީ އަދިވެސް އެ ބިރުވެރި ހަނދާންތައް މަންމަގެ ސިކުނޑީގައި ބިންވަޅު ނެގިފައިވާތީ... އިބާއަށް އެނގޭތަ؟ އަހަރެން ވެސް ބޭނުން މަންމަ އަހަރެންނަށް ގޮވާލަން... މަންމައަށް އެމީހުން ހެދި ގޮތް ތަފްސީލުކޮށް އެނގެން ބޭނުން... އެކަމުގައި ޝާމިލުވި އެންމެން ގާނޫނުގެ ކުރިމައްޗަށް ގެނެސް އެ އެންމެންނަށް ހައްގު އަދަބު ދޭންވެސް ބޭނުން... އެކަމަކު އެއި ފަސޭހަ ކަމެއްނޫން... އެކަމުގައި ޝާމިލުވި ބައެއްމީހުންނަކީ ބާރުތައް އެމީހުންގެ މުށުތެރެއަށް ލައިގެން އުޅޭ ކިބުރުވެރި ބޮޑާބައެއް...." ވާހަކަދައްކަމުން ދިޔަ ނަވީންގެ މޫނުމައްޗަށް ކުއްލިއަކަށް ރުޅިވެރި އަސަރުތައް ވެރިވެ ދެ ބުމަވެސް ގޮށްޖެހިއްޖެއެވެ. އެހެންނަމަވެސް އެ ދެލޮލުގެ ފަހަތުގައި ފޮރުވިފައިވާ ހިތާމައާއި ހިތްދަތިކަން ފޮރުވައެއްނުލެވުނެވެ. ލޮލުގެތެރެއަށް ޖަމާވެފައިވާ ކަރުނަތައް ވެސް ނުހުއްޓުވުނެވެ.\nއިބާއަށް ބަލާލަމުން ނަވީން އަނެއްކާވެސް ވާހަކަދެއްކިއެވެ.\n"އަހަންނަށް އެނގިފައިވާ ގޮތުން މި ރެއަކީ މަންމަ މަރުވިކަމަށް ނިންމި ރޭ... މަރުވެފައިވާ މަންމަގެ ހަށިގަނޑު ފެނުނުރޭ.... އެރޭ މީހަކު މަރުވިނަމަ އޭގެ ފަހަތުގައި ވެސް ފޮރުވިފައިވާ ހަޤީގަތެއްވާނެ.... އަހަރެމެންނަށް ނޭނގޭ އެތައް ކަމެއް ހުންނާނެ." ނަވީން ވާހަކަދެއްކިއެވެ.\n"އިބާ ޕްލީޒް..... އަހަރެންނަށް ސާރ އޭ ނުކިޔަފާނަންތަ؟ އަހަންނަށް ވަރަށް އުނދަގޫވޭ. މިއީ އަހަރެން އެއްއިރެއްގައިވެސް ބޭނުންވި މަގާމެއްނޫން. އަހަރެން މި މަގާމަށް އައީ މަންމައަށް ޓަކާ..." ނަވީން އިބާގެ ވާހަކަ ހުއްޓުވާ ބުނެލިއެވެ.\n"ނަ... ނަވީން.... މަންމައަށް އެހެން ހެދި މީހުން.... ނަވީންއަށް އެނގޭތަ؟" އިބާ ހުއްޓެމުން ހުއްޓެމުން ކަހަލަ ގޮތަކަށް ސުވާލުކުރީ އެ ސުވާލުން ނަވީންގެ އަމަލުތައް ހުންނާނީ ކިހިނެތްކަން ނޭނގޭ ހާލުގައެވެ.\n"ހެހެ... އެނގޭ ވަރަށް ރަނގަޅަށް އެނގޭ... އަހަރެން އަހަރެންގެ އަމިއްލަ ނަފްސު ދެކެވެސް ރުޅިއާދޭ... އެނގި ހުރެ އަހަރެންގެ މަޖުބޫރީ ހާލަތާހުރެ އެއްވެސް ކަމެއް ނުކުރެވޭތީ... އަދިވެސް ނޭނގޭ އިތުރު ހަޤީގަތް ތަކެއް ވާތީ.... އެމީހުންނާ ދެކޮޅަށް ހެކި ހޯދަންޏާ އަހަރެން ޖެހެނީ މިކަމުގެ އެންމެ އަޑިއަށް ކޮންނަން.... އަހަރެން ކޮނުނު ހިސާބުން ފެނުނީ ވަރަށް ކުޑަ މިންވަރެއް.... މަންމަގެ ހަޤީގަތް އަހަރެންނަށް ކިޔައިދިން މީހާ އެ ވާހަކަ ކިޔައިދޭނީ އޭނާގެވެސް މަޤްސަދެއް އޮވެގެންކަމަށް އަހަރެން ދެކެނީ.... ކީއްވެ އޭނަ މިހުރިހާ ދުވަހު ހަނު ހުރީ... އެވާހަކަ ސިއްރުކުރަންވީ... އެމީހަކު އަހަރެންނަށް ކިޔައިދިން ގޮތުންނަމަ އޭނައަށް އެނގުނީ ވަރަށް ފަހުން އެއަށްފަހުވެސް އޭނައަށް މަޖުބޫރުވީ ސިއްރުކުރަން... އަހަރެން އެ ވާހަކައަށް ފުރިހަމައަށް އިތުބާރެއްނުކުރަން... ނުވެސް ކުރެވޭނެ" ނަވީން ވާހަކަދެއްކިއެވެ. ފުރަތަމަ ފަހަރަށް ނަވީންގެ ސިއްރުތަކުން ފުރިފައިވީ ހަޔާތުގެ ކުޑަ މިންވަރެއް އޭނާ އިބާއަށް ކިޔައިދިނެވެ.\nއިބާއަށް ބުނާނެ އެއްޗެއް ނޭނގުނެވެ. އޭނާ އިނީ ދެލޯ ބޮޑުކޮށްލައިގެންނެވެ.\n"އިބާ ހާސްނުވޭ... އަހަރެން ހުއްޓާދެން އެއްވެސް މީހަކަށް ނުކެރޭނެ މަންމައަށް އަދި އިބާއަށް ވެސް ގެއްލުމެއް ދޭކަށް" ނަވީން ޔަގީންކަން ދިނެވެ.\n"އައި އެމް ސޮރީ... ވަރަށް ދެރަވެއްޖެ ތި ވާހަކަތައް އަޑު އަހާފަ. އިންޝާ ﷲ... ސާރ... މި ބުނީ ނަވީ... ނަވީންގެ މަންމައަށް އިންސާފުލިބޭނެ" ހިތިގައި ހިނގައިގަތް އަސަރުތަކާއި ޖެހުނު ޖަޒުބާތުގެ ސަބަބުން އިބާއަށް ނަވީންގެ އަތުގައި ހިފައްޓާލެވުނެވެ. އެއަތަށް ބަލާލާފައި ނަވީން ބޯ ޖަހާލިއެވެ.\n"ދެން ކީއްވެ އެމީހާ އަދިވެސް ދޫކޮށްލާފަ ތި ބަހައްޓަނީ... މި ބުނީ ނަވީންގެ މަންމަ ލަންކާގަ ހުރިކަން ނަވީން ގާތު ބުނި މީހާ..." އިބާ ސުވާލުކޮށްލިއެވެ.\n"ދެން އެވާހަކަ ނުދައްކަމާ... އިބާ... މިއިން އެއްވެސް ވާހަކައެއް އިތުރު މީހަކަށް ނާންގައްޗޭ... އަހަރެން އިބާއަށް އިތުބާރުކުރަން... އަހަރެންގެ ހިތަށްވެސް ވަރަށް ލުއިވެއްޖެ... އަހަރެން އުންމީދުކުރަނީ މި ކިޔައިދިން ވާހަކަތަކުން އިބާއަށް އަހަރެންގެ މަންމަ އިތުރަށް ދަސްވެއްޖެކަމުގައި... އަދި މި ވާހަކަތަކުގެ ސަބަބުން އިބާއަށް އަހަރެންގެ މަންމަ ގެންގުޅެން ފަސޭހަ ވާނެކަމަށް..." ނަވީން ބޮލުގައި އަތް ހިންގާލިއެވެ. އިބާއަށް މި ވާހަކަތައް ކިޔައިދިނުން މީ އަނެއްކާ ރަނގަޅުކަމެއްބާއޭ ނަވީންގެ ހިތަށް އަރަމުން ދިޔައެވެ.\n"އަހަރެންނަށް އިތުބާރުކުރޭ... މިއިން އެއްވެސް ވާހަކައެއް އަހަރެންގެ ފަރާތުން އިތުރު މީހަކަށް ނޭނގޭނެ... އަހަރެން ނަވީންގެ ތި ސިއްރު ހިފައްޓަދޭނަން..." އިބާ ޔަގީންކަން ދިނެވެ. އިބާގެ ދެލޮލުން ފެނުނު ތެދުވެރިކަމުން ނަވީންގެ ހިތަށްވެސް ހަމަޖެހުން ލިބިގެން ދިޔައެވެ.\nޖެހިގެން އައި ދުވަހު އޮފީހަށް ދާން ނުކުތް ޔާސިރުގެ މޫނުމަތިން ބުނެދޭން ނޭނގޭ ފަދަ އަސަރުތަކެއް ފެންނަމުން ދިޔައެވެ. ލައިލާ މިއަދު ހެނދުނު ބުނި ވާހަކައެއްގެ ސަބަބުން އޭނާ ހުރީ ހިންހަމަނުޖެހިފައެވެ. ނަވީން ރޭގައި ގެއަށް ނިދަން ނައިސް ދިޔައީ ކޮންތާކަށްބާއޭ ހިތަށް އަރަމުން ދިޔައެވެ. އެފަދަ ވިސްނުމެއްގައި ހުއްޓާ ގޭގެ ގޭޓުން ވަދެގެން އައި ކާރު އޭނާގެ ލޮލުގައި އަޅައިގަތެވެ. ނަވީންގެ ކާރަށް ވުމާއެކު އޭނާ މަޑުކޮށްލީ ނަވީން ފައިބަންދެނެވެ.\n"ދަރިފުޅު ކޮންތާކު އުޅެފަ ތިއައީ؟ މަންމަ ބުނި ނިދަންވެސް ނާންނަ ވާހަކަ..." ނަވީން އައިސް ޔާސިރު ގާތަށް މަޑުކޮށްލުމާއެކު ޔާސިރު ސުވާލުކޮށްލިއެވެ.\n"މާފުކުރައްވާ ބައްޕާ... އަޅުގަނޑަށް އޮފީހުގެ ނިދުނީ..." އިސްޖަހާލަމުން ނަވީން ބުނެލިއެވެ. ޔާސިރު ނަވީންއަށް ފަރުވާތެރިކަމާއެކު ބަލާލިއެވެ. ނަވީންގެ މޫނުމަތިން ކޮންމެވެސް ވަރެއްގެ ވަރުބަލިކަމެއް ފެންނަމުން ދިޔައެވެ.\n"އޮފީހުގަ ނިދެން ނަވީން އެހާވެސް ބިޒީވީތަ؟" ޔާސިރު ސުވާލުކޮށްލިއެވެ. އަޑުގައި ހިންހަމަނުޖެހުން ވިއެވެ. ދެފަރާތަށް ބޯ ހޫރާލި ނަވީން ޔާސިރުއަށް ބަލާލިއެވެ.\n"ބައްޕާ... މިއަދު... މިއަދު މީ މަންމަގެ....." ނަވީން ހުއްޓުން އަރާ ގޮތްވިއެވެ. އިސްޖަހާލިނަމަވެސް ކުޑަކޮށް ވަށްކަޅިން ޔާސިރުގެ މޫނުމައްޗަށް އެރި ކުލަވަރުވެސް ނަވީން ބަލާލިއެވެ.\n"މަންމަގެ ހިޔާލުތަކުގެ މާ ގިނަ އިރު.... އިނދެވުނީ..." ނަވީން މަޑުމަޑުން ބުނެލިއެވެ.\n"އޮފީހުން ގައިމު ނަވީން ނުކުތް ކަމަށް ބުނި... އަނެއްކާ ފަހުން ދިޔައީތަ؟ ދެން އަޅާނުލާ... ފެންވަރާ ހަދާލައިގެން މިއަދު އަރާމުކޮށްލަން ވީނު... ބައްޕަ ބުނެލާނަން އެކޮޅުން ހުރިހާ ކަމެއް ހަމަޖައްސަން..." ޔާސިރު ވާހަކަދެއްކިއެވެ. މާހިރާގެ ވާހަކަ ނަވީން ބުނުމުން ޔާސިރު ދެފަރާތަށް ބޯ ހޫރާލިއެވެ.\n"ނަވީން... މަންމަ މި ދުނިޔޭގަ ނެތް... މަންމަގެ މައްޗަށް ހެޔޮ ދުޢާ ކުރުން އޮތް ގޮތަކީ... މަންމަ މަތިން އެންމެންވެސް ހަނދާންވޭ!" ޔާސިރު ބުނެލިއެވެ. ނަވީންގެ އަތް މުށްކެވިގެން ދިޔަނަމަވެސް އިތުރު އެއްޗެއް އޭނަ ނުބުންޏެވެ. ޖީބަށް އަތް ޖަހާލަމުން ލުއި ހިނިތުންވުމެއް އޭނަ ޔާސިރުއަށް ހަދިޔާކޮށްލިއެވެ. ޔާސިރު ދަމުން ދިޔައީ ނަވީންގެ ކޮނޑުގައި ޖަހާލާފައެވެ. ނަވީން އެތެރެއަށް ވަނީ ޔާސިރު ކާރުގައި ގޮސް ގޭޓުން ނުކުތުމުންނެވެ.\nޔާސިރު އޮފީހަށް ދިޔުމުގެ ބަދަލުގައި ދިޔައީ މާފަންނު ކޮޅުގައި ހުރި ފަޅުގެއެއްގެ ކުރިމައްޗަށެވެ. ފަސްބުރިއަށް ހަދާފައިވާ ގެއެއްނަމަވެސް ބޭރުންވެސް އެއީ ބާވެފައިވާ އިމާރާތެއްކަން ދެނެގަނެވެއެވެ. ވީރާނާ ވަމުން ދާ އަސަރުތައް އެ އިމާރާތް ވަށައިގެން ފެންނަމުންދިޔައެވެ. ހީވަނީ ބާވެ ބޮލަށް ވެއްޓެން ގާތްވެފައި ހުރިހެންނެވެ. ކާރުގައި އެ އިމާރާތަށް ބަލަން އިނުމަށްފަހު ޔާސިރުގެ އެދުމަށް ޑްރައިވަރު ކާރު ދުއްވާލިއެވެ. ސީޓުގައި ލެނގިލަމުން އޭނާ ދެލޯ މަރާ ފުންނޭވާއެއްލިއެވެ. އެހެންނަމަވެސް ވަކި ހިސާބަކަށް ގޮސްފައި އޭނާގެ ހިޔާލު ބަދަލުވިއެވެ. އެނބުރި އެ ގެއާ ހިސާބަށް އައިސް ޑްރައިވަރު ގާތު މަޑުކޮށްލަން ބުނެފައި އޭނާ ހިނގައިގަތީ އިމާރާތުގެ ތެރެއަށެވެ.


Kaivenyah thayyaaru vaan Adhithiyaa social media aa dhurah\nައަތިއްތިޔާ އޭނާގެ ލޯބިވެރިޔާއާއެކު--\nކައިވެންޏަށް ތައްޔާރު ވާން އަދިއްތިޔާ ސޯޝަލް މީޑިއާއާ ދުރަށް ދަނީ\n04 ނޮވެންބަރ 2020 - 08:47:02\nއަދިއްތިޔާ ނާރާޔަން ކައިވެނި ކުރަން އުޅޭ ވާހަކައަކީ މިހާރު ވަރަށް ގަދަޔަށް ދެކެވެމުން އަންނަ ވާހަކަ އެކެވެ. އެހެން ނަމަަވެސް އެކަން ފޭނުންނަށް ކަށަވަރު ވެފައެއް ނުވެ އެެވެ. މި ފަހުން އޭނާ ވަނީ އެކަން އިންސްޓަގްރާމްގައި ޔަގީންކޮށް ދީފަ އެވެ.\nލަވަކިޔުންތެރިޔާ އަދިއްތިޔާ ވަނީ އިންސްޓަގްރާމްގައި އޭނާގެ ދުވަސްވީ ލޯބިވެރިޔާ، އެކްޓްރެސް ޝްވެތާ އަގަރްވާލްއާއި އެކު ނަގާފައިވާ ފޮޓޯއެއް ހިއްސާކޮށް ފޭނުންނަށް ދައްކާލާފަ އެވެ. އަދި ކައިވެންޏެއް ކުރަން އުޅޭކަން ވެސް އޭނާ އިއުލާން ކޮށްފައިވަނީ އެ ޕޯސްޓާއިއެކު އެވެ.\nއަދިއްތިޔާ ބުނީ އޭނައާއި ޝުވެތާ ބައްދަލުވުމަކީ އޭނާގެ ނަސީބު ކަމަށާއި އޭނާއަކީ މިވަގުތު ދުނިޔޭގައި ހުރި އެންމެ އުފާވެރި މީހާ ކަމަށެވެ. އަދިއްތިޔާ ބުނީ އޭނައާއި ޝުވެތާ ލޯބީގެ ގޮތުން ގުޅިގެން އުޅޭތާ 11 އަހަރު ވެފައިވާ ކަމަށެވެ. އަދި މި އަހަރުގެ ޑިސެންބަރު މަހު ކައިވެނިކުރަން ނިންމާފައިވާ ކަމަށެވެ.\nއަދިއްތިޔާ ބުނީ އެ ދެމީހުންނަކީ އެމީހުންގެ އަމިއްލަ ދިރިއުޅުން އެހާ ބޮޑަށް ހާމަކުރަން ބޭނުންވާ މީހުން ނޫން ކަމަށާއި އެހެންކަމުން ކައިވެނީގެ ކަންކަމަށް ތައްޔާރުވުމަށް ސޯޝަލް މީޑިއާއިން ދުރަށް ދާން ނިންމާފައިވާ ކަމަށެވެ.\nއަދިއްތިޔާ އާއި ޝުވެތާ އެންމެ ފުރަތަމަ ބައްދަލުވެފައި ވަނީ އެ ދެމީހުން އެކީގައި ކުޅެފައިވާ "ޝާޕިތް" ގެ ސެޓުންނެވެ.


Badhaluthakakaa eku footboalha season feshun anna mahu | Mihaaru\n07 މެއި 2019 - 11:42 11 comments\nމިދިޔަ އަހަރުގެ މިނިވަން ޗެމްޕިއަންޝިޕްގެ ޗެމްޕިއަން ތ. ތިމަރަފުށްޓާއި ދިވެހި ޕްރިމިއާ ލީގުގެ ޗެމްޕިއަން ޓީސީ ސްޕޯޓްސް ކްލަބް ކުޅޭ ޗެރިޓީ ޝީލްޑް މެޗު ބާއްވަން އެފްއޭއެމުން އެންމެ ފުރަތަމަ ނިންމީ ދެ ލެގަކަށެވެ. އެއީ އެއް ލެގު މާލޭގައި އަނެއް ލެގު ތ. ތިމަރަފުށީގައި ކުޅޭ ގޮތަށެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވީ ޗެރިޓީ ޝީލްޑް މެޗު ކުޅެވޭ ގޮތަށް ބަދަލުތަކެއް އައުމުގެ ފުރުސަތު އެބައޮތް ކަމަށާއި އެއީ ތިމަރަފުށީ ޓީމުގެ ހާލަތުގެ ސަަބަބުން ކަމަށެވެ.\n"ތިމަރަފުށީ ދަނޑުގެ ހާލަތާއި ޓީމުގެ ހާލަތު ހުރިގޮތުން ޗެރިޓީ ޝީލްޑް މެޗަށް ބަދަލުތަކެއް އައުމުގެ ފުރުސަތު އެބައޮތް. އަޅުގަނޑުމެން މިދަނީ މަޝްވަރާކުރަމުން. ވަރަށް އަވަހަށް މީގެ އަށް ގޮތެއް ނިމިގެންދާނެ،" ޖަވާ ވިދާޅުވި އެވެ.\nމިދިޔަ އަހަރުގެ މިނިވަން ޗެމްޕިއަންޝިޕްގެ ތަށި ހޯދައި ޕްރިމިއާ ލީގުގައި ވާދަކުރި ތިމަރަފުށްޓަށް މިދިޔަ އަހަރު އެ މުބާރާތުގައި ވެސް ދިމާވި އެންމެ ބޮޑު މައްސަލަ އަކީ މާލީ ދަތިކަމެވެ. ސަރުކާރު ހިއްސާވާ ކުންފުނިތައް މެދުވެރިކޮށް ޓީމުތަކަށް ފައިސާ ދޭ އުސޫލުގެ ތެރެއިން ތިމަރަފުށްޓަށް ސްޕޮންސަރެއްގެ ގޮތުގައި ހަމަޖެހުނީ މިފްކޯ އެވެ. އެކަމަކު މިފްކޯގެ ފަރާތުން ބަރާބަރަަށް ފައިސާ ނުލިބޭތީ އެންމެ ފަހުން ތިމަރަފުށްޓަށް ލާރީގެ ކަންތައްތައް ހަމަޖައްސައިދިނުމުގައި އެހީތެރިވީ އެފްއޭއެމުންނެވެ.\nމިދިޔަ އަހަރުގެ ޗެރިޓީ ޝީލްޑް މެޗު ނުކުޅެ އެވެ. މިދިޔަ އަހަރު އެންމެ ފުރަތަމަ ޗެރިޓީ ޝީލްޑް މެޗު ކުޅެން އޮތް ތާރީހުގައި ކުއްލި ނުރައްކަލުގެ ހާލަތު އޮތުމުން މެޗު ފަސްކުރި އެވެ. ފަހުން އެ މެޗު ނުބާއްވަން އެފްއޭއެމުން ނިންމީ ކަލަންޑަރަށް ބަދަލެއް ގެނެވިއްޖެ ނަމަ ގައުމީ ޓީމްތަކަށާއި ކްލަބްތަކަށް ގެއްލުންވެދާނެތީ ކަމަށް ބުނެ އެވެ. އެކަމަކު އެކި ސަބަބުތަކާ ހުރެ އޭގެ ފަހުން ކަލަންޑަރަށް ގިނަ ބަދަލުތަކެއް ގެންނަން ޖެހުނެވެ.\nއެފްއޭއެމުން މިދިޔަ މަހު ކްލަބްތަކަށް ހިއްސާކުރި ޓެންޓޭޓިވް ކަލަންޑަރުގައިވާ ގޮތުން މި ފަހަރުގެ ސީޒަން ފަށާނީ ދިވެހި ޕްރިމިއާ ލީގުންނެވެ. އެގޮތުން ލީގުގެ ފުރަތަމަ މެޗު އޮންނާނީ އަންނަ މަހު 12 ވަނަ ދުވަހު އެެވެ. ތިން ބުރަކަށް ދިގުދެމިގެންދާ ލީގުގެ ފަހު މެޗުތައް އޮންނާނީ އަންނަ ޖެނުއަރީ މަހު އެވެ.\nޕްރިމިއާ ލީގުގައި ވާދަކުރާ ޓީމުތަކުގެ ތެރެއިން ނިއު ރޭޑިއަންޓަށް މި ފަހަރު ނުކުޅެވޭނެ އެވެ. ނިއު އަށް ވާދަނުކުރެވެނީ ކުޅުންތެރިންނަށް ދޭން ޖެހޭ މުސާރަ ނުދޭތީ އެ ޓީމު ސަސްޕެންޑްކޮށްފައިވާތީ އެވެ. ރާއްޖޭގެ އެންމެ ސަޕޯޓަރުން ގިނަ ކްލަބުގެ ބަދަލުގައި ފުރަތަމަ ޑިވިޝަނަށް އަންނާނެ ކަމަށް ބެލެވެނީ، މިދިޔަ އަހަރު ދެ ވަނަ ޑިވިޝަނަށް ވެއްޓުނު ކްލަބް ވެލެންސިއާ ކަމަށް އެފްއޭއެމުން ވަނީ މީގެ ކުރިން ބުނެފަ އެވެ.\nޖަވާ ވިދާޅުވީ ވަކި ޓީމެއް އަލުން ގެނައުމަކީ ފަސޭހަކަމެއް ނޫން ކަމަށާއި މީގެ ހުރަސްތަކެއް އެބަހުރި ކަމަށެވެ.\nފުރަތަމަ ޑިވިޝަނުގެ ގިނަ ޓީމުތަކުން ވަނީ ކުރިއަށް އޮތް ސީޒަނަށް ޕްރެކްޓިސް ފަށައިފަ އެވެ. މި ފަހަރުގެ ލީގުގައި ވާދަކުރަން އަދި އޮތީ ޓީސީ، މާޒިޔާ، އީގަލްސް، ޔުނައިޓެޑް ވިކްޓަރީ، ގްރީން ސްޓްރީޓްސް، ވިކްޓަރީ، ށ. ފޯކައިދޫ، ފ. ނިލަންދޫ އަދި މި ފަހަރު އަލަށް ފުރަތަމަ ޑިވިޝަނުގައި ވާދަކުރާ ޑަ ގްރާންޑޭ ސްޕޯޓްސް ކްލަބް އެވެ.\n"ކަލަންޑަރަށް މާ ބޮޑެތި ބަދަލުތަކެއް ނާންނާނެ. މިހާރު އާންމުކުރުމުގައި ލަސްތަކެއް މި އަންނަނީ ޓްރާންސްފާ ވިންޑޯތައް ހަމަޖެއްސުމުގެ މަޝްވަރާތައް ފީފާއާ އެކު ކުރިއަށްދާތީ. އެކަން ނިމުނުހާ އަވަހަކަށް ކަލަންޑަރު އާންމުކުރާނެ،" ޖަވާ ވިދާޅުވި އެވެ.\nކްލަބްތަކަށް ހިއްސާކޮށްފައިވާ ކަލަންޑަރުގައިވާ ގޮތުން އެންމެ ފޯރިގަދަކޮށް ކުރިއަށްދާ މުބާރާތް ކަމަށްވާ މިނިވަން ޗެމްޕިއަންޝިޕް ފަށަން ނިންމާފައިވަނީ އަންނަ މަހު 10 ވަނަ ދުވަހު އެވެ. ދެ ވަނަ ޑިވިޝަން ފުޓްބޯޅަ މުބާރާތް އަންނަަ އޮކްޓޫބަރު މަހު ފަށާގޮތަށް ތާވަލުކޮށްފައިވާއިރު، އެފްއޭ ކަޕް އޮންނާނީ ޖެނުއަރީ މަހު އެވެ. އަދި ސީޒަނުގެ ފަހު މުބާރާތެއްގެ ގޮތުގައި އޮންނާނީ ޕްރެޒިޑެންޓްސް ކަޕް އެވެ. މި ފަހަރުގެ ފުޓްބޯޅަ ސީޒަން ފަށާނީ ޕްރެޒިޑެންޓްސް ކަޕުން ކަމަށް އެފްއޭއެމުން މީގެ ކުރިން ބުނި ނަމަވެސް އެގޮތަށް ނުނިމުނީ ކްލަބްތަކާ އެކު ބޭއްވި މަޝްވަރާތަކަށް ފަހު އެވެ.


ބުނެދޭށޭ ރުހެމޭ 28 – Esfiya – Dhivehi Vaahaka Site\n- by dhiraa wish - 80- May 17, 2019\n“ރިލެކްސް ދޮންތާ އެހެން ބުންޏަސް ނޫޅެމޭ… ލޯބޮޑުކޮށްލައިގެން ހުރި ގޮތުން ދެންމެ ދެންމެ އެތަނަށް ވަދެގަނެފާނެއަތީ ބިރުން ހުރިހެން ހީވޭ…” ޝާދީންގެ މޫނަށް އެރި ކުލަވަރާއިއެކު ހައިޒަލް ލާނެތްގޮތަކަށް ހީލަމުން ބުނެލިއެވެ. އެއާއިއެކު ޝާދީންއަށް ހަމަޖެހުމުގެ ނޭވާއެއް ދޫކޮށްލެވުނެވެ.\nހައިޒަލް އެފަދަ ވިސްނުމެއް ނުގެންގުޅުނީތީ ހިތާހިތުން ޝުކުރުކޮށްލެވުނެވެ. ހައިޒަލްއަށް ނޭނގުނަސް މި ހަތަރުފާރުތެރޭ ރައްކާކުރެވިފައިވާ ސިއްރު ފާޅުވެގެންދާ ދުވަހަކުން ހައިޒަލްގެ ދިރިއުޅުމަށް ޒަލްޒަލާއެއް އަންނާނެއެވެ. އެ ޒުވާން ހިތް މުޅިން ހަލާކުވެގެންދާނެއެވެ.\nމެންދުރުގެ އެންމެ ހޫނުކަންގަދަވަގުތު އިޝާރުގެ ކެބިންތެރޭ ހިފާލައިފައިވާ ނުތަނަވަސްކަމާއިއެކު ޕާރސަނަލް ސެކެޓްރީ އީތަން އެއްފަރާތެއްގައި ހުއްޓިގެންހުރީ ހަރަކާތެއްވެސް ގެންނަން ނުކެރިފައެވެ. ކޮށްލެވޭ ކުޑަ ހަރަކާތަކުންވެސް އިޝާރުގެ ރުޅިވެރިކަމުގެ ހުޅުކޮޅު ބޮޑުވެގެން ހިނގައިދާނެއަތީ އޭނަ ހުރީ ނުހަނު ބޮޑަށް ޖެހިލުންވެފައެވެ.\nމޭޒުގައި ބަރިއަކަށް ޖަހާލެވިފައިވާ ފައިލްތައް ބިމަށް ފައިބައިގަތް ބާރު އަޑުފަށްގަނޑާއިއެކު އީތަންއަށް ސިހިފައި ދެތިން ފިޔަވަޅު ފަހަތަށް އަޅާލެވުނެވެ. ފުޅާ މޭޒުގައި އަތްއަޅުވައިލައިގެން ހުންނެވި އިޝާރުގެ ނިއްކުރިއަށް އަރާފައިވާ ރޫތަކާއިއެކު އެ ލޮލުން ފެނިލެއްވި އިންތިހާ ދަރަޖައިގެ ރުޅިވެރިކަން ފެނި އީތަންއަށް ހިންދިރުވާލެވުނެވެ. އިޝާރުގެ ރުޅިވެރިކަމުން ކަންކަން ގޯސްވެގެންދާނެވަރު ނަގައިގަނެވުނު އިރު ޖެހިލުންވެފައިހުރެ އިޝާރުގެ މޫނަށް ބަލާލެވުނެވެ. އޭރު މޭޒުގައި ވިއްދާލެވިފައިވާ ދެއަތަށް ބާރުކުރަމުންދިޔަގޮތުން ލިބުނު ހަބަރުގެ ނުބައިކަމުން ރުޅިމައިތިރިނުކުރެއްވިފައިހުރިކަން ހާމަވެއެވެ. އެވަގުތު އިޝާރު މޭޒުމައްޗަށް ބޭލި ބާރު އެތިފަހަރާއިއެކު ހަޅޭލަވައިގެންގޮތުން އީތަންވެސް ސިހިގެންދިޔައެވެ.\n“މިހުރިހާކަމެއްވެގެންދިޔައިރު ކަލޭގެ ލޮލަށް ހުރީ މިރުސްއެޅިފަތަ؟” އިޝާރުގެ ދަތްތަކަށް ބާރުކޮށްލަމުން މޭޒުމަތީގައި ބާއްވާލެވިފައިވާ ސިޓީ އުރައިގައި ޖަހާ ހޫރާލިއިރު ތަޅުންމަތީ ދޫލައަޅިގެންދިޔައީ ސިޓީ އުރަ ތެރެއިން ފައިބައިގަތް މަޔާންއާއި ޝަލީންގެ ތަސްވީރުތަކުންނެވެ.\n“ޝަލީން އެ ފިރިހެނާއިއެކު މުޅި މާލެ ކުޑަކުރިއިރު ކަލޭ ހުރީ ކިހިނެތްވެފަހޭ؟ އެންމެ ކުޑަމިނުން އަހަރެން ކައިރީ ބުނެލަންވެސް ތި ގަމާރު ސިކުނޑިއަށް ނޭރީތަ؟” އީތަންގެ ހިމޭންކަމުން އިޝާރުގެ ރުޅިވެރިކަން ދެގުނަވެގެންދިޔައިރު ހަޅޭލަވައިގަތީ އީތަންގެ ކަންފަތްވެސް ބަށްވެގެންދާހާ ބާރަށެވެ.\n“ސަރ އަޅުގަނޑު…” އީތަން ކުރިއަށް އަޅާލި ފިޔަވަޅާއިއެކު އިޝާރު ބަލާލެއްވި ރުޅިވެރި ނަޒަރުން ދެފައި ބިމުގައި ތަތްލިފަދައެވެ\n“އަހަރެންގެ ކުރިމަތިން ދެވޭތޯ ބަލާ… އެހެން ނޫނީ އަހަރެން އަތުން ކަލޭ މަރުވާނެ….” އިޝާރުގެ އިނގިލިތައް ލެބިގެންދިޔައިރު އެއްއަތުން ނިއްކުރީގައި ހިފަހައްޓާލެއްވިއެވެ. އެއާއިއެކު ގޮނޑިއަށް ވެއްޓިގަންނަވަމުން ކަރުގައި އޮތް ޓައިއަށް ދޫކުރަމުން ފުންނޭވާއެއް ދޫކޮށްލެެއްވީ އަމިއްލަ ނަފްސު ހަމަޔަށް އަޅުވަންބޭނުންވެފައިވީފަދަ ގޮތަކަށެވެ. އެއާއިއެކު ޓައިލްސް މަތީ ވިހުރިފައިވާ ފޮޓޯތަކަށް ނަޒަރު ދަތުރުކުރިއިރު ޖައްސާލެވިފައިވާ ދަތްޕިލިއަށް އިތުރަށް ބާރުވެގެން އައިރު ރުޅިވެރިގޮތަކަށް މަޔާންގެ ނަން ކިޔުއްވާލެއްވިއެވެ.\nމެންދުރުގެ އެންމެ ހޫނުގަދަ ވަގުތު އޭސީކޮށްފައިވާ ކާރުތެރޭގައި އަލްހާން އިންނެވީ އޭނާގެ ޕާރސެނަލް އެސިސްޓެންޑް ޒާއިންއާއި ކަމެއް މަޝްވަރާކުރުމުގައެވެ. އެއްއަތުން ކަރުދާސްތަކެއް ހިފަހައްޓާލައްވައިގެން އިންނެވި އަލްހާންގެ ފޯން ރިންގްވާންފެށުމާއިއެކު ފޯނު ނަންގަވާ ކަންފަތުގައި ޖައްސާވާލައްވަމުން ބިއްލޫރިގަނޑުން ފެންނަ މަންޒަރަށް ނަޒަރުހުއްޓަވާލެއްވިއެވެ.\nއޭރު ފޯޓިކޯއަށް މަޑުކޮށްލި ފެރާރީ ކާރުން ހައިޒަލްއާއި ނައިނާ ފޭބީއެވެ. ހައިޒަލްގެ އަތް ނައިނާގެ އަތާއި ގުޅިގެންދިޔަވަގުތު ހައިޒަލް ނައިނާއަށް ބަލާލީ ލޯބިން ފުރިގެންވީ ނަޒަރަކުންނެވެ. އެއާއިއެކު ނައިނާ ގެނެސް ކުޑަކޮށް މޭގައި ޖައްސާލިއިރު ކުޑައިރުކޮޅެއްފަހުން ދުރުވެލަމުން ދެ ޒުވާނުން އަތުގުޅުވައިލައިގެން ތިބެ ފޯޓިކޯ ހުރަސްކޮށް ކޮމްޕެނީތެރެއަށް ވަދެގެންދިޔައެވެ.\nއެ މަންޒަރު ދެކެން ކާރުތެރޭގައި އިން އަލްހާން ދެލޯ ހަނިކޮށްލެއްވިއިރު ބުމަ ގާތްވެގެންދިޔައެވެ. ތުން ފިއްތާލިއިރު ކުޑަކޮށް އަތްމުއްކެވިގެންދިޔައެވެ. އަލްހާން މޫނުމަތިން ފެނިލެއްވި ހިތްހަމަނުޖެހިލެއްވުމުގެ އަސަރުތަކާއިއެކު މޫނަށް ހަދާލިގޮތުން ނިއްކުރިމައްޗަށް ރޫތައް އަރައިގެންދިޔައެވެ. ނައިނާއާއި ހައިޒަލްއާއި ދެމެދު އޮތް ގާތްގުޅުމާއިމެދު އަލްހާން ގަޔާވެނުލައްވާކަން އެ މޫނުމަތިން ހުރީ ސާފުކޮށް ފެންނާށެވެ.\nވިއްސާރައިގެ އަސަރެއްނެތް ސާފު އުޑުމަތީ ޖަވާހިރުތަކެއްފަދައިން ތަރިތައް ވިދާ ބަބުޅަމުން ދިޔައިރު ބަލާބަލާ ފޫހިނުވާހާ ނަލައެވެ. ހަނދު އޭގެ އެންމެ އުޖާލާކަމާއިއެކު މެދުއުޑުގައި ރަނިކަންކުރަމުންދާއިރު މުޅި ފަޒާވެސް ހިނިތުންވަމުންދާހެން ހީވެއެވެ.\nޝަލީން ފެންޑާގެ ތަނބަކަށް ލެގިލައިގެން ކުޑަކޮށް މޫނު އުފުލައިލައިގެން ތަރިތަކަށް ނަޒަރު ހުއްޓާލައިގެން ހުއްޓާ މަޔާން ފެންޑާއަށް ނިކުމެގެން އައުމާއިއެކު ދުވަންފެށި ވަން މިލިއަންގެ ލުއިވަހާއިއެކު ޝަލީން ކުޑަކޮށް ފަސްއެނބުރިބަލާލިއެވެ. އޭރު މަޔާން އަތުގައި އަޅާފައިވާ ގަޑިން ނަޒަރެއްދެމުން ޝަލީންގެ މޫނަށް ބަލާލީއެވެ. ހުދުކުލައިގެ ގަމިހަކާއި ޖިންސްގައި މަޔާންގެ ފިރިހެންވަންތަކަން އެހެން ސިފައެއް އިހުތިޔާރުކޮށްފައިވެއެވެ. ޝަލީންއަށް އިރުކޮޅެއްވާންދެން ކަޅިޖަހާލުމެއްނެތި ބަލަހައްޓައިގެން ހުރެވުނެވެ.\n“ލެޓްސް ގޯ… ތިއްތި ކާރުގައި މިގާތްކުރަނީއޭ ބުނީ….” މަޔާން ޝަލީންގެ މޫނަށް ބަލަހައްޓައިގެން ހުރެ ވާހަކަދެއްކިއެވެ.\n“ޒާންއަށްވެސް ޝަލީ މިކޮޅުގައި ހުރި ރޭވިއްޔަ އަންނަން ބުނަން އިނގުނީ… ދެޓްސް ވައި އައި ހޭޓް ބިއިން އަ ޕްރޮސިކިއުޓަރ… ރޭގަނޑު އަންހެނުން ކައިރީ އޮތަވެސް ނުދޭނެ މިމީހުން…” މަޔާން ލާނެތްގޮތަކަށް ބުނެލަމުން އެއްލޯމަރާލިއެވެ. އޭރު މަޔާންގެ އެންމެ ފަހު ޖުމްލައާއިއެކު ޝަލީންގެ މޫނަށް ފާއްދާލި ރަތްކުލައާއިއެކު މަޔާންގެ މޭގައި އަތުން ޖަހާލިއެވެ.\nދެޒުވާނުންގެ އަތްތިލަ ގުޅިގެންދިޔައިރު ދިގުލޯވްން ކަޑައްތުކޮށްލައިފައި އައިސް ޕެންޓްހައުސްގެ ބިޔަ ގޭޓްކައިރީ ހުއްޓިއެވެ. އެވަގުތު ހިމޭންވެފައިވާ މަގުގެ އެއްފަރާތުން ކާރެއްގެ ގަދައަލިކަން ފެނުމާއި މަޔާން ގޭޓް ހުޅުވާލަމުން ބޭރަށް ފިޔަވަޅެއް އަޅާލިއެވެ. ޝަލީންގެ މަޔާންގެ ފަހަތުން ގޭޓްއިން ބޭރަށް ފިޔަވަޅެއް އަޅާލިއިރު ބާރު ސްޕީޑެއްގައި ދުއްވާފައިއައި ކާރު އައިސް އައިސް ގޭޓު ކުރިމައްޗަށް ހުއްޓާލީއެވެ. އެއާއިއެކު ޝަލީންގެ ފައިގައި ކަސްތޮޅުއެޅިގެންދިޔައިރު މަޔާންގެ އަތުގައި ހިފަހައްޓާލެވުނީ ތަދުވާހާބާރަށެވެ. އެ މޫނުމަތިން ފެނިލި ހާސްކަމާއިއެކު ޝަލީންގެ ހަށިގަނޑު ރޫރޫއަޅައިގަތީ ހިތުގައި ހިނގައިގަތް ބިރުވެރިކަމެއްގެ ސަބަބުންނެވެ.\n“ބައްޕަ…” ޝަލީންގެ ދުލުން ބޭރުވި ލަފްޒާއިއެކު މަޔާންގެ ސިހިފައިކަހަލަގޮތަކަށް ޝަލީންގެ މޫނަށް ބަލާލިއެވެ. އޭރު ޝަލީންގެ މޫނުމަތިން ފެންނަމުންދިޔަ ހާސްކަމުގެ ލިސާންތަކާއިއެކު މަޔާންގެ ހިތުގައި ހިނގާލި ބިރުވެރިކަމާއިއެކު ކުރިމަތި އޮތް ކާރަށް ބަލާލިއެވެ. އެއީ ޔަޒްދާންގެ ކާރު ނޫންކަންވެސް މަޔާންއަށް ނަގައިގަނެވުނީ އެވަގުތުކޮޅެވެ.\nއެވަގުތު ކާރުގެ ފަހަތު ސީޓްގެ ދޮރުހުޅުވާލެއްވުމަށްފަހު އިޝާރު ފޭބެއްވިއިރު މަޔާންގެ މޫނުން ނުތަނަވަސްކަމުގެ އަސަރުތައް ފާޅުވިއެވެ. އިޝާރުގެ މޫނުމަތިން ފެނިލެއްވި ހިތްހަމަނުޖެހިލެއްވުމުގެ އަސަރާއިއެކު މަޔާންއަށް އުނދަގޫގޮތަކަށް ހިންދިރުވާލެވުނެވެ. އިޝާރުގެ މޫނާއި ނަޒަރު ދިމާވިއިރު އެލޮލުން ފެނިލެއްވި ކުލަަވަރުން ޝަލީންގެ ހިތް ބިރުން ރޫރޫއަޅައިގަތްއިރު ހިންދިރުވާލަމުން މަޔާންގެ މޫނަށް ބަލާލެވުނެވެ.\nއިޝާރުގެ ދެބުމަގޮށްޖަހާލައިގެން ހުންނަވާ ކުރިއަށް ފިޔަަވަޅެއް އަޅާލެއްވިއިރު އެ ރުޅިވެރި ނަޒަރު މަޔާންއަށް އަމާޒުވެފައިވީގޮތުން ޝަލީންގެ ހިތުގައި ބިރުވެރިކަމެއް ހިނގާލިއެވެ. މަޔާންގެ މޫނަށް ބަލާލަމުން މަޔާންގެ އަތާއި ލާމެހިފައިވާ އަތްތިލައަށް ފިއްތާލެވުނީ ތަދުވާހާ ބާރަށެވެ.\nދެޒުވާނުންގެ ލާމެހިފައިވާ އަތްތިލައަށް އިޝާރުގެ ނަޒަރު ހުއްޓުނުއިރު އަތްމުށްކަވާލެއްވިލެއް ބާރުކަމުން ކަށިތަކުން އަޑުގޮވައިގެންދިޔައެވެ. އެއާއިއެކު އިޝާރު ކުރިއަށް އަޅާލެއްވި ފިޔަވަޅާއިއެކު އިޝާރުގެ އަތުގެ ހޫނުހަމަލާ މަޔާންގެ ކަންކަށިމައްޗަށް އަރައިގެންދިޔައެވެ.\nހަތުރުވެރިކަމުގެ އޮށް އިންދާކަށް ނުވާނެއެވެ.\nއިތުބާރު ގެއްލުވާ ނުލާ…14 (ފަހުބައި)\nހޯދޭތޯ މަންޒިލެއް… 12\nhere is 28th part… i hope everyone will like this part tooo…. feel free to comment you’re views…. readers commment is my biggest motivation. thanks for supporting me since the biggining. insha allah next part will be uploaded on sunday……….. good nyyt…. ly all\nAlhey dhiraa wish\nMi part vx varah loabi ingey\n….. mee furathama faharu dhoa mi vaahaka au comment kurevey…\nKureege part thavves keen ekamaku comment eiy nukuran\nEkamaku mifaharu hithaheree hama comment eiy kollan\nWe can be frienda dhw now😁😁😁😁😁😊😊😊🙂🙂\nAs well i will give my full support to u comment nukurevunus\nOkayy dhiraa wish\nAnd love u so much❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤\nMi part ves varah rythi thakolheh dhigu kohladhyba plx cant wait to read next part….\nVvv reethi maashaa Allah mi part best when next part dear God luck❤💙💚💛💜❣\nthnks… insha allah sundayga\nMi part ves vrh reethi…MASHA ALLAH..keep it up..curiously waiting for Sunday.. ❤❤❤❤❤\nVara varah reethi.bunaane ehcheves neyngey.keep it up dhiraa😊\nMasha Allah Varah reethi mi part vx 😊😊😊😊😊😊Dhiraa one of the favourite writer. 💓💓Lying umm ❤💙💚💕💖💗💝\nKihinehbaa mi vy dhw🤔💜💜💙..btw mi part vec vvv rythi ingey dhiroooo darlinn🙂🥰😻😻😻🥀🥀🥀💓💓💕💕🎈🎈….Curiously waiting\nI think haizal n shaleen ge marriage ge vaahaka kanneyge dhahkaany dhn.. bt ehn nahadhahchey.. plz.. stry is fabulous..\nyaan and shaleen is done.. alhe dhira edhemeehun vaki nukurahjjey.. varah miss vi hainai couple mathin dhen part eh ga gehnahjey haimen ge varah loabi scene eh\nlets c dww\nstory hama habeys…but ehen part thakaa alhaa balaa iru varah kuru\nthnkx n sry\nHeii…plc jiji ge namuga comment nukurey..thihn hedhyma writer ah olhidhaane negetive comment eh 🙄🤔kuriyac\nit is not good to use others name….btw next part will be uploaded on sunday\nKaaku tha mihaaru abadhu jiji ge manufacturer commentekurny.pls ehn nahadaa.jiji akee alhugaduge friendeh.tihem jiji name ga comment kuranyaa kihineh reply kuranyaa igeyni.i think vv jiji yaa j vaathy hen jiji name ga comment kuraa kuhjaayaaeulheny.negative kon ves inviyaa comment kohfa.pls jiji yah vegn comment kuraa meehakh buneema othy don’t repeat it again🙄🙄🙄🤔🤔🤔😭😭😭😭Hama jiji ves deravaanun.so v rangalhuekamah kurn meehakh ammilayah eh bas viyya\nKuhjaku jiji ge name use kuraathy dhera vegeneh noon….but egothah alhuge name ga comment kuraathy [email protected] thy [email protected] dhw🤔🙄\nDhiraa maa las sunday veema… Readers ge feelings ah ves visnaalun muhinmmu… If u cant then dont write story… I wont be sad cuz thihaa lahun up kuranee ehaa salhi story eh.. huh\nthnkx for the comment. and pls dnt use others name to comment…. chooseaname u want than choosinganame someone is using…\nNaii Naa says:\nDhiraa alhey sunday is soo late.. uhh i have to wait till sunday.. what the hell??? Oooppssssyyyyyy dhiraa actually mi ulheneeeshaaleen ge dad Ishaaru dheke rulhi aiss gen.. hehe.. will wait dhiraa\nheheh its okkk. deduvahun ehduvau up mi kuranee cx i need time to write it…\nwowo v intertesting turn eh ehlhen kanneynge thiulhenee.v reethi.next part v avahah up kohdhehchey\nthnks malu dear….\nވެހޭ ވާރޭ ތެރެއިން…2\nބުނާށެ ލޯބި ނުވަނީހޭ…..34\nއައިރާ…(9ވަނަބައި)\nބުނާށޭ ލޯބި ނުވަނީހޭ…..33\nމަންޒިލް ހިތް އެދޭ… 4


Eh Loa Maraali Gothun Mash'hooruvi Priya Bollywoodge Ithuru Film Eh Kulhenee - Vaguthu\nމަލިޔަލަމް ފިލްމް އޮރޫ އަދާރް ލަވްގެ ސީނަކުން، ފެނިގެން ދިޔަ އެއް ލޯ މަރާލާ ވީޑިއޯއިން ފެނިގެންދިޔަ ޕްރިޔާ ޕްރަކާޝް ވާރިއާ ދެވަނަ ބޮލީވުޑް ޕްރޮޖެކްޓެއްގެ މަސައްކަތް ފަށަން އުޅޭކަމަށް ރިޕޯޓްތައް ބުނަން ފަށައިފިއެވެ.\nއެ ފިލްމްގެ ނަމަކީ ލަވް ހެކާސްއެވެ. އެ ފިލްމްގައި ޕްރިޔާއާއެކު ދެން ފެނިގެން ދާނީ ސިދާތް މަހަޖަންއެވެ. މި ދެތަރިން ވާނޭ އެ ފިލްމްގެ ލީޑް ކުރާ ދެ މީހުންނަށެވެ. އެ ފިލްމް ޑައިރެކްޓްކުރަނީ މަޔަންކް ޕްރަކަޝް ސްރިވަސްޓަވާއެވެ.\nލަވް ހެކާސްއަކީ ކްރައިމް ތްރިލާ ފިލްމެކެވެ. އެ ފިލްމުގައި އެންމެ ބޮޑަށް ފޯކަސްކޮށްފައި އޮންނާނީ ސައިބާކްރައިމްގެ ސަބަބުން މީހުންނަށް ދިމާވާ ހާލަތްތަކާއި ގުޅޭގޮތުން ކަމަށް ރިޕޯޓްތައް ބުނެއެވެ.\nއެ ފިލްމްގެ ޝޫޓިންގ ކުރިއަށްދާނެ ކަމަށް ބެލެވެނީ ލަކްނައު، ދިއްލީ، އާއި މުމްބާއީގައި ކަމަށް ރިޕޯޓްތައް ބުނެއެވެ.\nޕްރިޔާއަކީ، އޭނާގެ ފުރަތަމަ ފިލްމުގެ ސީނަކުން އެއް ލޯ މަރާލިގޮތުން އެތައް ބައެއްގެ ހިތްތައް އަތުލައި ބޮލީވުޑަށް ނުކުމެވުނު ތަރިއެކެވެ. އޭނާގެ ފުރަތަމަ ބޮލީވުޑް ފިލްމަކީ ސްރީދޭވީ ބަންގަލޯއެވެ. އެ ފިލްމްގައި އޭނާއާއެކު ދެން ފެނިގެން ދިޔައީ އަރްބާޒް ޚާން އެވެ.\nސްރީދޭވީ ބަންގަލޯ އަކީ އަންނަ އަހަރު ތެރޭގައި ނުކުންނަން ތައްޔާރުވަމުން އަންނަ ފިލްމެކެވެ. އެ ފިލްމް މަސައްކަތް މި އަހަރު ކުރީކޮޅު ނިންމާއިރު، އެ ފިލްމް ނެރޭނެ ތާރީހެއް އަދި ނޭނގެއެވެ. އެ ފިލްމްގެ ދެ ޓީޒާއެއް މިހާރު ވަނީ ނެރެފައެވެ.\nޑިސެމްބަރު 12, 2019 08:38\nޢޭނަ އެއް ލޯ މެރި ފިރިހެން ކުއްޖާ މަރުވެެއްޖެ\nޑިސެމްބަރު 12, 2019 09:25\nހަމަ އެގޮތަށް ފިރިހެން ކުދިން އެއްލޯމެރީމަ މަޝްހޫރުވާނަމަ ހަމައެކަނި އަންހެން؟


kardashian aailaa raajjeygai | Bithufangi\nމިއީ އިދިކޮޅު "ކޮކްޓެއިލް އިއްތިހާދު " އަށް ހަޖަމް ކުރަން ފަސޭހަވާނޭ ވާހަކަތަކެއް ނޫނެވެ. ވެރިކަމުގެ ދަހިވެތިކަމުގައި ދިވެހިންނާ މި ފަސްގަނޑު ބަނޑަށް ޖެއްސުމަށް އިދިކޮޅުފަރާތްތަކުން ކުރަމުންދާ މަސައްކަތް ނާކާމިޔާބުވީއެވެ. ރާއްޖޭގެ އިގްތިޞޯދު ހަލާކު ކޮއް ފަތުރުވެރިކަން ބޮއިކޮޓް ކުރުމަށް އިދިކޮޅުން ކުރަމުން އައި މަސައްކަތް ނާކާމިޔާބު ވާކަމުގެ ކޮޅުމަތި ފެންނަންފަށައިފިއެވެ. ދަންނަވަންތޯއެވެ؟ ވެރިކަމާއި ނިއުމަތަކީ ކީރިތިވަންތަ ﷲ ދެއްވާ އެއްޗެކެވެ. ދުވާލަކު ދެފަހަރު އެކެއް ފެބުރުއަރީ ގެނަ ނަމަވެސް ވެރިކަން ގެންދަވާނީ ހަމަ ކީރިތިވަންތަ ﷲ އެވެ.\nދުނިޔެމަތީގައި ސުވަރުގެ ކަމަށް މަސްހޫރު ދިވެހިރާއްޖެއަކީ ހަޤީގަތުގައިވެސް އެފަދަ ދެވަނައެއް ނުވާ ރީތި މަންޒިލެކެވެ. ދުނިޔޭގެ އެހެން ރިސޯޓުތަކާއި އަޅާ ބަލާއިރު ރާއްޖޭގެ ރިސޯޓުތަށް ހާއްސަ ވެގެންދާ ސަބަބުތަކެއް އެބަހުއްޓެވެ. ކަނޑާ ފަރުތަކުގެ ރީތިކަމާ ހިތްގައިމު ގޮނޑުދޮއްތަކުގެ ރީތި ވާހަކަތަކާއި ދެވަނަ އެއް ނެތްފަދަ މެހުމާންދާރީ ގެ ވާހަކައާއި ދިވެހިންގެ ހިތްހެޔޮ ކަމުގެ ވާހަކަޔަކީ ރާއްޖެ ޒިޔާރާތްކުރާ ހަމަ ކޮންމެ ފަތުރުވެރިއެއްގެ ދުލުން ތައުރީފު އިވޭ ކަންކަމެވެ. ސާފު ވަޔާ " ދުނިޔެވީ ހަލަބޮލިކަމުން " އެއްކިބާވެފައިވާ ރާއްޖޭގެ ހިތްގައިމުކަމަކީ ހަމަ ކޮންމެ ފަތުރުވެރިއެއްގެ ހިތުން ދިވެހިރާއްޖޭގެ ރީތިކަމާ ހިތްގައިމުކަން ފޮހެލަން އުނދަގޫ ކަންކަމެވެ.\nރާއްޖޭގެ ރީތިކަމާމެދު އިތުރަށް ލިޔާކަށް ނެތީމެވެ. މާރިޗް މަހު ރާއްޖެ ޒިޔާރާތްކުރި ފަތުރުވެރިންގެ އަދަދު މިކަމުގެ ދަލީލަކަށް ފުދެއެވެ. 2018 ވަނަ އަހަރު ފެބްރުއަރީމަހު ރާއްޖެ ޒިޔާރާތްކުރި ފަތުރުވެރިނާއި އަޅާ ބަލާއިރު މާރިޗް މަހު ރާއްޖެ ޒިޔާރާތްކުރި ފަތުރުވެރިންގެ އަދަދު މިވަނީ އިތުރުވެގެން ގޮސްފައެވެ، އެގޮތުން މިއަހަރުގެ ފުރަތަމަ ތިންމަސް ނިމިގެންދިޔައިރު 17 އިންސައްތައިގެ ކުރިއެރުމެއް ފަތުރުވެރިކަމުގެ ދާއިރާއަށް ވަނީ ލިބިގެން ގޮސްފައެވެ. އެގޮތުން 2018 ވަނަ އަހަރު މާރިޗު މަހު ރާއްޖެ ޒިޔާރާއްކުރި ފަތުރުވެރިންގެ އަދަދުވަނީ އޭގެ ކުރީއަހަރު މާރިޗު މަހާ އަޅާ ބަލާއިރު 18.5 އިންސައްތާގެ ކުރިއެރުމެއް ހޯދާފައެވެ. ނިމިދިޔަ މާރިޗް މަހު އެކަނިވެސް ރާއްޖެއަށް 133466 ފަތުރުވެރިންވަނީ ޒިޔާރާތްކޮއްފައިވާއި 2018 ވަނަ އަހަރުގެ ފުރަތަމަ ތިންމަހު އެކަނިވެސް 420103 ފަތުރުވެރިން ވަނީ ޒިޔާރާތްކޮއްފައެވެ.\nރާއްޖެއައްނަ ފަތުރުވެރިންގެ ނިސްބަތް މައްޗައްދިއުމަކީ އޭގެ މަންފާ ސީދާގޮތުން ރައްޔިތުންނަށް ކުރާނެކަންމީ ކަށަވަރު ކަމެކެވެ. ރާއްޖޭގެ އިޤްތިޞޯދު ރަނގަޅުވުމުން އެކަމުގެ ނަފާ ނޭނގި ނަމަވެސް ލިބިގެންދާނީ ދިވެހި ރައްޔިތުންނަށެވެ. ފައިދާގެ އިތުރުން މުސާރައާއި ސާރވިސް ޗާޖް އަކީ ސީދާގޮތުން ރައްޔިތުންނަށް މަންފާކުރާނޭ ކަންކަމެވެ. އެގޮތުން ރާއްޖޭގެ ބައެއް ރިސޯޓުތަކުން ސާވިސް ޗާޖުގެ ގޮތުގައި މިދިޔަ މަހު ރިސޯޓުގެ ކޮންމެ މުވައްޒަފަކަށް ސާވިސް ޗާޖުގެ ގޮތުގައި 1,483.00 ޑޮލަރު (ގާތްގަނޑަކަށް 22،867ރ.) ދީފައެވެ. މި އަދަދަކީ މިދިޔަ އަހަރުގެ މާޗު މަހު ރެކޯޓް އަދަދަކަށް ފުރަތަމަ ފަހަރަށް ސާރވިސް ޗާޖް ގެ ގޮތުގައި ދިން 1,427.91 ޑޮލަރު (ގާތްގަނޑަކަށް 22،018ރ) އާ ބަލާއިރު ތިން ޕަސެންޓުގެ ކުރިއެކުމެކެވެ. މީގެ އިތުރުން ރާއްޖޭގެ ބައެއް ރިސޯޓުގެ މުވައްޒަފުންނަށް މި އަހަރުގެ ޖެނުއަރީ މަހު ވަނީ 2,940.19 ޑޮލަރުގެ ސާވިސް ޗާޖެއް ދީފައެވެ.\nމީގެ އިތުރުން ވޭތުވެދިޔަ 2017 ވަނަ އަހަރުގެ ފަހު ތިން މަހު އެކަނިވެސް ވަނީ ރާއްޖޭގައި މުޅިން އަލަށް ނުވަ ރިސޯޓެއް ހުޅިވިގެން ގޮސްފައެވެ. އަދި މިއަހަރުވެސް ރާއްޖޭގައި ރިކޯޑް އަދަދަކަށް ރިސޯޓުތަށް ތަރައްޤީކުރުމަށްވަނީ ނިންމާފައެވެ. އަނެއްކާވެސް ފަތުރުވެރިކަމަށް އެނދުތަކެއް އިތުރުވެގެން ދިޔައީއެވެ. އިތުރު ފަތުރުވެރިންތަކަކަށް ރާއްޖެ ހުޅުވާލެވުނީއެވެ.\nރާއްޖޭގައި އިއުލާންކުރެވިގެންދިޔަ 45 ދުވަހުގެ ކުއްލި ނުރައްކަލުގެ ހާލަތާއެކު ރާއްޖެއަށް ފަތުރުވެރިންއަންނަ ބައެއް ގައުމުތަކުން ޓްރެވެލް އެޑްވައިޒަރީއެއް ނެރެފައިވާ ދަނޑިވަޅެއްގައި މިފަދަބޮޑު ކުރިއެރުމެއް ލިބުންމިއީ ހެޔޮފާލެއް ކަން ކަންވަރެވެ. ގައުމުގެ އިގްތިޞޯދު ރަނގަޅުވަމުން އަންނަ ކަމުގެ ނިޝާނެކެވެ. ގައުމުގެ ހުންގާނުގައި ހުންނެވީ ދުރުވިސްނޭ ރޯފިލާފައި ހުންނެވި ހެޔޮލަފާ ވެރިއެއްކަން ކަށަވަރެވެ.\nމިވަރުންދާނަމަ ދުނިޔޭގެ މަސްހޫރު ތަރިން ރާއްޖޭގައި ބަނޑަހަގެ ޖަހާނޭކަން ކަށަވަރެވެ. ކޮންމެ އަހަރެއްގެ ސީޒަން ތެރެއާއި ދިމާކޮއް ދުނިޔޭގެ މަސްހޫރު ފަރާތްތަކުގެ އިތުރުން ސާހީ އާއިލާތަކުގެ ބޭބޭފުޅުން ހިތްފަސޭހަކޮއްލާ މަންޒިލަކަށް ރާއްޖެ ވާއިރު މަސްހޫރޫ ކާޑޭޝިއަން އާއިލާއިންވެސް ރާއްޖޭގައި ދިރިއުޅެން ފެއްޓުމަކީ ދުރުގައި އޮތް ކަމެއް ނޫނެވެ.\nApril 26, 2018 by އަލީ Reply\nޚަބަރުގަ ﷲ ގެ އިސްމު ފުޅު ލިޔެފަ މަތީގަ އޮރިޔާމުން ހުރި އަންހެނެއްގެ ފޮޓޯއެއް. ތީތާ އިސްލާހާށް މާސައްކަތް ކުރާ މިހުންނަކީ؟


Ali waheed: Covid aai eku ari alhaali Raajjeyge Tourism kolha jehumugai! – adduLIVE\nއަލީ ވަހީދު: ކޮވިޑާއި އެކު އަރިއަޅާލި ރާއްޖޭގެ ޓޫރިޒަމް ކޮޅަށް ޖެހުމުގައި!\n1 Jun 16, 2020, 20:32\nޗައިނާގެ ވޫހާން ސިޓީން ފެނުނު ކޮރޯނާ ވައިރަސް ހަލުވި ކަމާއި އެކު މުޅި ދުނިޔެއަށް ފެތުރި، ބިރުވެރިކަން މުޅި ދުނިޔެ ވަށާލިއިރު ރާއްޖޭގެ ކުދި ޖަޒީރާ ރަށްތަކުގެ ގޮޑު ދޮށުގައި އެތައް ބަޔަކު ދިޔައީ އުފާވެރިކަމާއި އެކު ޗުއްޓީ ހޭދަކުރަމުންނެވެ. އެކަހެރި ކުދި ކުދި ރަށްތަކުގައި ޗުއްޓީ ހޭދަ ކުރަމުން އައި ފަތުރުވެރިންނަކަށް އޭރު އެބިރުވެރިކަމެއް ނެތެވެ.\nނަމަވެސް ކޮރޯނާ ވައިރަސް އެކެއްގެ ގައިން އަނެއްކެއްގެ ގަޔަށް ހަލުވިކަމާއި އެކު ފެތުރެން ފެށުމާއި އެކު ލަސްތަކެއް ނުވެ ރާއްޖެއަށް ބަލި އައުމުގެ ފުރުސަތު ބޮޑުކަން ދަނެ އެކަމަށް އެންމެ ފުރަތަމަ ތެދުވެ މަސައްކަތް ފެށީ ރާއްޖޭގެ ޓޫރިޒަމް މިނިސްޓަރ އަލީ ވަހީދުއެވެ.\nބަލީގެ ނުރައްކާ ރާއްޖެއަށް އޮތް މިންވަރު އިހްސާސު ކުރައްވައި، ރާއްޖޭގެ ރައްޔިތުންނާއި، ފަތުރުވެރިން އަދި ރާއްޖޭގައި އިންވެސްޓުކޮށްގެން ތިބި އިންވެސްޓަރުން ހިމާޔަތް ކުރުމަށް އެންމެ ފުރަތަމަ ނިކުންނެވީ ޒުވާން ޓޫރިޒަމް މިނިސްޓަރ އަލީ ވަހީދެވެ.\nވެލާނާ އިންޓަނޭޝަނަލް އެއާޕޯޓުގެ ދޮރާށިން ކޮރޯނާ ވައިރަސް އެތެރެވޭތޯ ސްކޭން ކުރުމަށް ބޭނުންވާ އާލާތް ހޯދައި، އެކަމަށް އަމަލީ މަސައްކަތް ފެއްޓެވިއެވެ. ކޮރޯނާ ވައިރަސް އަކީ އަލަށް މުޅި ދުނިޔޭގައިވެސް ފެތުރެން ފެށި ބައްޔަކަށްވެފައި ބަލި ދެނެގަތުމަށް ދުނިޔޭގެ އެހެން އެއާޕޯޓުތަކުގައި އެޅި ފިޔަވަޅުތައް ވެލާނާ އިންޓަނޭޝަނަލް އެއާޕޯޓުގައި އެޅިގެން ދިޔައީ ޒުވާން ޓޫރިޒަމް މިނިސްޓަރ އަލީ ވަހީދުގެ ދުރު ވިސްނެވުމާ އެކުއެވެ.\nކޮވިޑް-19 އަށް ރައްކާތެރިވުމަށް ރާއްޖެއިން ފިޔަވަޅު އެޅި ނަމަވެސް މާޗު7ވަނަ ދުވަހު ވަނީ ކުރެއްދޫ ރިސޯޓުގެ ދެ މުވައްޒަފަކު ކޮވިޑް-19 އަށް ޕޮޒިޓިވްވެފައެވެ. ރިސޯޓުގައި ޗުއްޓީ ހޭދަކުރި އިޓަލީގެ ފަތުރުވެރިއެއްގެ ފަރާތުން ބަލި ރާއްޖެއަށް އެތެރެވުމާއި އެކު މުޅި ރިސޯޓު ލޮކްޑައުންކޮށް، ބަލި ފެތުރުން ހުއްޓުވުމުގެ މަސައްކަތް ފެށިގެން ދިޔައެވެ. ސީދާ ޓޫރިޒަމް މިނިސްޓަރގެ ބެއްލެވުމުގެ ދަށުން ރިސޯޓުތަކުން ކިރިޔާވެސް ބައްޔަށް ޝައްކު ކުރެވޭ މީހެއް ފެނިއްޖެ ނަމަ އެކަހެރިކޮށް ޓެސްޓު ކުރުމުގެ މަސައްކަތް ދިޔައީ ކުރެވެމުންނެވެ.\nކަރަންޓީނު ފެސިލިޓީތައް ހެދުމުގައި!\nކޮވިޑް-19 ރާއްޖެއިން ފެނުމާއި އެކު ދެން އެޅިގެން ދިޔަ އެންމެ ހަރުދަނާ ފިޔަވަޅަކީ ބަލިޖެހޭ މީހުންނަށް ހާއްސަ ކަރަންޓީނު ފެސިލިޓީއެއް ހެދުމުވެ. ރައީސް އިބްރާހިމް މުހައްމަދު ސޯލިހުގެ ސީދާ އިސްނެންގުވުމަކަށް ކަރަންޓީނު ފެސިލިޓީއެއްގެ ގޮތުގައި ވިލިވަރު ހެދުމުގެ ހިޔާލާއި އެކު މަސައްކަތުގެ އަމަލީ މައިދާނަށް ނިކުންނެވީ ޓޫރިޒަމް މިނިސްޓަރ އަލީ ވަހީދެވެ.\nރާއްޖެ ކަހަލަ ވަސީލަތް މަދުތަނެއްގައި 10 ދުވަހުގެ ތެރޭގައި މިފަދަ ފެސިލިޓީއެއް ހެދުމަކީ ބޮޑު ގޮންޖެހުމެކެވެ. ނަމަވެސް 30 އެނދުގެ ފެސިލިޓީ ނިންމުމުގައި އަލީ ވަހީދު ވަނީ އިސް ދައުރެއް އަދާ ކުރައްވާފައެވެ.\nކަރަންޓީނު ކުރުމަށް އިތުރު ފެސިލިޓީ ބޭނުންވެއްޖެނަމަ އެކަން ކުރައްވާނެކަމުގެ ޔަގީންކަން ވެސް އަލީ ވަހީދު އޭރުވަނީ ދިވެހި ރައްޔިތުންނަށް ދެއްވާފައެވެ.\nއެއްތަން ފުރިއްޖެއްޔާ އަނެއްތަނަށް ދެވޭވަރަށް ތައްޔާރުވަމުންދާ ކަމަށްވެސް ވިދާޅުވިއެވެ. މިހާރު ބޭނުންނުކޮށް ހުރި ރިސޯޓުތައް ބޭނުން ކުރަންވެއްޖެ ކަމަށްވާނަމަށް އެކަމަށް ސަރުކާރުން މިހާރު ގެންދަވަނީ ތައްޔާރުވަމުން ކަމަށް މިނިސްޓަރ ވިދާޅުވިއެވެ. "ރައްޔިތުންނަށް ދޭން ބޭނުންވާ މެސެޖަކީ ރާއްޖެ ބޮއްސުންލައިގެން މިދަނޑިވަޅުގައި ނުދާނެޔޭ،" މިނިސްޓަރ ވިދާޅުވިއެވެ.\nޓޫރިޒަމް ކޮޅަށް ޖެހުމުގައި އިސް ދައުރެއް!\nމާޗު7ވަނަ ދުވަހު ރާއްޖެއިން ކޮވިޑް-19 ފެނުމާއި އެކު ރާއްޖޭގެ ބޯޑަރު މަޑުމަޑުން ބަންދުކުރުމުގެ މަސައްކަތް ފެށުނެވެ. ހެލްތު ޕޮރޮޓެކްޝަން އެޖެންސީގެ އިރުޝާދާއި އެކު ރާއްޖޭގެ ފަތުރުވެރިކަމުގެ އެންމެ ބޮޑު މާކެޓު ކަމަށްވާ ޗައިނާއިން ރާއްޖެއަށް ސީދާ ފްލައިޓު ތައް ހުއްޓާލެވުނެވެ. އަދި ކޮރެއާ، އިޓަލީ ފަދަ ގައުމުތަކަށް ރާއްޖެ ބަންދުކުރިއެވެ. އެއާއި އެކު ރާއްޖޭގެ އިގްތިސާދު ހީނަރުވާން ފެށިއެވެ. އަދި މުޅި ބޯޑަރު ބަންދު ކުރުމާއި އެކު ޓޫރިޒަމުން ރާއްޖެއަށް ލިބިލިބި ހުރި އާމްދަނީ ހުއްޓި ރާއްޖޭގެ އިގްތިސާދު ހުއްޓުނުވެ. ރިސޯޓުތަކުގެ މުވައްޒަފުންގެ ތެރެއިން ގިނަ ބައެއްގެ ވަޒީފާ ގެއްލުމުގެ ބިރު ކުރިމަތިވިއެވެ.\nރިސޯޓު މުވައްޒަފުންގެ ވަޒީފާ ހިމާޔަތްކޮށްދީ، ރިސޯޓު އޯނަރަށް ވަމުން ދިޔަ ގެއްލުން ކުޑަ ކުރުމަށްވެސް ބޮޑު ބުރަ މަސައްކަތްތަކެއް ކުރެއްވިއެވެ. އެގޮތުން ގިނަ ރިސޯޓު މުވައްޒަފުންގެ ވަޒީފާ ހިމާޔަތް ކުރައްވައި، އިންވެސްޓަރުންނަށްވެސް ސަރުކާރުން ލުއިތަކެއް ހޯއްދަވައި ދެއްވިއެވެ. އަދި ފަތުރުވެރިކަމުގެ އިގްތިސާދު ކޮޅަށް ޖެހުމަށް އިންޑަސްޓްރީއަށް ހާއްސަ މަސައްކަތް ތަކެއް ފެއްޓެވިއެވެ.\nސޭފް ޓޫރިޒަމް، ނިއު ނޯމަލް ޓޫރިޒަމް ޕްލޭން!\nކޮވިޑް-19 އާއި އެކު އަރިއަޅާލި ރާއްޖޭގެ ޓޫރިޒަމް އަލުން ނަގައި ކޮޅަށް ޖެހުމުގައި ޓޫރިޒަމް މިނިސްޓަރ އަލީ ވަހީދުވަނީ ހަ ކުޅި ކުރިއަށް ކުޅެފައެވެ. ކޮވިޑާއި ގުޅިގެން ބަންދު ކުރެވިފައިވާ ރިސޯޓުތައް އަލުން ހުޅުވާލުމުގެ ސޭފް ޓޫރިޒަމް ޕްލޭން އަކީ އޭގެ ހެއްކެކެވެ. ފަތުރުވެރިކަން އަލުން ހުޅުވާލުމަށް ތާރީހުތައް ކަނޑައަޅައި، ފަތުރުވެރިކަމުގެ ސިނާއަތުގެ އިސް ފަރާތްތަކާއި އެކު ގިނަ މަޝްވަރާތަކެއް ކޮށް ގިނަ މީހުން ބޭނުންވާ ގޮތަށް ރާއްޖެ އަލުން ހުޅުވާލުމަށް ވަނީ ނިންމާފައެވެ. އެގޮތުން ޖުލައި 1 ވަނަ ދުވަހުން ފެށިގެން ސުޕަ ޔޮޓްތަކާއި ޕްރައިވެޓް ޖެޓުތަކުގައި ޓޫރިސްޓުންނަށް ރާއްޖެ އާދެވޭނެއެވެ. އަދި އޮގަސްޓު މަހުން ފެށިގެން ރިސޯޓުތައް ހުޅުވާލުމަށް ނިންމާފައިވާ އިރު މިހާރުވެސް ގިނަ ބަޔަކު އަންނަނީ ރާއްޖެއަށް ޒިޔާރަތް ކުރުމަށް ބުކިން ހަދަމުންނެވެ.\nޓޫރިޒަމް މިނިސްޓަރ އަލީ ވަހީދުގެ އަމާޒަކީ ނިއު ނޯމަލް އާއި އެކު ރާއްޖޭގެ ފަތުރުވެރިކަން އަލުން ކޮޅަށް ޖެހުމެވެ. އެކަމަށް ކުރަން ޖެހުނު ކޮންމެ ކަމަކަށް މިނިސްޓަރ އަލީ ވަހީދު ހުންނެވީ ތައްޔާރަށެވެ. އެގޮތުން ރާއްޖެ އިޝްތިހާރު ކުރުމަށް ތައްޔާރު ކުރި ފުރަތަމަ ވީޑިއޯއިންވެސް ފެނިގެން ގޮސްފައިވަނީ މިނިސްޓަރ އަލީ ވަހީދެވެ. ކުޑަ ބަޖެޓަކުން ދައްކާދިނީ ބޮޑު މަންޒަރެކެވެ. އެތައް ފަތުރުވެރިންނެއް ފައި ޖައްސާލަން ބޭނުންވާ ހުދު ދޮންވެލިގަނޑެވެ. އެ ވިލު ނޫކުލައިގެ މޫދެވެ. އެ ފެހި ރުއްތަކެވެ. މި ހިތް ފަސޭހަ ދިވެހި ރާއްޖޭގެ ގޮޑުދޮށެވެ.


”ދަރިންގެ ހިތަކީ ޤުރުއާނުގެ މިންވަރެއް ނުވާ، ފަޅު ގެއެއްފަދަ ތަނަކަށް ވިޔަނުދީ”’ – Haftha\n”ދަރިންގެ ހިތަކީ ޤުރުއާނުގެ މިންވަރެއް ނުވާ، ފަޅު ގެއެއްފަދަ ތަނަކަށް ވިޔަނުދީ”’\nޤުރުއާނުން މިންވަރެއް ހިތު ތެރޭގައި ނުވާ މީހަކު ހެޔޮ މަގުން އެއްކިބާވެގެން ހިނގައިދާނެކަން ކީރިތި ރަސޫލާ ހަދީޡް ކުރައްވާފައިވާ ކަމަށާއި އެހެންކަމުން އެފަދަ ތަނަކަށް އަޅުގަނޑުމެންގެ ދަރިންގެ ހިތްތައް ވިޔަދީގެން ނުވާނެ ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ކީރިތިޤުރުއާނަށް ހުރުމަތްތެރިކޮށް ހިތުން” މި މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، މުސްލިމުން ކީރިތި ޤުރުއާން ކިޔަވައި، އެފޮތާ އެއްގޮތަށް އުޅުމާއި ސުލޫކު ބަހައްޓަންޖެހޭ ކަަމަށާއި އަދި ދަރިންނަށް ކީރިތި ޤުރުއާން އުނގަންނައިދީ، އެކުދިންގެ ހިތްތަކުގައި އެފޮތުގެ ލޯބި އަށަގަންނުވައި އެފޮތުގެ މަތިވެރިކަމާއި މާތްކަން ދަސްކޮށްދޭންޖެހޭ ކަމަށެވެ.\nއެގޮތުން މުސްލިމުންގެ މުޅި އަމަލީ ހަޔާތް، ކީރިތި ޤުރުއާނާ އެއްގޮތަށް ބައްޓަން ކުރަންޖެހޭއިރު ވެސް މިއަދު މުސްލިމުން ވަނީ ޤުރުއާނުގެ މަތިވެރި އިލާހީ ކަލާމްފުޅާ ދުރަށް ގޮސް، އެފޮތަށް ފުރަގަސްދީ، އޭގައިވާ ހުކުމްތަކާ ހިލާފުވެފައި ކަމަށް ހުތުބާގައި ވިދާޅުވިއެވެ.\nއަދި ވިދާޅުވީ، މިއަދު މުސްލިމުން ވަނީ އެ ފޮތް ތިލާވަތު ކުރުމާއި އެފޮތަށް އަމަލުކުރުން އުނދަގޫ ކަމަކަށް ވެފައި ކަމަށާއި އޭގެ ސަބަބުން ދީނާ ދުރުވެ އެހެން މީހުންގެ ކުރިމަތީގައި ނިކަމެތިވެފައިވާ ކަމަށެވެ.\nއެކަން ފާހަގަކުރައްވާ ހުތުބާގައި ވަނީ ޤުރުއާނުން މިންވަރެއް ހިތު ތެރޭގައި ނުވާ މީހަކު ހެޔޮ މަގުން އެއްކިބާވެގެން ހިނގައިދާނެކަން ބަޔާންކުރައްވައި ކީރިތި ރަސޫލާ ހަދީޡް ކުރައްވާފައިވާ ބަސްފުޅެއް ވިދާޅުވެފައެވެ.\n“ހަމަކަށަވަރުން އެ މީހެއްގެ ހިތުގައި ޤުރުއާނުން މިންވަރެއް ނުވާ މީހެއްގެ މިސާލަކީ ވީރާނާވެ، ފަޅުވެފައިވާ ގެއެއްގެ މިސާލެވެ،” އެހެންކަމުން އެފަދަ ތަނަކަށް އަޅުގަނޑުމެންގެ ދަރިންގެ ހިތްތައް ވިޔަދީގެން ނުވާނެ ކަމަށް ހުތުބާގައި ވިދާޅުވިއެވެ.\nއެހެންކަމުން އެފަދަ ތަނަކަށް އަޅުގަނޑުމެންގެ ދަރިންގެ ހިތްތައް ވިޔަދީގެން ނުވާނެ ކަމަށް ވިދާޅުވިއެވެ.\nކީރިތި ޤުރުއާނަކީ ހައްގާއި ބާތިލު ވަކިކުރަނިވި ފޮތެއްކަން އިޝާރާތްކުރައްވާ ހުތުބާގައި ވިދާޅުވީ، ބޮޑާކަމާއި ކިބުރުވެރިކަމާހުރެ އެފޮތަށް އަމަލު ނުކޮށްފި މީހާ، ﷲ ނިކަމެތި ކުރައްވައި ހަލާކު ކުރައްވާނެ ކަމަށެވެ. އަދި އެފޮތް ދޫކޮށްލައި ތެދުމަގު ހޯދަން އުޅެފިނަމަ މަގު ފުރެދިގެންދާނެ ކަމަށް ވިދާޅުވިއެވެ.\n“އެ ފޮތުގައިވާ ގޮތަށް އަމަލުކޮށްފި މީހާއަށް ދަރުމަ އާއި ސަވާބު ލިބެނިވި ފޮތެކެވެ. އެ ފޮތުގައިވާ ގޮތަށް ނިޔާ ކަނޑައަޅައިފި މީހާ އަދުލުވެރި ވެއްޖެއެވެ. އަދި އެފޮތުގައިވާ ގޮތަށް އަމަލުކުރުމަށް (މީސްތަކުންނަށް) ގޮވާލާ މީހާއީ ތެދުމަގު ލިބިފައިވާ މީހެކެވެ.،” ހުތުބާގައި ވިދާޅުވިއެވެ.


Akshay Kumar film kulhedhey agu bodu koffi - vNews.mv\nއަކްޝޭ ކުމާރު ފިލްމް ކުޅެދޭ އަގު ބޮޑުކޮށްފި\nމަރިޔަމް ޝާހިދާ 29 December 2020, 23:52\nމިއަހަރުތެރޭ ހިންދީ ސިނަމާގެ ގިނަ ޕްރޮޖެކްޓްތަކެއްގައި އެންމެ އަވަދިނެތި އުޅުނު އެއް ފަރާތަކީ ކާމިޔާބު އެކްޓަރު އަކްޝޭ ކުމާރެވެ.\nއިންޑިއާގެ ސަރުކާރުން ދޭ އެންމެ ޝަރަފްވެރި އެވޯޑް ޕަދްމާޝްރީ އެވޯޑްވެސް ހާސިލްކޮށްފައިވާ އެކްޓަރު ދާދިފަހުން ވަނީ އޭނާ ފިލްމު ކުޅެދޭ އަގު މިހާރަށްވުރެ ބޮޑުކޮށްފައެވެ.\nއެންމެ ފުރަތަމަ އަކްޝޭ ފިލްމުތައް ކުޅެމުންއައީ 99 ކްރޯޑް ރުޕީސްއަށް ނަމަވެސް، އޭގެ ފަހުން އޭނާވަނީ ފިލްމު ކުޅެދޭ އަގު 117 ކްރޯޑް ރުޕީސްއަށް ބަދަލުކޮށްފައެވެ.\nއަލަށް އޭނާ ކަނޑައަޅާފައިވާ އަގާއެކު ދެން އަކްޝޭ ކުމާރު ފިލްމު ކުޅެދޭނީ ފިލްމެއް 135 ކްރޯޑް ރުޕީސްއަށްކަމަށް އިންޑިއާގެ މީޑިއާއިންވަނީ ބުނެފައެވެ.\nއަކްޝޭ ފިލްމު ކުޅެދޭ އަގު ބޮޑުކޮށްފައިވަނީ ކުރިއަށް އޮތް އަހަރުވެސް އޭނާގެ ޝެޑިއުލް އެއްކޮށް ފުރިފައިވާކަމަށް މީޑީއާއިން ބުނެފައިވަނިކޮށެވެ.\nޚަބަރު ލިބޭގޮތުގައި އަކްޝޭ ކުމާރު އަލަށް ކަނޑައެޅި އަގު އޭނާ ނަގާނީ 2022 ވަނަ އަހަރު ސޮއިކުރާ ފިލްމުތަކުންނެވެ.\nމުނިފޫހިފިލުވުމުގެ ދާއިރާގެ އެނަލިސްޓުން އަންދާޒާކުރާ ގޮތުގައި އަލަށް ހަމަޖެހުނު އަގާއެކު ފިލްމުގެ ޕްރިންޓިންއާއި ޕަބްލިސިޓީއާއެކު، އަކްޝޭއަށް ޖުމްލަ އާމްދާނީގެ ގޮތުގައި 80 ކްރޯޑާއި 90 ކްރޯޑާ ދެމެދުގެ އަދަދަކަށް އޭރުން ލިބޭނެއެވެ.\nކާމިޔާބު ފިލްމުތަކެއް ބެލުންތެރިންނަށް ގެނެސްދީފައިވާ ބަތަލަށް މިއަދަދަކީ ބޮޑު އަދަދަކަށް ނުވާނެ ކަމަށްވެސް އެނަލިސްޓުން ބުނެއެވެ. ސަބަބަކީ އޭނާގެ ގިނަ ފިލްމުތަކަކީ ވިޔަފާރީގެ ގޮތުން ބޮޑު އާމްދާނީއެއް ހޯދައިދޭ ފިލްމުތަކަށްވާތީއެވެ.\nއެންމެފަހުން އަކްޝޭ ފެނިގެން ގޮސްފައިވަނީ ޑިޒްނީ ހޮޓް ސްޓަރއިން ޕްރިމިއަކުރި ފިލްމު "ލަކްޝްމީ" އިންނެވެ.\nއަކްޝޭގެ ކުރިއަށްހުރި ފިލްމުތަކުގެ ތެރޭގައި ޑައިރެކްޓަރު ރޯހިތު ޝެޓީގެ "ސޫރިޔަވަންޝީ"، ޔާޝް ރާޖް ފިލްމްސްގެ "ޕްރިތްވީ ރާޖް" އަދި އަންނަ އަހަރު ރިލީޒްކުރުމަށް ތައްޔާރުވަމުންދާ ފިލްމު "އަތްރަންގީރޭ" ހިމެނެއެވެ.


Bulhi isthashigandah mi conditioner thah varah rangalhu vaane!\nބުޅި އިސްތަށިގަނޑަށް މި ކޮންޑިޝަނާތައް ވަރަށް ރަނގަޅުވާނެ!\nބުޅި އިސްތަށިގަނޑަކީ ވަރަށް ބޮޑަށް ބަލަހައްޓަންޖެހޭ އެއްޗެކެވެ. ބުޅިއިސްތަށިގަނޑަށް މެދުވެރިކާ ކަންކަމަށް ބަލާއިރު އިސްތަށިގަނޑު ޑްރައިވުމާއި ފްރިޒީވުން މިއީ އާއްމުކަންކަމެވެ. މިހެން ދިމާވުމަށް މެދުވެރިވާ އެއް ސަބަބަކީ ބޮލުތެރޭގައި އިސްތަށިތަކުގެ ބުޑުގައި އުފައްދާ ގުދުރަތީ ތެޔޮކަން އިސްތަށިގަނޑުގެ ކޮޅަށް ދިއުމަށް ބުޅިތަކުގެ ސަބަބުން ހުރަސްއެޅޭތީ ދިމާވާކަމެއް ކަމުގައި ތަޖުރިބާކާރުން ބުނެއެވެ.\nއެހެންކަމުން އިސްތަށިގަނޑަށް ބޭނުންވާ ތެތްކަން ނުވަތަ މޮއިސްޓަރައިޒޭޝަން ނުލިބުމުގެ ސަބަބަން ޑްރައިވެ އިސްތަށިގަނޑު ފުއްޕުމަށް މެދުވެރިވެއެވެ. ފިހާރަތަކުން ގަންނަ ކޮންޑިޝަނަރުގެ އިސްތަށިގަނޑު ރަނގަޅަށް މޮއިސްޓަރިޒްކޮށްދިން ކަމުގައިވީ ނަމަވެސް މިތަކެތީގައި ހުންނަ ކެމިކަލްތަކުގެ ސަބަބުން އިސްތަށިގަނޑަށް ގެއްލުން ލިބުމަށް މެދުވެރިވެދާނެއެވެ. އެހެންކަމުން، ބުޅި އިސްތަށިގަނޑަށް ގޭގައި ތައްޔާރުކުރާ ނެޗުރަލް ކޮންޑިޝަނަރއެއް ހިޔާރު ކުރެވިދާނެއެވެ. މީގެ ސަބަބުން އިސްތަށިގަނޑަށް ތަފާތު އެކި އެކި ފއިދާތަކެއް ކުރެއެވެ.\nހޯމްމޭޑް ނެޗުރަލް ކޮންޑިޝަނަރއިން ކުރާ ފައިދާތަކަށް ބަލާއިރު ފުރަތަމަ ކަމަކަށް މީގެން އިސްތަށިގަނޑު މޮއިސްޓަރައިޒްކޮށްދީ އިސްތަށިގަނޑު ވަރުގަދަކޮށްދެއެވެ. އިސްތަށިގަނޑު މޮއިސްޓަރައިޒްކޮށްފައި ހުރެއްޖެނަމަ ހަލާކުވުމުން ދުރުކޮށްދެއެވެ. އަދި ދެކަފިވުމާއި އިސްތަށިފޭބުމުންވެސް ދުރުކޮށްދެއެވެ. ރަނގަޅަށް މޮއިސްޓަރައިޒްކޮށްފައިވާނަމަ އިސްތަށިގަނޑުގެ އިލާސްޓިސިޓީ ވަރުގަދަކޮށްދީ އިސްތަށިގަނޑުގެ ދަޅަވެސް އިތުރުކޮށްދޭނެއެވެ. ބަދިގޭގެ ކަބަޑުގައި ހުންނަ ސާމާނުން މި ފަދަ ކޮންޑިޝަނަރ ތައްޔާރު ކުރެވިދާނެއެވެ. އަދި މިގޮތުން ފަސޭހައިން ތައްޔާރުކޮށްލެވޭ ރަނގަޅު ކޮންޑިޝަނަރ ތަކެއް ފާހަގަކޮށްލާނަމެވެ.\n1. ގްރީކް ޔޯގަޓް އެންޑް ކޮކޮނަޓް މިލްކް ޑީޕް ކޮންޑިޝަނަރ\nގްރީކް ޔޯގަޓަކީ ހެދުނުގެ ނާސްތާ ކުރުމުގެ އިތުރުން ކޮންޑިޝަނަރެއްގެ ގޮތުގައި ބޮލުގައި ހޭކުމަށް ވަރަށް ރަނގަޅު އެއްޗެއްކެވެ. ގްރީކް ޔޯގަޓާއި ކާށިކިރު އެއްކުރުމުން އިސްތަށިގަނޑު ރަނގަޅަށް މޮއިސްޓަރައިޒްކޮށްދެއެވެ. އަދި އިސްތަށިގަނޑުގެ ބުޅިތަށް ވަކިކޮށްދީ ރީތިކޮށްދޭނެއެވެ.\nމި ކޮންޑިޝަނަރ ހެދުމަށް ބޭނުންވާނެ ތަކެތި\n1 މޭޒުމަތީ ސަމްސާ ގްރީކް ޔޯގަޓް\n¼ ޖޯޑު ކާށިކިރު\n1 މޭޒުމަތީ ސަމްސާ ކާށިތެޔޮ\n2 މޭޒުމަތީ ސަމްސާ މާމުއި\n4 ތިކި ލެވެންޑަރ އެސެންޝަލް އޮއިލް\nބޯތަށްޓެގައި ހުރިހާ އެއްޗެއް އެއްކުރާށެވެ.\nއިސްތަށިގަނޑު އެކި ބައި ބަޔަށް ބަހާލާށެވެ.\nއިސްތަށިގަނޑުގެ ބުޑުން ފެށިގެން ކޮޅާއި ޖެހޭ ގޮތަށް މި މިކްސް ރަނގަޅަށް އުނގުޅާލާށެވެ.\nއިސްތަށިގަނޑުގައި ހުޅިއެއް ޖެހުމަށް ފަހު ޝަވަރ ކެޕެއް އަޅާށެވެ.\nއަދި މިގޮތަށް 45 މިނެޓު ބެހެއްޓުމަށްފަހު ރަނގަޅަށް ޝޭމްޕޫލައިގެން ދޮވެލާށެވެ.\n2. ބިހާއި އޮލިވް އޮއިލް ކޮންޑިޝަނަރ\nރޯ ބިސް އިސްތަށިގަނޑުގައި ހޭކުމަށް ކުޑަކޮށް ފަކުރުގަނެދާނެއެވެ. އެހެންނަމަވެސް ބިހަކީ ބުޅި އިސްތަށިގަނޑަށް ވަރަށް ރަނގަޅަށް ކޮންޑިޝަންކޮށްދޭ އެއްޗެއްކެވެ. ބިހުގައި ވިޓަމިން އޭގެ މާއްދާ ހިމެނޭތީ އިސްތަށިގަނޑަށް ބޭނުންވާ ސީބަމް މާއްދާ އުފައްދާދިނުމަށް އެހިތެރިވެއެވެ. އަދި މީގެ ސަބަބުން އިސްތަށިގަނޑު އަމިއްލައަށް ކޮންޑިޝަންވުމަށްވެސް އެހީތެރިވެދެއެވެ. އޮލިވްއޮއިލް އިސްތަށިގަނޑު ހައިޑްރޭޓް ކޮށްދެއެވެ. މި ދޭތީ އެކީގައި ބޭނުންކުރުމުން އިސްތަށިގަނޑުގެ ފްރިޒް އިން ސަލާމަތްކޮށްދީ ބުޅިތަށް ރީތިވެއެވެ.\n. ބިސް ރަނގަޅަށް ގިރުވާލާ އޮލިވްއޮއިލް މިއާއި އެއްކޮށްލާށެވެ.\n. މި މިކްސް ހިކިކޮށް އިސްތަށިގަނޑު ބަހައްޓާފައި އުނގުޅާށެވެ.\n. ޝަވަރ ކެޕެއް އެޅުމަށްފަހު ބްލޯޑްރައި މަޑު ހޫނުގައި 10 މިނެޓް ބްލޯޑްރައކުރާށެވެ.\n. އިސްތަށިގަނޑު ދޮވެލާ ޝޭމްޕޫކުރާށެވެ.\n3. ކާށިކިރާއި މާމުއި ކޮންޑިޝަނަރ\nކާށިކިރާއި މާމުއި އެއްކޮށްފައި ބޮލުގައި ލުމުން އިސްތަށިގަނޑުގެ ބުޅިތަށް މަޑުކޮށްދެއެވެ. ކާށިކިރުގެ ސަބަބުން ހަލާކުވެފައިވާ އިސްތަށިގަނޑަށް އަލުން ދިރުން ގެނެސްދެއެވެ. އަދި މާމުއިގެ ސަބަބުން އިސްތަށިގަނޑަށް މަޑުކޮށްދީ މޮއިސްޓަރައިޒްކޮށްދޭނެއެވެ.\n4 މޭޒުމަތީ ސަމްސަ މާމުއި\nކާށިކިރާއި މާމުއި ރަނގަޅަށް އެއްކޮށްލާށެވެ.\nބޮލުގައި ޝޭމްޕޫލުމަށްފަހު މި މިކްސް ރަނގަޅަށް ބޮލުގައި ހާކަލާށެވެ.\nހޭކުމަށްފަހު 10 ވަރަކަށް މިނެޓު ބަހައްޓާ އިސްތަށިގަނޑު ރަނގަޅަށް ދޮވެލާށެވެ.\n4. ލުނބޯ ޖޫސް، އޮލިވް އޮއިލް ކާށިކިރު ހެއަރ ކޮންޑިޝނަރ\nކާށިކިރާއި އޮލިވް އޮއިލްއަކީ އިސްތަށިގަނޑަށް ވަރަށް ރަނގަޅު އެއްޗެއްކަން އިނގެއެވެ. މީގެ އިތުރުން ލުނބޯޖޫސް ބޭނުންކުރުމުން އިސްތަށިގަނޑު ފުއްޕުމާއި ހިއުމިޑިޓީގެ ސަބަބުން އިސްތަށިގަނޑަށް ކުރާ އަސަރު ކުޑަވެ އިސްތަށިގަނޑު ރީތިކޮށް އޮވެއެވެ.\n2 ސައިސަމްސާ ލުނބޯ ޖޫސް\n2 ސައިސަމްސާ އޮލިވް އޮއިލް\n1 މޭޒުމަތީ ސަމްސާ ކާށި ކިރު\n. ބޯތަށްޓެއްގައި ލުނބޯ ޖޫސް އާއި އޮލިވް އޮއިލް އަދި ކާށިކިރު ރަނގަޅަށް އެއްކޮށްލާށެވެ.\n. މި މިކްސް އިސްތަށިގަނޑު ހިކިކޮށް އޮއްވާ މުޅި އިސްތަށިގަނޑުގައި ހާކާލާ 20 މިނެޓު ބަހައްޓާށެވެ.\n. އެއަށް ފަހު ރަނގަޅަށް ތާފަނާ ފެނުން އިސްތަށިގަނޑު ދޮވެލާށެވެ.\nމެޔޯނައިސް ޔޯގަޓް އަދި ބިހުގެ ހުދުބައިން ތައްޔާރު ކުރާ ކޮންޑިޝނަރ\nވަރަށް ފަކުރު މިކްސްއެއް ހެން ހީވިކަމުގައިވިއަސް މި ކޮންޑިޝަނަރ އަކީ އިސްތަށިގަނޑަށް ވަރަށް ރަނގަޅު އެއްޗެއްކެވެ. މެޔޮނައިސް އަކީ ބުޅި އިސްތަށިގަނޑަށް ވަރަށް ރަނގަޅު އެއްޗެކެވެ. މެޔޮނައިސް އިސްތަށިގަނޑުގެ ފުއްޕުން މައިތިރިކޮށްދީ ބުޅިތަށް ރީތިކޮށްދެއެވެ. އަދި ޔޯގަޓް އިން އިސްތަށިގަނޑު މޮއިސްޓަރައިޒްކޮށްދޭ އިރު ބިހުގެ ހުދުބައިގައި ލޫޓެއިން ކިޔާ މާއްދާއެއް އެކުލެވިގެންވެއެވެ. މީގެ ސަބަބުން އިސްތަށިގަނޑަށް ދަޅަ އިތުރުކޮށްދެއެވެ.\n¼ ޖޯޑު މެޔޮނައިސް\n¼ ޖޯޑު ޔޯގަޓް\n1 ބިހުގެ ހުދުބައި\n. މެޔޮނައިސް، ޔޯގަޓް އަދި ބިހުގެ ހުދުބައި ރަންގަޅަށް އެއްކޮށްލާށެވެ.\n. މި ޕޭސްޓް އިސްތަށިގަނޑުގެ ބުޑުން ފެށިގެން ކޮޅާއި ޖެހެންދެން ހާކާލާށެވެ.\n. ޝަވަރކެޕެއް އަޅައިގެން 30 މިނެޓު މަޑުކޮށްލާށެވެ.\n. މާ ބާރުގަދަ ނޫން ޝޭމްޕޫއަކުން އިސްތަށިގަނޑު ދޮވެލާށެވެ.


SunOnline: Jinsee aniyaa aa dhekolah miadhuves muzaaharaa koffi\nމުހައްމަދު މުޒައްޔިން ނާޒިމް 03 Jul 2020, 21:16\nޖިންސީ އަނިޔާއާ ދެކޮޅަށް މިއަދު ކުރި މުޒާހަރާ -- ސަން ފޮޓޯ/ މުހައްމަދު މުޒައްޔިން ނާޒިމް\nޖިންސީ އަނިޔާއާ ދެކޮޅަށް މިއަދުވެސް މާލޭގައި މުޒާހަރާކޮށްފި އެވެ.\nޖެންޑާ މިނިސްްޓްރީ ކުރިމަތިން ފެށި މިއަދުގެ މުޒާހަރާވެސް އިންތިޒާމް ކުރީ، ޖިންސީ އަނިޔާއާ ދެކޮޅަށް އަޑުއުފުލާ ވޮއިސް އޮފް ޗިލްޑްރެންގެ ފަރާތުންނެވެ.\nޖެންޑާ މިނިސްޓްރީ ދޮށުގައި އަޑު އުފުލުމަށްފަހު، މުޒާހަރާގެ ބައިވެރިން މަޖީދީ މަގުން އާޓިފިޝަލް ބީޗު ކައިރިން ބޭރު މަގުން ގޮސް މިއަދުވެސް މަޑު ކުރީ، ރައީސް އޮފީސް ކައިރީ ހުންނަ ބީއެމްއެލް ކުރިމަތީގައެވެ.\nމުޒާހަރާގެ ބައިވެރިން މައިގަނޑު ގޮތެއްގައި ގޮވާލާފައިވަނީ، ޖިންސީ އަނިޔާ ހުއްޓުވުމަށާއި އެފަދަ ކުށްތަކުގައި އިންސާފު ހޯދައި ދިނުމަށެވެ. އަދި މުއައްސަސާތައް މިކަމުގައި ޒިންމާދާރުވުމަށްވެސް މުޒާހަރާގެ ބައިވެރިން ވަނީ ގޮވާލާފައެވެ.\nމަގުތަކުގައި މުޒާހަރާގެ ބައިވެރިން ހިނގާފައި ދިޔަ އިރު، ޓްރެފިކްވެސް ބަލަހައްޓައި، މުޒާހަރާ ކުރުމަށް ފުލުހުން ވަނީ ފުރުސަތު ދީފަ އެވެ. މިދިޔަ އަންގާރަ ދުވަހު ޖިންސީ އަނިޔާއާ ދެކޮޅަށް ކުރި މުޒާހަރާގައި ފުލުހުން ކޮންމެވެސް ވަަރަކަށް ހުރަސް އެޅި ނަމަވެސް، މިއަދުގެ މުޒާހަރާއަށް ފުލުހުން އެއްވެސް ވަރަކަށް ހުރަސް އަޅާފައި ނުވެއެވެ.\nމިއަދުގެ މުޒާހަރާ ނިންމާލުމަށް ބީއެމްއެލް ކުރިމަތީގައި ތިބި އިރު، އަނިޔާ ލިބުނު ބައެއް ފަރާތްތައްވެސް ވަނީ އެ މީހުންގެ ހިޔާލު ފާޅުކޮށްފައެވެ. އޭގެ އިތުރުން ފުލުހުންނަށް އެމީހުންގެ ހުވާ ހަދާންކޮށްދީ، ރޭޕް ކުރާ މީހުން ހިމާޔަތް ކުރުން ހުއްޓާލުމަށްވެސް ވަނީ ގޮވާލާފައެވެ.\nފަހަކަށް އައިސް ޖިންސީ އަނިޔާގެ މައްސަލަތައް ވަނީ އިތުުރުވެފައެވެ. ފުލުހުންގެ ވެބްސައިޓުގައި ހާމަ ކޮށްފައިވާ ތަފާސް ހިސާބުތަކުން ދައްކާގޮތުން، މިއަހަރު މިހާތަނަށް ޖިންސީ އަނިޔާގެ 241 މައްސަލައެއް ވަނީ ހުށަހަޅާފައެވެ. އޭގެ ތެރޭގަައި ހުސްވި ޖޫން މަހު ހުށަހެޅި 30 މައްސަލައާއި، މިމަހުގެ މި ތިން ދުވަހު ހުށަހެޅި ހަ މައްސަލަ ހިމެނެއެވެ.


ދިއްލީގައި ސަރުކާރުން ކެރެލާ މީހުންނާ މެދު ނަސްލީ ތަފާތު ކުރުން\nއުތުރު އިންޑިއާގައި ހިންދީ ބަހުން ވާހަކަ ދައްކާ ސްޓޭޓްތައް ސިފަކުރަނީ ހިންދީ ބެލްޓްގެ ގޮތުގައެވެ. މިއީ ބީޖޭޕީއަށް ގިނަ ވޯޓް ލިބޭ އޭރިއާއެވެ. އިންޑިއާގައި އޮންނަ ގިންތިއާއި ފަންތިއަށް މީހުން ބައިބައި ކުރުމުގެ ސަގާފަތް އިންތިހާއަށް އާންމު ވެފައި އޮންނަ ހިސާބަކީވެސް މިއީ އެވެ.\nމި ހިސާބުގެ މީހުން އާންމު ކޮށް ވާހަކަ ދައްކާނީ ހިންދީންނެވެ. ނުވަތަ އުރުދޫންނެވެ. ނުވަތަ ހިންދީއާއި އުރުދޫގެ މައްސުނި ބަހުރުވައަކުންނެވެ.\nއިންޑިއާގެ އެންމެ ދެކުނުގައި ވާހަކަ ދައްކާ މަލިޔާޅީ ބަހަކީ ކެރެލާގެ މީހުންގެ ބަހެވެ. ދިއްލީގައި 60 އިންސައްތަ ނަރުހުންނަކީ ކެރެލާ މީހުންނެވެ. ކެރެލާއަކީ އިންޑިއާގައި ލިޔަންކިޔަން ދަތުމުގެ އެއްވަނަ އެވެ. އަންހެން ކުދިންނަށް ތަޢްލީމު ދިނުމުގައިވެސް އެއްވަނައެވެ.\nއުތުރުގައި މަލިޔާޅީންނާ ތަފާތުކޮށްވެސް ހަދައެވެ.\nއިއްޔެ، ދިއްލީގެ ސަރުކާރު ހަސްފަތާލުގެ ނަރުހުންނަށް އަންގާފައި ވަނީ އެހަސްފަތާލުގައި އުޅޭ ކެރެލާ ނަރުހުން މަލިޔާލީ ބަސް ބޭނުން ނުކުރާށެވެ. ހަސްފަތާލުން ނެރެފައިވާ ސާސިއުލާގައި ވަނީ މަލިޔާޅީ ބަސް ބޭނުން ކުރާ ކަމުގެ ޝަކުވާ ލިބިފައިވާ ކަމަށެވެ.\nނަރުހުންގެ ޖަމުއިއްޔާއިން ބުނެފައި ވަނީ ބަލި މީހުންނާ އެކު މަލިޔާޅީ ބަހުން ވާހަކަ ނުދައްކާ ކަމަށެވެ. އެހެންނަމަވެސް ދޭދޭ ނަރުހުން ވާހަކަ ދައްކާއިރު ރަށު ބަހުން ވާހަކަ ދައްކާ ކަމަށެވެ.\nއިންޑިއާ ސަރުކާރުގެ މި ނިންމުމާ ދެކޮޅަށް ކޮންގްރެސް ޕާޓީގެ ރާހުލް ގާނދީވެސް ވަނީ ނަސްލީ ތަފާތު ނުކުރުމަށް އެދި އިންޑިއާ ސަރުކާރަށް ގޮވާލައްވާފައެވެ. ޓްރިވެންޑްރަމްގެ އެމްޕީ ޑރ. ސަޝީ ތަރޫރުވެސް ވަނީ އިންޑިއާ ސަރުކާރަށް އޭނާގެ ސްޓޭޓްގެ މީހުން ތަފާތު ނުކުރުމަށް އެދިވަޑައިގެންފައެވެ.\nދިއްލީގައި ހިންދީން ނޫން ސަރަހައްދުތަކުގެ މީހުން ގަނާ ކުރުމަކީވެސް އާދައިގެ ކަމެކެވެ. އެއް ދުވަސްވަރެއްގައި އާސާމް ދަރިކޮޅުގެ މީހުން މަރައި އަނިޔާ ކުރުމުގެ އޮއިވަރެއްވެސް މިފަހަކަށް އައިސް ދިއްލީގައި ހިނގާފައި ވެއެވެ.


އިތުރު 726 މީހުން ވެކްސިންގެ ބޫސްޓަރ ޑޯޒް ޖަހައިފި އިތުރު 726 މީހުން ވެކްސިންގެ ބޫސްޓަރ ޑޯޒް ޖަހައިފި\nއިތުރު 726 މީހުން ވެކްސިންގެ ބޫސްޓަރ ޑޯޒް ޖަހައިފި\nއިސްލާމީ މަރުކަޒު ސަރަޙައްދުގައި ކޯވިޑް ވެކްސިން ޖެހުމުގެ މަސައްކަތް ކުރިއަށްދަނީ / ފޮޓޯ: ޕީއެސްއެމް ނިއުސް\nކޯވިޑުން ދިފާޢުވުމަށް ރާއްޖޭގައި ކުރިއަށްގެންދާ ޤައުމީ ވެކްސިން ޕްރޮގްރާމުގެ ތެރެއިން އިތުރު 726 މީހަކު ބޫސްޓަރ ޑޯޒް ޖަހައިފިއެވެ.\nރާއްޖޭގައި ބޫސްޓަރ ޑޯޒް ޖެހި މީހުންގެ ޢަދަދު މިހާރު ވަނީ 29800 އިން މައްޗަށް އަރާފައެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން އެންމެފަހުން ޢާއްމުކޮށްފައިވާ ތަފާސް ހިސާބުތައް ދައްކާގޮތުން މިމަހުގެ 13 ވަނަ ދުވަހު ވެކްސިންގެ ބޫސްޓަރ ޑޯޒް 726 މީހަކު ޖަހާފައިވެއެވެ. އޭގެތެރޭގައި މާލެ ސަރަހައްދުން ބޫސްޓަރ ޑޯޒް ޖެހި 341 މީހުންނާއި އަތޮޅުތަކުން ބޫސްޓަރ ޑޯޒް ޖެހި 385 މީހަކު ހިމެނެއެވެ. މިއާއެކު ރާއްޖޭގައި ބޫސްޓަރ ޑޯޒް ޖެހި މީހުންގެ ޢަދަދު މިހާރު ވަނީ 29815އަށް އަރާފައެވެ.\nމީގެއިތުރުން 96 މީހުން ވަނީ ކޯވިޑް ވެކްސިންގެ ދެވަނަ ޑޯޒް ޖަހާފައެވެ. މީގެތެރޭގައި މާލޭ ސަރަޙައްދުން ވެކްސިން ފުރިހަމަކުރި 89 މީހުންނާއި، އަތޮޅުތަކުން ވެކްސިންގެ ދެވަނަ ޑޯޒް ޖެހި9މީހަކު ހިމެނެއެވެ. އަލަށް ވެކްސިން ފުރިހަމަކުރި މީހުންނާއެކު ރާއްޖެއިން ކޯވިޑް ވެކްސިން ފުރިހަމަކުރި މީހުންގެ ޖުމްލަ ޢަދަދު މިހާރު ވަނީ 368718 އަށް އަރާފައެވެ.\nކޯވިޑުން ދިފާޢުވުމަށް ދޭ ވެކްސިންގެ ފުރަތަމަ ޑޯޒް މިދިޔަ ބުރާސްފަތި ދުވަހު 31 މީހަކު ވަނީ ޖަހާފައެވެ. މީގެތެރޭގައި މާލޭ ސަރަޙައްދުން ވެކްސިން ޖެހި 30 މީހުންނާއި އަތޮޅުތަކުން އެކަކު ވަނީ ވެކްސިން ޖަހާފައެވެ. މިއާއެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދުވަނީ 397154 އަށް އަރާފައެވެ.


Masthuvaathakehchai Dhuruvaan Feshi Dhathuru Nimunee Maa Amaan Manzilakah\nމަސްތުވާތަކެއްޗާ ދުރުވާން ފެށި ދަތުރު ނިމުނީ މާ އަމާން މަންޒިލަކަށް\nމީހަކު ނަމާދު ކުރަނީ---\nފޭޑި | މީހުން |3ޖޫން 2017 |0ކޮމެންޓް\nމިއީ ޖޭސަން ކުރޫޒް ނަމަކަށް ކިޔާ އެމެރިކާ މީހަކު މަސްތުވާތަކެއްޗާއި ދުރުވާން ފެށި މަސައްކަތާއި ބެހޭ ވާހަކައެކެވެ.\nޖޭސަން ކުރޫޒަކީ އެމެރިކާގެ ނިއުޔޯކްގެ ކެތޮލިކް މަންމައަކާއި ބައްޕައަކަށް އުފަން މީހެކެވެ. އެންމެ ކުޑަ އިރުން ފެށިގެން މަންމައާއި ބައްޕައާއިއެކު ޖޭސަން ކުރޫޒް ޗާޗަށް ގެންދަން ފެށިއެވެ. އަދި މަންމައާއި ބައްޕަ ދީނަށް ބެހެއްޓި ޝައުގެއްގެ ބޮޑު ކަމުން ޖޭސަން ކުރޫޒް ބޭނުންވީ ފާދިރީއަކަށް ވުމަށެވެ.\nމަންމަ ކައިރީ އެވާހަކަ ބުނުމުން މަންމަ އެކަމާ އުފާކޮށް ޖޭސަން ކުރޫޒު ފާދިރީއެއް ކައިރިއަށް ގެންދިޔައެވެ. ނަމަވެސް އެއީ އެހާ ހިތްހަމަ ޖެހޭ ބައްދަލުވުމަކަށް ނުވިއެވެ. ފާދިރީ ނަސޭހަތް ދިނީ އެކަހަލަ ކަމެއްގެ ތެރެއަށް ނުވަނުމަށެވެ. އެހެންވެ ފާދިރީއަކަށް އޭރު ވެވޭ ގޮތް ނުވީއެވެ.\nޖޭސަންގެ އުމުރުން ހަތް އަހަރުގައި އޭނާގެ މަންމައާއި ބައްޕަ ވަރިވެއްޖެއެވެ. ޖޭސަންއަށް އުޅެން ޖެހުނީ މަންމަ ކައިރީގައި ވަރަށް ދަތި ހާލުގައެވެ. އުމުރުން 15 އަހަރުގައި އަހަރެން ނައިޓް ކްލަބުތަކަށްދާން ފެށިމެވެ. އޭރު އަހަރެން ވެސް ބޭނުންވީ ގިނަ ފައިސާ ހޯދޭނެ ގޮތެކެވެ. އެހެންވެ ވާން ބޭނުންވީ ގާނޫނީ ވަކީލަކަށެވެ. އެއަށްފަހު ސިޔާސީ މީހަކަށެވެ. އަހަރެން ދެކެމުން އައި ހުވަފެނަކީ މެންހެޓަންގައި ޕެންޓް ހައުުސްއެއް އަމިއްލަ ކުރުމެވެ.\nހައި ސުކޫލު ނިންމާލީ ރަނގަޅު ނަތީޖާއަކާއެކުއެވެ. ކޮލެޖު ފެށުމަށްފަހު ވަކި ހިސާބަކުން ކޮލެޖަށް ދިއުން ހުއްޓާލުމަށްފަހު އެރިޒޯނާއަށް ބަދަލުވީމެވެ. އެރިޒޯނާއަށް ބަދަލުވީ ފަހުން އަހަރެންގެ ހާލަތު ދިޔައީ ގޯހުން ގޯހަށެވެ. އެކުގައި އުޅެން ފެށީ "ޕާޓޭ"އިންނެވެ. އެމީހުންނާއެކު އަހަރެން ވެސް މަސްތުވާތަކެތި ބޭނުން ކުރަން ފެށިމެވެ.\nމަސްތުވާތަކެތީގެ ތެރޭގައި ޖޭސަންގެ ހަޔާތުގެ އެތައް އަހަރެއް އިސްރާފު ކުރިއެވެ. މާރާމާރީއާއި ޖިނާއީ އެތައް ކުށަކަށް އަރައިގަތެވެ. ޖޭސަންގެ ގަޔަށް ވެސް ކިތަންމެ ފަހަރަކު ވަޅި ހަރައި ޒަހަމުކޮށްލާފައިވެއެވެ. އެ ދިރިއުޅުން ބަދަލު ކުރަން ޖޭސަން ބޭނުންވިއެވެ. އަދި މަސްތުވާތަކެއްޗާ ދުރުވާން ޖޭސަން ބޭނުންވިއެވެ.\nޖޭސަންއަކީ ކެތޮލިކް މީހަކަށްވީ ނަމަވެސް އޭރު އޭނާ ހުރީ އެއްވެސް ދީނެއް ގަބޫލު ނުކުރާ ހިސާބުގައެވެ. މަސްތުވާތަކެއްޗާ ދުރުވާން އޭނާ ކުރި މަސައްކަތުން އެނގުނުހާ ވެސް އެއްޗަކީ ދިރިއުޅުމުގައި މަގުސަދެއްވާ ކަމެވެ. އަދި އިންސާނުންނަކީ އަމިއްލައަށް އައިސް ތިބި ބަޔަކަށް ނުވާ އިރު މުސީބާތް ޖެހުމުން އެހެން މީހުންގެ އެހީތެރިކަން ބޭނުންވާ ފަދައިން އެހީތެރިވާ އަދި މާ ބާރުގަދަ ފަރާތެއްވާ ކަމެވެ. ޖޭސަން ފެށި އެ ދަތުރު ގޮސް ހުއްޓުނީ ހިންދޫ ދީނާ ހަމައިންނެވެ. ޖޭސަންއަށް އެއީ އެންމެ ރަނގަޅު ދީނެއް ކަމަށް ފެނުނެވެ. އެއީ ޖޭސަންއަށް ވަމުން ދިޔަ ގޮތާއި ދިރިއުޅުމުގެ މަގުސަދާއި އެކަހަލަ ބުއްދިއަށް ގަބޫލު ކުރަން ބޭނުންވި އެތައް ކަމެއް އެ ދީނުން ޖޭސަންއަށް ފެނުމެވެ. ޖޭސަންގެ ނަން ވެސް ހިންދޫ ނަމަކަށް ބަދަލު ކުރިއެވެ.\nއެވަރުން ވެސް ޖޭސަންގެ ހިތް ހަމައެއް ނުޖެހުނެވެ. ހިންދޫ ދީނުގެ ތެރެއަށް ވަން ވަރަކަށް އަދި ޖޭސަން ބޭނުންވާ ހުރިހާ ޖަވާބަކާ ހަމައަށް ނުދެވޭކަން އެނގެމުން ދިޔައެވެ. ޖޭސަންއަށް އަނެއްކާ ވެސް ހިންދޫ ދީނަށް ވުރެ ކްރިސްޓިއަން ދީން ރަނގަޅު ކަމަށް ގަބޫލު ކުރެވި އަނެއްކާ ވެސް ކްރިސްޓިއަނަކަށް ބަދަލުވިއެވެ. ކްރިސްޓިއަން ދީނާ ބެހޭ ގޮތުން ވަރަށް ގިނަ ކަންކަން ދަސް ކުރިއެވެ. ކްރިސްޓިއަން ދީން ދަސް ކުރުމުގައި އެތައް ދުވެހެއް ހޭދަ ކުރި ފަހުން 2005 ވަނަ އަހަރު ޖޭސަންއަށް ފީނިކްސްގެ ޗާޗެއްގެ ފާދިރީކަން ލިބުނެވެ. ޖޭސަންގެ މަސައްކަތަކަށްވީ ތަފާތު ދީންތައް ދިރާސާކޮށް ކްރިސްޓިއަންދީން އެންމެ ރަނގަޅީ ކީއްވެކަން ހޯދުމެވެ. ޖޭސަން އެ މަސައްކަތާ ހަވާލުވީ ވަރަށް ކުރާ ހިތުންނެވެ. އެއީ އޭނާގެ ހިތު ތެރޭގައި އެތައް ދުވަހެއް ވަންދެން އުފެދިފައި ހުރި ސުވާލުތަކަކަށް ވެސް ޖަވާބު ލިބޭނެތީއެވެ. އޭނާ ކްރިސްޓިއަން ދީން ދޫކޮށް ހިންދޫއަކަށްވީ ވެސް އެސަބަބާ ހެދި ކަމަށްވާތިއެވެ.\nޖޭސަން އުޅެމުން ދިޔަ ބުރަ ދިރިއުޅުމާއެކު މަސްތުވާތަކެއްޗާ ދުރުވުން މާ އުނދަގޫ ކަމަކަށް ނުވިއެވެ. މީހާ އެކި ކަންކަމުގައި މަޝްއޫލު ކުރަން ފެށުމުން އިސާހިތަކު އެކަމާ ދުރަށް ދެވިއްޖެއެވެ. ނަމަވެސް އެއީ ދަތި އުނދަގޫ ކަމެކެވެ. ތަކުލީފު ބޮޑު ދަތުރެކެވެ.\nޗާޗުގައި އުޅެމުން ޖޭސަން ވަޒީފާއަކަށް ވެސް ދާން ފެށިއެވެ. ކޮންމެ ދުވަހަކު ވަޒީފާއަށްދާން ޖެހޭ ތަނަށް ދެވެނީ މިސްކިތެއް ހުރަސް ކުރުމަށްފަހުއެވެ. މާގިނައިން މިސްކިތް ފެންނާތީ ޖޭސަންގެ ޝައުގުވެރިކަން އެ މިސްކިތަށް ހުއްޓުނެވެ. ޖޭސަން ގަބޫލު ކުރި ގޮތުގައި އެއީ ޗާޗުގައި އޭނާ ކުރަމުން ދިޔަ މަސައްކަތާއި ގުޅުން ހުރި މަސައްކަތެކެވެ. އެހެން ކަމުން އިސްލާމް ދީނަކީ ކޮބައިކަން ހޯދާ ބަލަން ފެށިއެވެ.\nއެންމެ ފަހުން މިސްކިތުގެ ތެރެއަށް ވަދެ އެތަނުން ދިމާވާ މީހުންނާ ސުވާލުކޮށް ހަދަން ފެށިއެވެ. އެހެން އުޅެނިކޮށް ޖޭސަންއާއި ދިމާވީ އަހުމަދު އަލް އަކޫމްއާއެވެ. އަހުމަދަކީ މިސްކިތުގައި ދީނާ ބެހޭ ގޮތުން މައުލޫމާތު ދިނުމުގެ އިތުރުން މުސްލިމު އެމެރިކަން ސޮސައިޓީގެ ރީޖަނަލް ޑައިރެކްޓަރު ވެސްމެއެވެ. އިސްލާމް ދީނަކީ ކޮބައި ކަމާ ބެހޭ ގޮތުން އޭރު އަކޫމް ދިޔައީ ކްލާސްތަކެއް ނަގައިދެމުންނެވެ. އެ ކްލާސްތަކަށް ޖޭސަން ދާން ފެށިއެވެ.\nއެ ކްލާސްތަކަށް ދާން ފެށުމުން ޖޭސަންއަށް އާދަޔާ ހިލާފދު އިހުސާސްތަކެއް ކުރެވެން ފެށުނެވެ. އެތައް ދުަހެއް ވަންދެން ހޯދަން ދުވި ހަގީގަތްތައް ކުރިމައްޗަށް އަންނަން ފެށިއެވެ. ޖޭސަން އިސްލާމް ވާކަން ބޭނުމެއް ނުވިއެވެ. ނަމަވެސް އޭނާ އޭރު ކިޔަވައިގެން ހުރި ފެންވަރަށް ބަލާއިރު ހަގީގަތް ހާމަވެ ސާފުވުމުން ދެކޮޅު ހަދާ މީހަކަށް ޖޭސަން ވާކަށް ބޭނުން ނުވިއެވެ.\nޖޭސަން ކުރިން ގަބޫލު ކުރި ގޮތުގައި ދުނިޔޭގައި އުފާވެރިކަމާ ހިތް ހަމަޖެހުން އޮތީ ފައިސާއާއެކު އެވެ. ނަމަވެސް އެއީ ހުރިހާ އެއްޗެއް ނޫން ކަން ގަބޫލު ކުރެވުނެވެ. ދިރިއުޅުން ބިނާ ކުރަން ޖެހެނީ ލިބޭ އެއްޗެއްގެ މައްޗަށް ކަން ގަބޫލު ކުރެވުނެވެ. ލިބޭ އެއްޗަކުން ދެކޮޅު ޖައްސަން ޖެހޭކަން ދަސްވިއެވެ.\nޖޭސަންއަކީ މިހާރު ވެސް މާ މުއްސަނދި މީހެއް ނޫނެނެވެ. ނަމަވެސް އޭނާ އުޅެމުން ދަނީ ހިތްހަމަ ޖެހޭ ދިރިއުޅުމެކެވެ.\nރަންވީރުގެ މި ފޮޓޯއަށް ދިޕިކާ ބުނީ ނޫނެކޭ\nޕްރިޔަންކާގެ މަންމަ ބުނީ ނިކް އާބެހޭގޮތުން ވާހަކަ ދައްކަން އަދި އަވަސް ކަމަށް\nސައިފު އާއި ކަރީނާ ލަންޑަނުގައި ޗުއްޓީ ހޭދަކޮށްފި\nޕްރިޔަންކާ އާއެކު ނިކް އިންޑިއާގައި